
TRANSILVANIA LA ÎNCEPUTUL SECOLULUI XVII: 
ACȚIUNI SI PROIECTE PENTRU UNITATEA SPAȚIULUI CARPATO-DANUBIAN 


Tratatul de pace de la Zsitvatorok, încheiat la 11 noiembrie 1606, pentru viitorii douăzeci de 
ani, între Imperiul romano-german şi cel otoman, a fixat în bună măsură cadrul extern în care vor 
evolua politic mai ales Transilvania şi Ţara Românească.! Acest eveniment de răscruce a fost, însă, 
anticipat de o primă reglementare a raporturilor dintre cele două mici state de la Dunărea de Jos şi 
Poartă. Radu Şerban, domnul Țării Româneşti, care încă în 1603, prin biruința dobîndită lîngă 
moara de hîrtie a Braşovului (17 iulie), în dauna lui Moise Szekely, protejatul turcilor, contribuise 
decisiv la restabilirea dominaţiei habsburgice asupra Transilvaniei,” anul următor, în cursul 
tratativelor dintre imperiali şi tătari, şi-a vădit întîia oară intenţia de a relua legăturile cu Poarta.” 
Turcii au ieşit grabnic în întîmpinarea dorinței vajnicului războinic, trimiţîndu-i, în decembrie 1604, 
prin intermediul lui Hidir (Hizir) pasa, dregătorul însărcinat să vegheze la Dunăre, cu un puternic 
corp de oaste otoman, steagul de domnie.* Dar despre o pace propriu-zisă nu se poate vorbi decît 
din aprilie 1605, cînd o delegaţie de boieri munteni a sosit la Constantinopol.” Momentul va fi 
evocat, cîteva luni mai tîrziu, de însuşi Radu Şerban, în textul unui hrisov prin care dăruia lui „jupan 
Costea Chihaia” satul Glupavii, „...pentru dreapta şi credincioasa slujbă pe care a slujit-o domniei 
mele şi țării domniei mele la cinstitul împărat la Țarigrad, de a închinat cinstitului împărat tara şi a 
făcut pace întregii ţări şi tuturor săracilor domniei mele.”* Aşa cum a remarcat Nicolae Iorga, prin 
acest act se sfîrşeşte de fapt „întîia perioadă” din politica lui Radu Şerban față de Transilvania şi de 
imperiali, în cursul căreia slujise consecvent si cu toată energia interesele creştine.” 

Radu vodă Şerban reluase legăturile cu Poarta atît pentru a pune capăt pustiitoarelor 
incursiuni turco-tătare, cît şi pentru a ridica o stavilă indirectă în calea amenințării necontenite 
reprezentate de Simion Movilă, sprijinit de fratele său, Ieremia vodă al Moldovei.“ La acestea s-a 
mai adăugat şi un alt factor: în toamna anului 1604 a început mişcarea lui Ştefan Bocskay, unchiul 
fostului principe Sigismund Báthory, dirijată cu succes contra imperialilor şi care a fost numaideciît 
încurajată şi efectiv sprijinită de turci. Proclamat principe la 19 noiembrie 1604, Bocskay era 
practic, în primăvara anului următor, stăpînul întregii Transilvanii, cu excepţia oraşelor săseşti şi a 
Clujului.” După un răstimp de ezitare, în care totuşi a trimis în sudul Transilvaniei un detaşament ce 
a acţionat în favoarea imperialilor,'” Radu Șerban, dîndu-şi seama că de astă dată Habsburgii nu vor 
mai putea să controleze situaţia, a decis, la rîndul lui, să recunoască pe noul cîrmuitor. Cît de 
oportună a fost această schimbare de front o dovedeşte din plin o serie de acte din primăvara anului 
1605, inclusiv cîteva otomane, recent publicate. 

Prin două scrisori, ambele din 25 martie 1605, Ştefan Bocskay îşi vădea ostilitatea față de 
Radu Şerban. În una din ele, adresată marelui vizir Lala-Mehmed pasa, îl acuza pe vodă Radu de 
nesinceritate în supunerea lui faţă de Poartă şi recomanda numirea pe tronul Ţării Româneşti a lui 
Simion Movilă, pe care făgăduia să-l ajute dinspre Transilvania.!! În cealaltă, trimisă lui Ieremia 
Movilă, îi comunica domnului Moldovei demersul la Poartă în favoarea fratelui său şi îi cerea, în 
scopul coordonării operațiunilor militare împotriva lui Radu Şerban, să ia contact cu comandanții 
săi, loan Petky şi Ladislau Gyulaffy, care primiseră ordine în acest sens.” În toiul pregătirilor, care 
erau menite să readucă în sfîrşit sub autoritatea sa Transilvania, sultanul Ahmed I a consimţit, la 23 
aprilie 1605, să răspundă pozitiv lui leremia Movilă în privinţa desemnării lui Simion pentru 
scaunul domnesc al Ţării Româneşti, cu condiţia ca, în prealabil, să contribuie, cu cei treizeci de mii 
de oşteni pe care anunţase că îi are gata, la instalarea definitivă a lui Ştefan Bocskay la cîrma 
Transilvaniei. Totodată, sultanul îl vestea pe domnul Moldovei despre plecarea spre Belgrad a 
marelui său vizir, ce urma să conducă ultima campanie otomană în Ungaria contra Habsburgilor, 
care va aduce cucerirea Granului. 2 


În aceste împrejurări grele a sosit la Poartă, în aprilie 1605, solia lui Radu Şerban. Ce a cerut 
ea, în schimbul colaborării domnului muntean la efortul militar din Transilvania, ne-o dezvăluie un 
alt act otoman de curînd scos la iveală. Este vorba tot de o scrisoare sultanului, din 3 mai 1605, care 
începe prin a rezuma mesajul lui vodă Radu: „dacă Simion voievod, care a fost trimis cu oaste de 
către voievodul Moldovei pentru a-l ajuta pe stăpînitorul de acum al Transilvaniei, Bocskay Ştefan - 
să aibă parte de un bun sfîrşit! - va trece prin lăuntrul Ţării Româneşti, atunci este posibil să se 
ivească vreo tulburare; slujba poruncită să fie anulată.” În continuare, sultanul îl asigura pe Radu 
Şerban că a luat măsuri ca oastea moldovenească să nu încerce să treacă prin Tara Românească, ci 
să folosească pasurile de la hotarul moldo-transilvănean (Bistriţa şi Trotuş).!” Totuşi, numai cîteva 
zile mai tîrziu - oricum, înainte de 12 mai -, era emisă o altă poruncă a lui Ahmed I pentru 
Ieremia Movilă, în care se menţiona că trebuie să expedieze „degrabă” trei mii de călăreți şi două 
mii de puşcaşi pedeştri „din oastea Moldovei,” care urmau... „să treacă pe la Tîrgovişte, şi, 
ajungînd prin Cluj, să se afle în ajutor şi sprijin, aşa cum va crede de cuviință” Ştefan Bocskay! '° 
Indicarea acestui itinerar este în sine grăitoare pentru încrederea fragilă de care se bucura la Poartă 
proaspătul „convertit” politic Radu Şerban.!* Ordinul respectiv pare a fi, pe de altă parte, şi efectul 
unei noi şi insistente intervenţii a lui Bocskay, care a avut loc chiar la sfîrşitul lunii aprilie, pentru 
înlăturarea lui vodă Radu - acuzat de trădare; - şi înlocuirea lui cu Simion Movilă. š Şi, într-adevăr-, 
în cursul lunii iunie, Simion Movilă, cu „circa patru mii de oşteni,” a încercat să pătrundă în Tara 
Românească, fiind însă oprit şi respins, cu pierderi, de oastea lui Radu Şerban, prevenit de manevră 
şi care, deci, la rîndul lui, nu s-a lăsat înşelat de asigurările otomane. 18 

Cheia rezolvării crizei o va oferi în final stabilirea relațiilor directe între domnul Țării 
Româneşti şi noul principe transilvănean. La Viena, în 6 iulie 1605, se aflase că Radu Şerban a 
trimis un sol al său la Casovia (Kaschau, Košice), unde atunci încă se mai găsea Bocskay. Dar 
autorităților habsburgice această prezență nu le stîrnise nelinistea, ele apreciindu-o doar ca un gest 
demonstrativ, menit să evite o intervenție a oştilor otomane ce tocmai se îndreptau, nu departe de 
hotarele Țării Româneşti, spre Ungaria.” Fără îndoială, la Viena si Praga se aştepta ca pînă la urmă 
domnul român să repete acțiunea din 1603, o speranță pe care o vor nutri de altfel si ulterior 
cercurile politice de la curtea imperială.” Însă, după ce şi Universitatea saşilor a consimțit să-l 
recunoască principe pe Bocskay, o delegaţie a Stărilor transilvănene a sosit la Tîrgovişte, unde, la 5 
august 1605, a încheiat un tratat cu Radu Şerban şi boierii săi. Acest tratat, pentru a relua o 
observaţie a lui Nicolae Iorga, însemna „o nouă fază în istoria relațiilor dintre Muntenia şi 
Ardeal.” 

În actul lui, Radu vodă declara mai întîi că jură credință, ca aliat, lui Ştefan Bocskay, utilizînd 
formula curentă: „voi fi prieten prietenilor şi duşman duşmanilor lui în toată viaţa mea.” Din partea 
a doua a actului, merită semnalată clauza prin care domnul îşi asuma angajamentul de a-l retrage cît 
mai curînd din Transilvania pe căpitanul său Gheorghe Raț, împreună cu forțele de care dispunea 
acesta.” Cît priveşte actul paralel, întocmit în aceeaşi zi de solii transilvăneni, atrage atenţia cu 
precădere clauza în legătură cu Simion Movilă - dacă el ar mai fi plănuit să atace Tara Românească 
transilvănenii promiteau să-l convingă să nu o facă, ba chiar să încerce să-l determinepe principele 
Bocskay să dea ajutor lui Radu Şerban. Tot atîta interes prezintă şi clauza referitoare la sprijinul 
diplomatic la Poartă al transilvănenilor pentru vodă radu, ca el să-şi poată astfel păstra scaunul 
domnesc întreaga viaţă. În sfîrşit, dacă domnul ar fi fost totuşi silit să părăsească Tara Românească, 
lui şi boierilor lui li se oferea azil în Transilvania.” 

Peste puţin timp, în 15 august 1605, Radu Şerban pregătea în Tîrgovişte o solie specială către 
sfetnicii lui Ştefan Bocskay, al cărei scop era ca, în temeiul alianţei proaspăt perfectate, să obțină 
îndepărtarea din Transilvania a lui Simion Movilă, iar dacă nu va accepta, „cînd va fi vremea 
potrivită,” principele să-l ajute contra lui.2 Este limpede că această solie a fost încununată de 
succes, deoarece la 28 octombrie 1605 la Poartă era emisă o poruncă a sultanului Ahmed I către 
Simion, „fost voievod al Ţării Româneşti,” prin care i se cerea să nu mai adaste „la hotarele ţărilor 
Moldova şi Transilvania şi Tara Românească,” ci să-şi împrăştie oştirea şi să se întoarcă lîngă 
fratele său Ieremia, fără să încerce să pricinuiască „supărări şi silnicii, de vreun fel, raialei Țării 
Româneşti.”25 Acesta a fost primul efect palpabil al noii legături politice transilvano-muntene, căci 


fără o intervenție a lui Bocskay la Poartă un asemenea ordin în favoarea lui Radu Şerban nu ar fi 
fost desigur dat.2° 

Dorinţa lui Ştefan Bocskay de a întreține relații paşnice cu vecinii de la răsărit şi miazăzi şi-a 
găsit expresia, în cursul anului următor, în gestul desemnării unor reprezentanți ai săi, care, alături 
de delegaţi moldoveni şi munteni, trebuiau să cerceteze şi să rezolve conflictele locale, de la hotar. 
Două asemenea comisii mixte s-au întrunit, la 28 mai şi 3 octombrie 1606, pe Valea Jiului şi - 
respectiv - la Braşov, încheind înţelegeri cu privire la regiunile limitrofe şi regimul păşunatului de o 
parte şi de alta a munţilor dintre Transilvania şi Tara Românească.” O altă comisie a fost reunită în 
vară, cu oarecare întîrziere, din cauza îmbolnăvirii lui Cîrstea vornicul, delegatul lui Ieremia 
Movilă, în vederea examinării plîngerilor locuitorilor din ținuturile Trei Scaune, Ciuc, Gurghiu şi 
Gheorghieni, adică din zonele „unde sîntem învecinaţi cu moldovenii,” şi ale celor din ţinuturile 
moldoveneşti corespunzătoare.” Aceste evoluţii pozitive au fost curmate însă, temporar, de 
dispariția lui Ştefan Bocskay, la 4 ianuarie 1607, după cît se pare otrăvit din îndemnul 
imperialilor.”? 

Actele otomane în legătură cu succesiunea lui reflectă sugestiv nesiguranța Porții cu privire la 
păstrarea în continuare a Transilvaniei în orbita ei de influență. Ni s-a păstrat, de pildă, un raport de 
la sfîrşitul lunii ianuarie 1607 al marelui vizir Murad Kuyudju pasa, aflat atunci în Belgrad, în care 
recomanda ca în locul lui Bocskay, potrivit chiar dorinței răposatului principe, Poarta să-l numească 
ps Valentin Hommonay. Este de relevat menţiunea din act după care „sus-numitul Bocskay ştiind că 
va fi otrăvit de unul din oamenii săi apropiaţi şi nu va scăpa,” i-a cerut încă din toamnă atît lui 
Derviş Mehmed pasa, fostul mare vizir - ucis la 9 decembrie 1606 -, cît şi lui Kuyudju Murad pasa, 
în acea vreme angajat, în calitate de comandant al expediției de la hotarele apusene, în tratativele 
otomano-habsburgiee pentru pacea de la Zsitvatorok, să sprijine preluarea succesiunii lui de către 
Hommonay. Vizirul era informat că înmormîntarea lui Bocskay va avea loc „după cinci săptămîni 
de la decesul său,” la Alba Iulia, şi el ştia în plus că, conform obiceiului, îndată după ceremonie, 
adunarea notabililor transilvăneni deliberează şi îl proclamă pe noul principe. De aceea, un 
reprezentant otoman trebuia să ajungă în Transilvania înainte ca dieta să se pronunţe şi să comunice 
participanţilor voința Porții. Kuyudju Murad pasa anunţa deci că, după consultări prealabile cu doi 
înalți dregători otomani, ce se găseau desigur în preajma sa,“ a procedat deja la trimiterea diplomei 
de învestitură (berat) pentru Hommonay, prin capugibaşa Mustafa aga, deoarece „pînă ce aceste 
hîrtii vor ajunge şi se vor întoarce de la Reşedinţa fericirii (Constantinopol), va trece vreme,” iar 
starea de nesiguranță din zonă reclama măsuri imediate. Transpare din acelaşi prețios document 
teama față de un eventual amestec al Habsburgilor în Transilvania - ei au fost înştiințați că 
Hommonay a fost numit „potrivit testamentului” lui Bocskay şi „s-a reînnoit cererea ca tara lor să 
nu fie încălcată şi atacată,” deoarece chestiunea succesiunii nu trebuia să tulbure pacea generală 
abia instaurată! - dar şi faţă de atitudinea lui Radu Şerban, suspectat încă pentru trecutul lui.” 

Lucrurile s-au petrecut, însă, altminteri decît le-a gîndit şi văzut, din Belgrad, marele vizir. 
Dieta transilvăneană s-a întrunit într-adevăr, dar la Cluj, în 8 februarie 1607, şi, două zile mai tîrziu, 
a decis să-l aleagă pe Sigismund Rákoczy. Astfel, solul otoman, Mustafa aga, a fost pus în faţa 
faptului împlinit şi a fost „convins” ca, în diploma de investitură pe care o purta cu el - şi al cărei 
original s-a conservat de asemenea pînă astăzi - numele lui Hommonay să fie şters şi înlocuit cu cel 
al lui Sigismund Râkoczy!"” Numai aşa aparențele au putut fi salvate, întreaga împrejurare vădind 
din plin cît de relativă era deocamdată dependența Transilvaniei în raport cu Poarta otomană... A 
trebuit şă vină domnia lui Gabriel Báthory, cu politica ei nesăbuită față de ţările române, pentru ca 
Poarta să profite şi să-şi restabilească temeinic dominaţia la Dunărea de Jos. 

Una din primele preocupări ale lui Sigismund Râkoczy a fost aceea de a reface legăturile cu 
Tara Românească şi Moldova din timpul predecesorului său. În martie îşi făceau apariţia la curtea 
lui soli cu felicitări pentru alegere, atît de la Radu Şerban, cît şi de la Simion Movilă, urmaşul lui 
Ieremia în scaunul moldovean.” Iar la începutul lunii următoare, un emisar al principelui, Baltazar 
Szilvâssy, pleca, mai întîi în Tara Românească - ceea ce, sublinia Nicolae Iorga, semnifica o 
recunoaştere a puterii mai însemnate a domnului de la miazăzi şi a statului lui“ - apoi în Moldova, 
cu misiunea de a întocmi noi tratate.” Totuşi, în chip surprinzător, de-abia în 22 iunie 1607, în Cluj, 

Lupul vistier, solul lui Radu Şerban, semna un act de alianță provizoriu, care avea să se „spargă, 
„cînd va face domnul nostru Radul voevod hrisov de jurămînt.”* Pare aşadar probabil că domnul 
Țării Româneşti a aşteptat să cunoască în prealabil poziția curții habsburgice faţă de alegerea lui 
Sigismund Răkoczy. Aşa ne explicăm, de altfel, ştirea care circula în aprilie în mediile diplomatice 
de la curtea imperială despre o ofertă a lui de a interveni din nou în Transilvania, pentru a o 
recîştiga pe seama împăratului creştin.” Şi tot în acest context trebuie examinată afirmaţia 
„neaşteptată,” din luna mai, descoperită de Iorga, a lui Gottfried Kolonitsch, căpitanul imperial din 
Fülek: „Ardelenii se tin foarte liniștiți, dar, cum merge zvonul în taină, ar voi să aducă în ţară pe 
Radu vodă şi să-l aşeze şi să-l proclame în locul lui Rákoczy.” Š La ora actuală această ştire nu mai 
constituie un unicat, deoarece dispunem de o alta, similară, pentru împrejurările din vara anului 
1611, cînd Radu Şerban devenise iarăşi practic, la fel ca în 1603, stăpînul Transilvaniei. Ne vom 
ocupa de ea ceva mai departe, la locul cuvenit. Deocamdată ne mulțumim să mai adăugăm că, de 
fapt, imperialii nu l-au recunoscut niciodată, în chip formal, pe Sigismund Râkoczy, aşa cum se 
întîmplase într-un tîrziu, la 24 septembrie 1606, cu predecesorul său.” Iar, pe de altă parte, Radu 
Şerban, care, trei ani mai devreme, în cadrul unei ceremonii solemne, primise stindardul imperial şi 
diploma de investitură, semnată la 10 decembrie 1603 de împăratul Rudolf II,“ înainte de a relua 
legăturile cu Poarta ceruse şi obținuse consimțământul curţii habsburgice.*! Deci se poate spune că 
el domnea în continuare în numele împăratului creştin! Aşa ne explicăm şi de ce într-unul din 
proiectele cu privire la recuperarea Transilvaniei şi a întregului spaţiu carpato-danubian, puse pe 
seama împăratului Rudolf II în primele luni ale anului 1607-, se prevedea trimiterea lui Nicolae 
Pătraşcu, fiul lui Mihai Viteazul, în Moldova şi nu în Tara Românească, la cîrma căreia trebuia să 
rămînă Radu, „pentru marea sa credință vădită mereu faţă de Casa de Austria.” Este un indiciu 
suplimentar despre menţinerea neîntreruptă a contactelor dintre vodă Radu şi curtea de la Praga. Şi 
indirect, pe acest fundal, capătă un temei în plus şi informaţia asupra existenţei, în mediul factorilor 
politici transilvăneni, a unui curent de opinie favorabil ideii aducerii în fruntea principatului a 
domnului român, desigur în condiţiile unei acțiuni patronate DE Habsburgi. 

Oricum, la sfîrşitul anului 1607 şi începutul celui următor, scena politică de la Dunărea de Jos 
avea să fie dominată de conflictul pentru tron din Moldova, izbucnit în urma morții lui Simion 
Movilă (24 septembrie 1607), între fiul său Mihăilaş şi vărul lui primar Constantin, fiul mai mare al 
lui Ieremia Movilă, conflict în care a fost implicat din plin şi Radu Şerban.” Cât despre situaţia din 
Transilvania, acolo, sub presiunea tînărului pretendent Gabriel Bâthory, care a ştiut să atragă de 
partea lui pe haiducii răsculați din vestul provinciei,“ principele Sigismund Râkoczy a fost silit, la 
5 martie 1608, să abdice. Iar noul principe a vădit de la bun început ambiţii de supremație politică în 
raporturile cu statele româneşti învecinate. Astfel, Michael Weiss, demnitarul braşovean care a 
făcut atît de mult în anii anteriori pentru medierea legăturilor paşnice transilvano-muntene, a notat, 
în însemnările lui analistice, că încă la 10 aprilie, adică la numai o lună de la înscăunarea lui Gabriel 
Báthory, a luat cunoştinţă, printr-o scrisoare a cancelarului Ştefan Kendy, despre voinţa principelui 
de a-l ajuta pe pretendentul Mihai Cămăraşul - adăpostit de cîţiva ani în suburbia românească a 
Braşovului - să pună mîna pe scaunul domnesc al Țării Româneşti.” Weiss, devenit între timp 
prieten personal al lui vodă Radu,“ a făcut tot ce a putut pentru a descuraja o asemenea iniţiativă. 
Pînă la urmă, în adunarea convocată de principe la Alba Iulia în 10 mai, cu scopul special de a 
discuta problema eliminării lui Radu Şerban, Weiss a izbutit să obțină decizia de a se reînnoi pacea 
cu Tara Românească. Curînd, o solie transilvăneană, din care făcea şi el parte, alături de Ioan 
Imreffy, primul sfetnic al principelui, a traversat munţii şi, în 31 mai 1608, la Curtea de Argeş, în 
mănăstirea lui Neagoe Basarab, a încheiat cu Radu vodă şi boierii lui un nou tratat de alianţă între 
Transilvania şi Tara Românească.“ Cîteva zile mai tîrziu, la 5 iunie, din Tîrgovişte, domnul 
muntean găsea de cuviinţă să vestească, prin trei scrisori, existenţa acestui act împăratului Rudolf II, 
fratelui său, arhiducele Mathias, precum şi Stărilor din Ungaria de Sus. “$ 

Relaţiile cu Moldova, unde din ianuarie 1608 tronul fusese ocupat definitiv de Constantin 
Movilă, au debutat sub auspicii mult mai favorabile, dar s-au deteriorat curînd, din pricina atitudinii 
lui Bâthory. Iniţial, aşa cum a notat Michael Weiss, principele, printr-un emisar secret, a cerut ajutor 
militar de la Constantin Movilă pentru înlăturarea lui Radu Şerban. Domnul moldovean a salutat cu 


bucurie planul şi a făgăduit să-şi dea concursul.? Ostilitatea lui Constantin Movilă este deplin 
explicabilă, dacă ne gîndim că, în confruntarea recentă cu vărul său Mihăilaş, Radu Şerban îl 
sprijinise pe acesta din urmă.“ Putem deduce aşadar că, la sfîrşitul primăverii anului 1608, 
raporturile dintre Moldova şi Tara Românească erau încă încordate. Iar, pe de altă parte, înţelegem 
uşor de ce Radu Şerban a acceptat numaidecit, fără nici o dificultate, să refacă legăturile politice cu 
Transilvania, prin recunoaşterea noului principe de acolo. 

Acelaşi loan Imreffy, după ce s-a înapoiat din Tara Românească, a fost pus şi în fruntea soliei 
care s-a dus în Moldova, unde, la Iaşi, în 18 iulie 1608, vodă Constantin Movilă a semnat actul lui 
de alianță cu Gabriel Bâthory, în care, în preambul, era subliniată ideea nevoii reciproce de 
menţinere a tradiţionalei prietenii a celor două state învecinate.” Tratatul a fost, însă, ratificat 
solemn abia toamna tîrziu, cînd şi oraşele săseşti Sibiu, Sighişoara, Braşov, Mediaş şi Bistriţa au 
fost obligate să adere la el printr-un act separat, din 22 noiembrie 1608, al cărui text de asemenea ni 
s-a păstrat.” Totuşi, foarte curînd, în pragul lunii iunie a anului următor, Gabriel Báthory a 
denunţat acest tratat, trimiţîndu-l în Moldova pe Michael Weiss ca să restituie actul lui Constantin 
Movilă şi să-l ceară pe cel al principelui. Motivul: în iulie precedent, loan Imreffy pretinsese de la 
domnul Moldovei şi un tribut de 8.000 de florini, primind, după cît se pare, o promisiune verbală în 
acest sens. Dar, nici după al treilea termen fixat de principe, suma respectivă nu fusese achitată.” 
Weiss a sosit la Iaşi în 7 iulie 1609, însă în audiența la domn, acordată lui în 10 iulie, acesta şi 
sfetnicii lui au refuzat să rupă tratatul, în final, cîteva zile mai tîrziu, solul a abandonat pur şi simplu 
actul lui Constantin Movilă, fără a izbuti să recupereze şi documentul similar al lui Gabriel Báthory, 
aşa cum 1 se poruncise.54 Ulterior, în 12 noiembrie acelaşi an, un sol al lui Constantin Movilă, 
vistierul Precop Caraiman, s-a înfățișat la Alba Iulia, cu bogate daruri şi 2.000 de florini, precizînd 
că şi restul sumei pretinse drept tribut va fi plătit într-un scurt răstimp.” Principele a acceptat 
darurile, dar nu şi banii, arestîndu-l pe sol şi trimițîndu-l la Braşov, cu porunca să fie reținut pînă în 
clipa cînd de la curtea din Iaşi va veni actul semnat de el. Lucru care s-a întîmplat, probabil, în aju- 
nul zilei de 23 martie 1610, deoarece abia atunci a putut pleca din Braşov spre casă solul 
moldovean.” Concomitent au început să circule, ca de altminteri şi în primăvara anului 
precedent,“ zvonuri despre pregătiri de război ale lui Báthory, care ar fi vrut să instaleze în 
Moldova un alt domn. Totuşi, în 5 mai 1610, la Cracovia se ştia că principele a fost silit să-şi 
abandoneze planul, dar numai în urma unui ordin expres din partea sultanului. "* 

Întreaga stare conflictuală din relaţiile cu Moldova, evocată mai sus, luminează din plin 
țelurile de dominație ale lui Gabriel Báthory. În legătură cu suma de bani pretinsă de la Constantin 
Movilă, Nicolae Iorga a şovăit, scriind că în ea „poate nu trebuie a se vedea un tribut.” ”? Însă, în 
1612, pretendentul Andrei Géczy îi punea în față lui Báthory, printre altele, şi următoarea acuzație, 
care nu mai lasă loc pentru nici un dubiu: ,,Nemultumindu-te cu atîta, ai aruncat bir anual asupra 
Munteniei şi Moldovei şi peste împăratul (semetindu-te) spre ruina țării şi a creştinilor, cu care prea 
puternicul împărat (=sultanul) avea alianţă, ai cerut bani în fiecare an.” Presiunile la care era 
supusă Moldova l-au îndemnat pe Constantin Movilă să caute împăcarea cu domnul Ţării 
Româneşti. Nu cunoaştem momentul exact cînd aceasta s-a produs. Oricum, ea era un fapt împlinit 
în martie 1610, cînd Radu Şerban îl trimitea pe boierul său, Papa vistierul din Greci, în Polonia, ca 
să-i cumpere acolo un castel în care, la nevoie, să se poată retrage.“ Noua alianță moldo-munteană 
va constitui un factor hotărîtor în evoluţia ulterioară a evenimentelor. 

Principele Gabriel Báthory a convocat o dietă la Bistriţa pentru data de 25 martie 1610.” Un 
grup de nobili, în frunte cu însuşi cancelarul Ştefan Kendy şi generalul Baltazar Kornis, 
nemulțumiți de conduita lui, au pus la cale să-l surprindă şi să-l ucidă pe drum, la un popas de 
noapte, dar conspirația a fost descoperită.” Baltazar Kornis a fost prins, însă alţi membri ai 
conjurației, printre care şi cancelarul Kendy, au scăpat cu fuga, peste hotar, unii în Moldova şi Tara 
Românească.“ De acum încolo, relaţiile dintre Báthory şi Radu Şerban vor evolua sub semnul unei 
accentuate suspiciuni reciproce (erat alter de altero non in parvo timore et metu), generată în 
primul rînd de teama principelui că nobilii ardeleni pribegi din Ungaria de Sus s-au înțeles cu 
imperialii şi au luat legătura cu domnul Ţării Româneşti, pentru a-l ataca din două direcţii.“ De 
fapt, aşa cum atestă o scrisoare din 15 mai 1610, a nunţiului apostolic Placido de Marra, la Viena 


parvenise în original un proiect, semnat de doisprezece fruntaşi ai opoziţiei din sînul nobilimii 
transilvănene, care, în vederea răsturnării lui Báthory, prevedea - pe lîngă ajutorul de la Habsburgi 
şi o răscoală a secuilor şi saşilor - atragerea în lupta contra „tiranului” a domnilor Moldovei şi Țării 
Româneşti. Dar în cercurile bine informate se ştia deja că nu se va da curs acestui proiect.“ 
Deocamdată, palatinul George Thurzó s-a îndreptat spre Transilvania şi, în localitatea Tăşnad, la 9 
iunie 1610, s-a întîlnit cu Gabriel Báthory şi i-a cerut să modifice tratatul încheiat în toamna anului 
1608 cu Mathias de Habsburg, devenit atunci rege al Ungariei, în sensul anulării clauzei care, în 
cazul izbucnirii unui război între imperiali şi Poartă, nu-i silea pe transilvăneni să participe la efortul 
militar antiotoman.“ Întîlnirea nu a dat nici un rezultat. A fost, în realitate, o încercare a 
autorităţilor habsburgice de a se lămuri asupra opțiunii politice fundamentale a principelui, bănuit 
de prea strînse legături cu otomanii." Însă, ceva mai tîrziu, în toamnă, Gabriel Báthory va denunța 
la Poartă această inițiativă habsburgică, pentru a-l încredința pe sultan că pacea generală nu va mai 
dura mult, iar lui trebuie să i se dea mînă liberă ca să înlăture pe domnii din Moldova şi Tara 
Românească, numai astfel el fiind în stare să creeze, din cele trei state de la Dunărea de Jos, un 
obstacol serios în calea previzibilei mişcări a imperialilor... °” 

În 11 iulie 1610, la Cluj, în prezenţa solilor Ţării Româneşti şi Moldovei, a fost executat 
Baltazar Kornis. Cu acest prilej, Báthory a refăcut tratatul de alianță cu Constantin Movilă.” În 
aparenţă, deci, confederaţia celor trei state era restabilită şi continua să funcționeze.” Dar, în 
paralel, tot în iulie, în tabăra polonă de lîngă Smolensk îşi făcea apariția, alături de solul Moldovei, 
un reprezentant al lui vodă Radu Şerban al Ţării Româneşti, care, în numele stăpînului său, depunea 
jurămînt de credinţă faţă de regele Poloniei.” Dar, pe de altă parte, grupul de pribegi ardeleni, 
văzînd imobilismul autorităţilor habsburgice la cererile lor de ajutor, se pusese, la rîndul lui, sub 
protecţie polonă, fostul cancelar Ştefan Kendy începînd să recruteze mercenari în vecinătatea 
hotarului cu Moldova. Aceste desfăşurări nu au scăpat Habsburgilor, care au estimat că se ivise 
pericolul ca polonii să-şi instituie controlul asupra Transilvaniei, în condițiile declanşării luptei 
pentru eliminarea de la cîrma acesteia a lui Gabriel Báthory. De aceea, la 1 decembrie 1610, un 
emisar habsburgic, Cesare Gallo, era trimis în ţările române, cu împuternicirea de a încheia tratate 
de alianţă între curtea imperială şi cei doi domni, îndreptate împotriva lui Báthory, dar menite 
totodată să-i atragă sau mențină - cazul lui Radu Şerban! - pe ei înşişi în orbita de influență a Casei 
de Austria.” La capătul anului 1610 vechea rivalitate polono-habsburgică pentru dominaţia asupra 
spațiului carpato-danubian era, prin urmare, pe punctul să se reaprindă. 

Tot acum, însă, evenimentele au început să se precipite, din inițiativa lui Gabriel Bâthory. Se 
pare că la aceasta au contribuit dezvăluirile lui Sigismund Sarmasâgy, unul dintre fugari din 
Polonia, care în noiembrie a preferat să se întoarcă în Transilvania şi să ceară iertare principelui. ” 
Aşa se face că, în 17 decembrie 1610, principele a ocupat Sibiul, sub acuzaţia că Senatul oraşului a 
conspirat împotriva sa împreună cu Radu vodă Şerban şi cu Ştefan Kendy. ° Apoi, în fruntea ostilor 
sale, s-a îndreptat către Tara Bîrsei, iar de acolo, în 27 decembrie, a plecat peste munţi, în Tara 
Românească.” Radu Şerban, care desigur că nu se aştepta la un asemenea atac masiv în plină iarnă, 
cînd traversarea munților era atît de dificilă din pricina zăpezii, a fost practic luat prin surprindere şi 
nevoit să se refugieze în Moldova.” În 7 ianuarie 1611, Gabriel Báthory se afla în Tîrgovişte, de 
unde trimitea în grabă în solie la Poartă pe Paul Keresztesy, banul de Lugoj şi Caransebeş, ca să-şi 
justifice acţiunea, întreprinsă în pofida cererii insistente a sultanului, transmisă lui chiar la începutul 
lunii decembrie, de a nu tulbura în nici un fel liniştea din aceste părți.” Principele solicita la Poartă 
să i se recunoască stăpînirea asupra Țării Româneşti.“ De altminteri, din prima clipă el şi-a 
modificat titlul în chipul următor: ,,...Dei gratia Transylvaniae, Valachiae Transalpinaeque 
Princeps, partium regni Hungariae Dominus et Siculorum Comes etc.” lar actele ce le-a emis pe 
durata şederii în Țara Românească au fost prevăzute cu menţiunea: „in sede nostra principali 
Tergouistia.”*! Pe de altă parte, banul Paul Keresztesy a fost însărcinat să ia contact cu pretendentul 
Ştefan Bogdan, care de mai multă vreme adăsta la Poartă, pentru a încheia cu el un act de înţelegere 
formal, în temeiul căruia Báthory se angaja să-l aşeze în scaunul domnesc al Moldovei, în locul lui 
Constantin Movilă.’ Unele ştiri par să ateste că principele vroia să-i dea în căsătorie pe sora sa.“ 
Mărturiile de care dispunem dezmint categoric opinia pe care Gabriel Bâthory a încercat s-o 


acrediteze ceva mai tîrziu, la curtea imperială habsburgică, anume că el a acționat limitat, numai ca 
să dejoace urzelile lui Radu Şerban, fără să fi „plănuit lucruri mai mari,” deoarece „n-a îngăduit să 
fie atinsă măcar Moldova, cu toate că ea atunci nu era pregătită de război.”** În realitate, a aşteptat 
doar acceptarea de către Poartă a faptului împlinit, cucerirea de către el a Țării Româneşti, spre a 
putea purcede fără teamă din această direcţie la executarea viitorului pas. 

Cele aproximativ două luni de stăpânire a principelui în Tara Românească ne arată că s-a țintit 
practic o anexare a acesteia. În afara titlului de „prinţ al Transilvaniei şi Valahiei Transalpine,” pe 
care şi l-a asumat, ne gîndim acum la trei acte ce ni s-au păstrat, din 26 ianuarie, 20 şi 26 februarie 
1611, care pun în lumină politica lui Gabriel Bâthory de deposedare a boierimii autohtone şi de 
„colonizare” cu elemente ale nobilimii maghiare din Transilvania.” Totodată, atrage atenţia, în 
acelaşi sens, înverşunarea cu care au fost prădate şi avariate, am spune în chip sistematic, mai toate 
marile mănăstiri ale Ţării Româneşti.“ În sfârşit, lămuritoare sînt şi alte două mărturii, dintre care 
una aparţine lui Gabriel Báthory însuşi, iar cealaltă lui loan Imrefty, principalul său consilier şi, de 
fapt, autorul din umbră al loviturii din Tara Românească. La 10 martie 1611, încă aflat în 
Tîrgovişte, principele scria unui înalt dregător otoman că s-a conformat deciziei sultanului şi i-a 
cedat scaunul domnesc al Ţării Româneşti lui Radu Mihnea. El nu-şi ascundea, însă, nemulţumirea 
şi adăuga: „Cît priveşte ceea ce a scris mărita voastră domnie, că nu trebuie să urmez pilda acelui 
tilhar de Mihai vodă, dacă preaputernicul împărat (>sultanul) a putut încredința unui asemenea 
tilhar o provincie atît de mărită (ca Transilvania) şi un neam ca al nostru, cu atît mai mult (ar fi 
putut încredința) unui principe de stirpe crăiască pe muntenii neputincioşi (impotentes Walachos) şi 
fără de stăpîn, de unde se vede că mai multe i s-au dat acelui tîlhar decît, acum, omului de bine. Ci 
pe Mihai vodă nu puterea împărătească, ci aceea a ungurilor l-a izgonit din Transilvania, iar 
rămăşiţele lui din Muntenia (Transalpina), duşmane împăratului, nimeni n-a putut să le gonească, 
pînă la noi, care am mers „asupra lor.”*” Aşadar, printre rînduri, expediţia în Tara Românească este 
înfăţişată ca o replică finală a „ungurilor” transilvăneni la acțiunea lui Mihai Viteazul. lar Imreffy, 
într-un lung mesaj către Sigismund Forgách, generalul imperial din Caşovia, redactat în Sibiu, la 19 
aprilie 1611, susținea că principele „I-a lăsat acum în Țara Românească” pe Radu Mihnea „nu ca 
pe un prieten al său, sau ca pe un „vecin, ci ca pe o slugă a sa,” cu completarea: „Şi pentru Moldova 
găsim om asemenea şi numai supus şi numai de am putea reocupa hotarul națiunii maghiare, 
Dumnezeu şi vremea ne va invàta.”°° Cu alte cuvinte, aşa cum a conchis Nicolae Iorga, Gabriel 
Báthory „aducea nu numai numele unei dinastii aşa de mîndre, dar şi idealul lui Sigismund: Dacia 
supt hegemonia Ungurilor din Ardeal”. lar, pe de altă parte, el vroia „suprimarea privilegiilor 
săseşti şi prefacerea Sibiului în capitală a regatului dac.” Faptele şi mărturiile trecute în 
revistă şi de noi verifică, credem, din plin această încheiere. Cu precizarea că, după opinia noastră, 
modificarea introdusă de Iorga în tălmăcirea românească a actului lui Imreffy - „neamul unguresc” 
în loc de „națiunea maghiară”! - nu ni se pare absolut necesară. Conflictul lui Báthory cu saşii 
transilvăneni are un pronunțat caracter de luptă națională, în accepțiunea noțiunii atribuită de istorici 
epocii moderne.” Şi am îndrăzni să-l asemuim cu dramaticele confruntări dintre români şi greci, 
fenomen intern care va domina chiar în aceeaşi epocă evoluţia societăților din Tara Românească şi 
Moldova. 

Care erau cu adevărat raporturile lui Gabriel Báthory cu noul domn al Ţării Româneşti, numit 
şi trimis de la Poartă? Mai întîi trebuie precizat că Radu Mihnea a fost cerut de un grup de boieri şi 
ierarhi, printre care însuşi mitropolitul Luca, cu toții refugiați peste Dunăre din pricina invaziei. 
Cronicarul Matei al Mirelor lasă Chiar să se înțeleagă că a avut loc o adunare a Stărilor, compusă 
din pribegii care răzbătuseră în teritoriu otoman, şi care a deliberat asupra soluțiilor de salvare a 
țării de pustiitoarea ocupaţie a ostaşilor principelui. Cu acest prilej s-a ajuns la hotărîrea de a se face 
apel la sultan şi de a fi chemat pe tron Radu Mihnea, pretendent agreat de turci.” Altfel spus, 
dintre două rele a fost ales cel mai mic, cel puţin în acel moment de gravă criză. lar opţiunea respec- 
tivă a dat rezultatul scontat, deoarece Báthory nu a cutezat să se opună deciziei Porții şi a consimțit 
să se retragă. Zece zile după ce el părăsea Tîrgoviştea, acolo îşi făcea intrarea Radu Mihnea, întîm- 
pinat de Gabriel Bethlen, care i-a lăsat spre pază un detaşament de 400 de călăreți. Un martor ocular 
al evenimentelor, cronicarul Francisc Mik6, explică astfel gestul desemnării lui Gabriel Bethlen 


pentru primirea noului domn în capitala sa: ,,... să fie de față, cînd se va aseza în scaunul domnesc, 
ca după aceaia cunoscînd că noi am fost pricina de au dobîndit domnia muntenească, cu vreme, cînd 
se va ferici, Gavriil Batori încă se capete ceva dar pre an de la dînsul” (s.n. - Şt. A.).” Pare deci 
probabil că, din capul locului, principele i-a pretins lui Radu Mihnea un tribut, în schimbul 
ajutorului său militar, dar şi ca semn al dependenţei față de el. Este sigur, pe de altă parte, că între 
cei doi a fost încheiat un tratat. Un asemenea act este pomenit în scrisoarea lui loan Imreffy, din 19 
aprilie 1611. Dar mai curînd atunci pare să fi fost vorba doar de o înţelegere personală între Radu 
Mihnea şi Báthory, în care figura, poate, şi angajamentul celui dintâi de a plăti un „dar” anual.” Un 
tratat formal, ratificat şi de reprezentanţii Stărilor din Tara Românească, nu a fost, însă, încheiat 
decît mai tîrziu, probabil la sfîrşitul anului 1611.” Iar acesta, potrivit chiar mărturiei lui Radu 
Mihnea, nu se deosebea decît sub un singur aspect de formulările îndătinate: dintre inamicii 
potențiali ai celor doi parteneri era exceptat sultanul, în raport cu care nu mai erau ținuți să-şi acorde 
reciproc ajutor." Este primul tratat dintre Țara Românească şi Transilvania despre care avem ştiinţă 
că includea o astfel de prevedere, ce oglindea dependenţa comună de Poartă. Semnificativ credem a 
fi faptul că, la o cerere de bani din partea lui Bâthory, Radu Mihnea îi răspundea practic cu un refuz, 
scuzîndu-se în 12/22 decembrie 1611, că Ţara Românească a fost „pustiită de toate,” căci „războiul 
în această ţară n-a ţinut o lună sau două, ci un an deplin.”” Şi în plus, episodul „domniei” lui 
Gabriel Bâthory în Tara Românească era astfel evocat într-un act intern, din 18/28 aprilie 1612, al 
lui Radu vodă Mihnea: „...atunci s-a întîmplat ţării schimbare, de a ieşit Radul vodă Şerban din 
țară şi au venit aici în țară ungurii cu Batăr Gabor craiul Ardealului, de au robit şi au jefuit toată 
tara!” Se vede aşadar limpede că, atât în fapte, cât şi în concepție, „supunerea” Țării Româneşti 
față de voinţa lui Bâthory, cel puţin în faza a doua a domniei lui Radu Mihnea, după revenirea lui în 
scaun, în toamna lui 1611, a fost foarte relativă. Am făcut această precizare, deoarece principele, cu 
nețărmurit orgoliu, şi-a menţinut mereu în titlu numele Ţării Româneşti, ba chiar a pretins de la 
autoritățile habsburgice, în cursul tratativelor din primăvara anului 1611, să i se recunoască 
adaosul.” 

Între timp, dacă pe faţă Habsburgii au continuat pertractările cu Báthory, în secret au pregătit 
răsturnarea lui. În 20 şi 28 februarie 1611, emisarul Cesare Gallo încheia, la Roman şi laşi, tratate 
de alianță cu Radu Şerban şi, respectiv, Constantin Movilă, în temeiul cărora aceştia, în momentul 
punerii în mişcare a oştilor lor către Transilvania, aveau să beneficieze, dinspre apus, de sprijinul 
militar al imperialilor.'* În 27 mai 1611, Radu Şerban încă se găsea în tabăra de lîngă Roman, 
unde-şi concentrase forţele, alcătuite în principal, pe lîngă oşteni moldoveni, din mercenari poloni şi 
cazaci.!€! El a trimis înainte, în Ţara Românească, pe fostul său mare sluger Stanciul, care a adus în 
taină, unui grup de mari boieri, „Mîrzeştii” - de la numele fostului mare spătar Mîrzea, care îi 
conducea! -, precum şi roşilor, prin care se înțeleg cetele de mici boieri organizate milităreşte, 
vestea că el este pe punctul să treacă hotarul.'% Aceştia s-au răsculat numaidecît şi la Iaşi, în 5 iunie 
1611, se ştia deja că au pus stăpînire pe ţară, după ce au nimicit detaşamentul de haiduci şi secui al 
lui loan Lugossi, rămas pe lîngă Radu Mihnea din porunca lui Báthory. ” Iar domnul numit de 
Poartă, părăsit de toţi, şi-a aflat scăparea cu fuga, în raiaua de la Giurgiu. % Pe de altă parte, în 29 
mai 1611, principele transilvănean, informat de cele ce erau pe cale să se întîmple în Ţara 
Românească, făcea apel la Poartă, încercînd să provoace un atac turco-tătar, sub motivul că, dacă 
acțiunea lui Radu Şerban va izbuti, există perspectiva ca ambele state extracarpatice să încapă 
definitiv în orbita politică a Poloniei. El se oferea să pătrundă dinspre miazănoapte în Tara 
Românească, iar apoi să intervină şi în Moldova, unde cerea ca în locul celuilalt „trădător,” 
Constantin Movilă, să fie pus protejatul său, Ştefan Bogdan. ° 

Confruntarea decisivă dintre cei doi protagonişti ai evenimentelor din 1611, Radu Şerban şi 
Gabriel Báthory, în chip evident nu mai putea întîrzia. Cel dintîi, odată stăpîn pe Tara Românească, 
şi-a strîns oştile şi în 19 iunie se găsea cu tabăra la Buzău, de unde anunţa pe palatinul George 
Thurzó că va trece îndată munţii. De aceea cerea aplicarea tratatului din iarnă, adică făgăduitul atac 
habsburgic dinspre Ungaria de Sus.'% Vodă Radu, în cursul aceleiaşi luni, s-a înţeles pe ascuns cu 
Michael Weiss, acum primar al Braşovului, hotărît să-l doboare pe Bâthory, din pricina ocupării 
Sibiului şi a amenințării pe care acesta o reprezenta, în perspectivă, pentru toate comunitățile săseşti 


din Transilvania. ” De partea lui, principele şi-a adunat si el forţele şi a înaintat în Tara Bîrsei, 
trimitind un puternic detaşament la Bran, ca să blocheze trecătoarea de la Rucăr, pe unde credea că 
va încerca să pătrundă vodă Radu. 19 Acesta, însă, s-a folosit nu de vreunul din pasurile obişnuite, 
ci de cărările umblate doar de păstori de pe plaiurile Teleajenului.” Iar în ziua de 10 iulie 1611, 
lîngă Braşov, domnul Ţării Româneşti a cîştigat o strălucită victorie, silindu-l pe Báthory să se 
refugieze, cu rămăşiţele oștilor sale, între zidurile Sibiului.!! 

De abia acum, în urma acestei biruinţe, s-au pus în mişcare, în sfîrşit, şi Habsburgii. Mobilul 
real al intrării în acţiune a acestora ne este dezvăluit de două scrisori ale palatinului George Thurzó, 
ambele din 17 iulie 1611. În prima, adresată regelui Mathias de Habsburg, el comunica ştirea 
înfrîngerii lui Báthory şi anunța măsurile ce le va lua în noile împrejurări - va trimite, cu oști, în 
Transilvania, fără nici o zăbavă pe Sigismund Forgách, iar pe Cesare Gallo, într-o nouă misiune 
diplomatică pe lîngă cei doi voievozi români, ca nu cumva „românii şi polonii să cuprindă ţara.” 
Mai lămuritoare este cealaltă scrisoare, cu instrucţiunile pentru Cesare Gallo. Printre altele, solul 
trebuia „să atragă atențiunea lui Radu că nu are nici un drept la Ardeal şi că e dator să-l cedeze 
Craiului.” !!? Deci, în tabăra habsburgică exista teama ca vodă Radu să nu profite de situaţie şi să 
repete gestul lui Mihai Viteazul de a se înstăpîni asupra Transilvaniei şi, în plus, din punct de 
vedere politic, atît Tara Românească, cît şi Transilvania, „să se alăture la regatul polon.”!!2 De 
aceea, în vreme ce Radu Şerban s-a îndreptat către Sibiu, generalul Forgách a pătruns, la rîndul lui, 
în Transilvania şi, după ce a ocupat Clujul, în 4 august 1611 se găsea la Sebeşul Săsesc, la distanță 
de „patru mile” de oştile domnului muntean. Generalul aflase că vodă Radu ar fi convocat pentru 1 
august o dietă a nobilimii ardelene la Cincul Mare, dar nu ştia ce rezultat a avut această adunare sau 
dacă măcar s-a putut întruni. ! !2 

În acest context răsare următoarea ştire, consemnată la Poartă, în 6 august 1611, de bailul 
Simon Contarini: ,,... Se spune că bătrînii (=sfetnicii de frunte) Transilvaniei ar fi pentru trimiterea 
la această Poartă a oamenilor lor, pentru ca să le fie lăsat principe al acelei țări Şerban, nemaivrînd 
să se supună iarăşi lui Bâthory” (Dicono, che li antiani della Transilvania sieno per inviar a questa 
Porta loro huomini perche sia lasciato loro Şerban in Prencipe di quel paese non volendosi piu 
rissottomettere al Battori).!!5 Acesta este al doilea izvor, după cel din 1607, care indică existenţa, în 
mediul politic transilvănean, a unui curent favorabil ideii aducerii la cîrma principatului a domnului 
muntean. Şi tocmai fiindcă dispunem de două mărturii, de origine diferită, dar care vorbesc de unul 
şi acelaşi lucru, sîntem ispitiți să le acordăm credit. Putem conchide astfel, desigur în chip 
provizoriu şi cu prudența necesară, că experienţa lui Mihai Viteazul a lăsat urme durabile în viața 
societăţii transilvănene, anumiţi factori politici dinlăuntrul principatului fiind înclinați să accepte 
repetarea ei, cel puțin sub urmaşul şi demnul său continuator, care a fost Radu Şerban. 

Dieta convocată de Radu Şerban, care avea să decidă asupra viitorului politic al Transilvaniei, 
nu s-a putut ține. A urmat o altă convocare a Stărilor transilvănene, la Mediaş, pentru ziua de 25 
august, făcută de astă dată în numele ambilor comandanți ai forțelor care-l asediau în Sibiu pe 
Gabriel Băthory.'' Habsburgii aşteptau de la această dietă o modificare în favoarea lor a statutului 
politic al Transilvaniei. Într-adevăr, după cît ne spun anumite surse, ea ar fi trebuit să aleagă nu un 
principe, ci „un guvernator sau un voievod,” de fapt trei candidați la acest post, dintre care unul 
avea a fi desemnat ulterior de regele Mathias al Ungariei.” În felul acesta Transilvania ar fi 
devenit o simplă provincie a Casei de Austria. De partea lui, Radu Şerban nu pare să fi nutrit, cel 
puţin aparent, nici o ambiţie politică. O dovadă retrospectivă este raportul din 18 februarie 1612 al 
lui Hans von Mollart, înalt consilier habsburgic, în care, între altele, era discutată, la solicitarea 
regelui Mathias II, chestiunea încrederii față de fostul domn muntean: ,,... Radu a fost statornic tot 
timpul faţă de maiestatea-voastră regală, a intrat la momentul potrivit în ţară (=Transilvania), peste 
Báthory şi nici nu a abuzat de norocul său, cum ar fi putut de fapt să o facă, s-a arătat a fi dispus să 
obțină Transilvania, împotriva lui Báthory, pentru maiestatea-voastră regalá.”!! Pare aşadar 
probabil că, în împrejurările din 1611, la fel precum în anul 1603, Radu Şerban nu a avut în vedere 
decît restabilirea controlului imperialilor înlăuntrul arcului carpatic, ceea ce i-ar fi asigurat o 
perspectivă mult mai liniştitoare în raporturile cu Poarta. 


Însă la Poartă evenimentele din iarna si de la începutul verii lui 1611 au fost interpretate ca 
semne ale unei extrem de periculoase evoluţii pentru interesele otomane la Dunărea de Jos. !'? 
Bailul Simon Contarini, în relația lui concluzivă înfăţişată Senatului venețian în 1612, arată că cel 
dintîi motiv al hotărîrii sultanului Ahmed I de a pune capăt războiului cu Iranul Safavid, care dura 
din 1603, a fost teama ca polonii, din pricina orientărilor lui Constantin Movilă şi Radu Şerban, să- 
şi realizeze în sfîrşit obiectivul de a exercita „simultan” un protectorat politic asupra Moldovei şi 
Țării Românești.’ Tot el a remarcat, în chip cum nu se poate mai just, că, de fapt, turcii s-au 
folosit de Gabriel Báthory ca de un instrument pentru înlăturarea lui Radu Şerban, care rămăsese în 
ochii lor un domn pus în Tara Românească de împăratul creştin, în timpul războiului trecut, şi 
„numai apoi confirmat” de sultan. Ca atare, ei au dorit să se revină la situaţia dinainte, cînd „domnii 
erau trimişi de la Poartă în Tara Românească şi Moldova,” fără ca nici împăratul creştin în prima, 
nici regele polon în cealaltă să se poată amesteca în vreun fel.'?! Altfel spus, programul otoman din 
1611, pentru aplicarea căruia turcii au vrut să fie dezlegați de problema fromului asiatic, a fost 
restabilirea completă a dominației în Tara Românească şi Moldova. Pe de altă parte, potrivit 
aceluiaşi excelent observator, nici Gabriel Báthory, în pofida serviciului adus Porții prin atacarea lui 
Radu Şerban, nu se bucura de o prea mare încredere, tonul şi insistența cu care el a solicitat să i se 
recunoască stăpînirea peste Tara Românească - unde, după Contarini, ar fi vrut să instaleze „un suo 
nipote”! - stîrnind bănuiala că, în taină, ar fi putut fi înţeles cu Habsburgii... 22 

Redobîndirea Ţării Româneşti de către Radu Şerban şi, apoi, intrarea lui în Transilvania, cu 
rezultatul cunoscut, au întărit decizia autorităților otomane de a nu mai îngădui cu nici un preţ 
menţinerea statu-quo-ului creat în urma războiului cu Liga creştină. De aceea, în vara lui 1611, 
Poarta a pus în joc mijloace militare considerabile, care l-au silit pe Radu Şerban să abandoneze 
asediul Sibiului şi, în septembrie, să răzbată cu greu, prin Tara Românească invadată, din nou în 
Moldova, de unde a apucat pe calea unui exil fără întoarcere. ° După succesul reaşezării lui Radu 
Mihnea pe tronul Ţării Româneşti, turcii s-au grăbit, aşa cum a notat iarăşi bailul venețian, să 
purceadă şi la scoaterea Moldovei din orbita de influență a Poloniei, 21 situaţie în fond lăsată 
moştenire tot de războiul din răstimpul 1593-1606, de care regatul de la miazănoapte - fără să 
participe la el! - a profitat, instalînd la cîrma ei familia Movileştilor. Şi astfel, în decembrie 1611, în 
scaunul domnesc de la Iaşi era pus, cu ajutorul unor forţe turco-tătare, Ştefan Tomşa, pretendent 
protejat de caimacamul Giirdjii Mehmed pasa, şi care nu avea rude şi proprietăţi în Polonia, precum 
Constantin Movilă, ci... un socru la Constantinopol! Noul domn, în bătălia de la Cornul lui Sas 
(5/15 iulie 1612), a înfrînt oastea cu care Constantin Movilă, susţinut de cumnatul său Ştefan 
Potocki, spera să-l izgonească şi a inaugurat o politică internă dură, marcată de execuţii de boieri şi 
confiscări de domenii, în scopul lichidării „partidei” filo-polone, pe care se bizuiau şi pretenţiile 
Movileştilor. 26 

Am recurs intenţionat, în cele de mai sus, pentru desluşirea esenței fenomenelor petrecute în 
cursul anului de răscruce 1611, la estimările unui observator contemporan de talia diplomatului 
venețian Simon Contarini. El nu numai că a sesizat modificarea majoră intervenită în ţările 
româneşti extracarpatice prin aşezarea în fruntea lor a lui Radu Mihnea şi a lui Ştefan Tomşa, adică 
ruperea echilibrului între marile puteri ale timpului ce se confruntau mai mult sau mai puțin direct 
pentru dominaţia asupra spațiului de la nordul Dunării de Jos, în favoarea Imperiului otoman, dar a 
intuit perfect corect şi şansele de viitor ale lui Gabriel Bâthory. Astfel, el a prevăzut că turcii, care-l 
suspectau deja pe principe de instabilitate politică, vor purcede la un moment dat şi la înlocuirea lui. 
Ba chiar Contarini, cu nedezmințită finețe politică, a mers pînă acolo încît a întrezărit şi faptul că 
Báthory, într-o atare situație, va încerca să se împace in extremis cu domnii români detronaţi, ca să 
antreneze, prin intermediul lor, Imperiul habsburgic şi Polonia, în lupta pentru recuperarea celor trei 
state.'*7 Cum se ştie, într-adevăr, după o primă tentativă, neizbutită, de a provoca, cu ajutorul 
Braşovului, în anul 1612, căderea lui Gabriel Báthory, 2° în vara anului următor Poarta a organizat 
o expediție de anvergură, cu participarea lui Radu Mihnea şi a lui Ştefan Tomşa, care a adus 
rezultatul scontat. "° Şi astfel, la 23 octombrie 1613, „ales” de Stările ardelene întrunite la Cluj, îşi 
va începe o lungă domnie Gabriel Bethlen de Ictar. 


Programul politic al noului principe poate fi deslusit din unele afirmații pe care le-a făcut în 
contextul evenimentelor din cursul anului 1611. De pildă, el spunea atunci răspicat că turcii nu vor 
îngădui niciodată să se piardă controlul asupra Transilvaniei, deoarece .„dacă s-ar desface Ardealul, 
atunci s-ar desface şi cele două ţări româneşti şi de aici s-ar trage pieirea imperiului întreg”. Este 
cuprinsă în această afirmaţie a lui şi o recunoaştere implicită a interdependenţei politice totale a 
celor trei state din spaţiul carpato-danubian. Pe de altă parte, în acelaşi text, redactat la Deva, în 19 
iulie 1611, Gabriel Bethlen a vădit un punct de vedere extrem de pesimist faţă de capacitatea 
imperialilor de a păstra Transilvania, în confruntarea cu „superputerea” de pe țărmurile Bosforului: 
„Să lase ei în pace Ardealul, să nu umble să-l cuprindă, căci dacă nu l-a iputut ţinea Ferdinand 
împotriva turcilor” - referire la împrejurările din anul 1556! - „cu atît mai puțin îl vor putea ei 
păstra” (acurn). În sfîrşit, pentru el statutul politic cel mai potrivit pentru Transilvania rămînea cel al 
principatului, singura formulă capabilă să garanteze o autonomie de facto faţă de ambele mari 
puteri: „Mai ibine va fi dacă Ardealul îşi va avea principele său ales, atît cu privire la nemți, cît şi 
la turci.”!3 Sînt acestea toate gînduri care prefigurează admirabil orientările fundamentale ale lui 
Bethlen, din momentul în care va ajunge la cîrma Transilvaniei. 

După aplanarea conflictului cu saşii - principele a consimțit să părăsească Sibiul în februarie 
1614 -, nu fără contribuţia autorităților otomane, |”! la 1 iulie 1614, la cererea expresă a lui Gabriel 
Bethlen, sultanul Ahmed I a emis un act de legămînt (ahd-name), destinat Stărilor transilvănene, în 
care era confirmată autonomia internă, politică şi religioasă, a Transilvaniei. Două clauze din acest 
act tinteau să împiedice legături prea strînse cu statele româneşti extracarpatice. Domnii Moldovei 
şi Ţării Româneşti, ca de altminteri şi regele polon, nu aveau voie „de a cumpăra cetate dintre 
cetățile Transilvaniei”. lar, dacă vreunul din domnii români s-ar fi „răsculat” față de Poartă, era 
interzis transilvănenilor să-i acorde drept de trecere sau azil.“ Pe de altă parte, în schimbul 
înscăunării lui, principele Bethlen a fost silit să făgăduiască turcilor că va ceda cetăţile Lipova şi 
Inău, gest care trebuia, alături de pacificarea internă, să ofere Porții dovada concretă asupra 
veritabilelor sale intenţii. Sub acest din urmă aspect, el a încercat, însă, să tergiverseze, în pofida 
presiunilor, chiar militare, ale otomanilor. 32 Aşa se face că abia în iunie 1616 turcii au izbutit, cu 
forța, să reocupe Lipova. 

Nu ni s-au păstrat textele tratatelor încheiate de Gabriel Bethlen cu Radu Mihnea al Țării 
Româneşti şi Ştefan Tomşa al Moldovei. Tot ce ştim este că, în 26 octombrie 1613, cei trei 
cîrmuitori şi-au jurat reciproc „a trăi ca fraţii şi a nu se părăsi unul pe altul pînă la moarte,” 
bineînţeles de această înțelegere avînd a beneficia în viitor sultanul.'** Totuşi, în noul cadru politic 
astfel creat, legăturile de tot felul dintre cele trei țări au putut fi reluate, la fel ca în vremea lui 
Bocskay.'** Şi este vrednic de subliniat că în însăşi ambianța de la curtea imperială habsburgică, 
curînd după instalarea lui Bethlen, şi-a făcut loc opinia potrivit căreia autonomia Transilvaniei, sub 
protectorat turcesc, era mai de folos creştinătăţii, decît o trecere a ei pe faţă de partea Casei de 
Austria, care nu i-a putut niciodată garanta un ajutor suficient." Dar o asemenea opinie justifica, 
de fapt, aşa cum observa I. Lupaş, „orientarea politică a acestei țări spre Răsărit,” adică în primul 
rînd spre Moldova şi Tara Românească." 


Proiectul aşa-numitei „Dacii protestante,” atribuit principelui Gabriel Bethlen, a fost şi 
continuă să fie controversat. De aceea, am socotit util să recurgem, din nou, direct la izvoare, ce-i 
drept puţine la număr. Primul grup de documente referitoare la această problemă datează de la 
sfîrşitul anului 1624 şi din prima jumătate a celui următor. A doua intervenţie a principelui 
transilvănean în războiul de Treizeci de ani abia se încheiase, prin pacea de la Viena (22 aprilie-8 
mai 1624), care-l obliga să renunţe la ducatele sileziene Oppeln şi Ratibor şi îi reducea subvenția 
primită din partea Habsburgilor de la 50.000 la 30.000 florini pe an." În paralel cu tratativele 
purtate cu turcii în Ungaria, curtea imperială habsburgică dorea acum să şi-l apropie cît mai mult pe 
Bethlen, pentru a evita pe cît posibil un viitor conflict în această zonă. La rîndul lui, principele 
dădea semne ale unei reorientări politice, mergînd pînă la afirmarea intenției de a se face catolic, 

ceea ce ar fi constituit proba cea mai evidentă a părăsirii taberei puterilor protestante angajate în 
lupta contra Habsburgilor.'** În această atmosferă a fost redactat la Viena, în 28 decembrie 1624, 
un raport al ambasadorului venețian Marco Antonio Padavin. 

El începe prin a spune că, în pofida suspiciunilor curții de la Viena faţă de manifestările de 
prietenie ale lui Bethlen, la insistenţele ambasadorului Spaniei - care nu mai vroia să-l „vadă pe 
împărat angajat în această parte” - a fost luată decizia să fie trimis în Transilvania un personaj 
important, „care va fi cancelarul Ungariei, episcop, care se va strădui să dezvăluie intenția acelui 
principe; şi fiind bine a-l determina să dea un oarecare semn hotărît asupra gîndului lui de a se face 
catolic, în chip special să încerce (să-l facă) să înceapă să restituie o anume parte din bunurile 
oamenilor bisericii; şi vădindu-se avid de titluri de rege, să-i ofere ocazia să cîştige acum, cînd 
vremea e oportună, Moldova şi Tara Românească; apoi ar putea să-l atragă şi cu alte asemenea 
promisiuni cu privire la dorinţele lui; şi dacă va accepta, să fie încă şi arbitru în relaţiile (imperiului 
romano-german) cu turcii, cînd se va întîmpla să spună adevărul în demonstrațiile lui” (che sara îl 
Cancelliero d'Ungheria Vescovo, il quale procurera di scoprir Vanimo di quel Prencipe; et essendo 
buono d'indurlo a dare qualche patente segno della sua intentione al farsi Cattolico, et 
particolarmente tentare, che cominci a rilasciare qualche parte dei beni d'Ecclesiastici, et 
mostrandosi avido de titoli di Re, aprirle Voccasione di far gl'acquisti hora, che riesce opportuna, 
di Moldavia et Valachia; che poi potrassi compiacerlo di quanto potesse desiderare, con altri simili 
concetti; et se assentira, che sia anco arbitre ne gl'affari con Turchi, quando dia capara di dire da 
vero nelle sue essibitioni)." Iniţial avem deci de-a face cu o propunere habsburgică, menită să 
satisfacă orgoliul lui Gabriel Bethlen prin acordarea titlului de rege, dar nu al Ungariei, pe care şi-l 
asumase cîţiva ani mai devreme, fiind apoi silit să-l abandoneze," ci al unui regat compus din 
Transilvania, Moldova şi Țara Românească. 

De ce apreciau cercurile conducătoare habsburgice momentul ca „oportun” pentru dobîndirea 
de către Bethlen a controlului asupra țărilor româneşti extracarpatice? Mai explicit în această 
privinţă este un document din 15 ianuarie 1625, care cuprinde o instrucțiune a Senatului venețian 
pentru bailul din Constantinopol, Zorzi Giustinian, de a supraveghea îndeaproape mersul „afacerii” 
relatate de rezidentul de la Viena, considerată ca „foarte importantă”. În fapt, este rezumat, dar cu 
unele întregiri, chiar textul pe care l-am reprodus mai sus. Cităm fraza esențială: „şi pentru că se 
arată vanitos rîvnind la titlul de rege, îi va arăta calea de a-l obţine cu uşurinţă, cu prilejul favorabil 
care se oferă acum, cînd turcul e ocupat să dobîndească Moldova şi Tara Românească; apoi 1 se va 
da titlul de rege al acestor locuri, şi asta i se propune spre a-l face să-şi îndrepte gîndurile în altă 
parte”. (Et perche pare si mostri vanaglorioso di titolo di Re, li aprira la strada al modo, di 
facilmente conseguirlo con opportuna occasione che si presenta hora, che il Turco e occupato di 
aquistar la Moldavia et Vallachia; de quai luochi poi se le dară il titolo di Re, et cio se li propone 
per far che volți li pensieri ai altra parte). Intervenţia lui Gabriel Bethlen la răsărit şi miazăzi de 
Carpaţi era prin urmare „oportună” deoarece turcii erau atunci preocupați de recîştigarea celor două 
state româneşti. Este desigur o referire la proaspăta şi teribila invazie a tătarilor din Crimeea, care în 
august 1624 a lovit mai întîi Moldova, pentru ca în luna septembrie să se extindă şi asupra Ţării 
Româneşti.“ Tătarii, aflaţi în conflict cu Poarta, au ţinut ocupate cele două ţări româneşti pînă 
toamna tîrziu, solicitînd în ultimă instanță, ca o condiție sine qua non a retragerii lor şi a restabilirii 
suzeranității otomane la Dunărea de Jos înlocuirea de pe tron a lui Radu Mihnea şi a fiului său 
Alexandru, domnii Moldovei şi Ţării Româneşti.“ Rezultă astfel că Habsburgii vroiau să-i 
propună lui Bethlen să pătrundă şi să ia în stăpînire țările române sub pretextul izgonirii tătarilor şi 
al restaurării autorității Porții acolo. Ulterior, ei ar fi acordat principelui transilvănean titlul de rege 
ŞI, în perspectivă, i-ar fi încredinţat rolul de „arbitru” în relaţiile cu Imperiul otoman. 

Emisarul habsburgic a plecat într-adevăr spre Transilvania în ajunul zilei de 4 ianuarie 1625, 
el înapoindu-se de la curtea lui Gabriel Bethlen abia către sfîrşitul lunii martie, cu asigurarea că 
aceeta era „hotărît” să colaboreze de acum încolo cu imperialii, în pofida presiunilor necontenite ale 
ligii puterilor protestante.!*5 Venețienii erau extrem de interesaţi în a contracara orice iniţiativă 
diplomatică habsburgică în răsăritul Europei din pricina ocupării de către trupele spaniole a 
Valtellinei.!* De aceea, bailul din Constantinopol nu a întîrziat să „tulbure apele” la Poartă, 


aducind la cunoştinţa reprezentanților principalelor puteri ostile Casei de Austria şi Spaniei oferta 
transmisă lui Gabriel Bethlen. Şi astfel, printr-o scrisoare din 18/28 februarie 1625 adresată direct 
principelui transilvănean, Sir Thomas Roe, ambasadorul englez la Constantinopol, a reluat 
zvonurile care circulau acolo despre tratativele cu Habsburgii, susținînd că ele erau lansate chiar de 
către imperiali, cu scopul de a-l discredita în ochii turcilor. Bethlen ar fi fost deci cel care ar fi 
făcut mereu alte propuneri împăratului Ferdinand II, mergînd pînă la ideea de a-şi schimba religia. 
La Poartă se ştia că: „...cancelarul Ungariei va fi trimis la voi, ca să vă împace şi să obțină, drept 
pecete a convertirii voastre, predarea pămînturilor bisericii, cu vane oferte de a vă stirni să uniţi la 
Transilvania, Moldova şi Țara Românească, care, prin autoritatea papală, să fie înălțate într-un regat 
şi astfel o nouă coroană să fie dată înălțimii voastre” ( ... the chancellor of Hungary should bee 
sent to you, to reconcile you, and to procure, as a seale of your conuersion, the deliuery of church 
lands, with vaynvayne offers to stirr you vpp to vnite to Transiluania, Bugdania and Wallachia, 
and, by the authority of the pope, to erect them into a kingdom, and to giue your highnes a newe 
crowne).!* Cum lesne se poate observa, sînt reproduşi exact termenii proiectului de care era 
informat Senatul venețian, ceea ce ne face să credem că pe acest canal au fost de fapt răspîndite 
zvonurile receptate în cercurile diplomatice de la Poartă. 

Bailul Zorzi Giustinian a raportat, pe de altă pare, la 7 martie o lungă discuție politică pe care 
tocmai o avusese cu un înalt dregător otoman, „Diac Memet Bassa,” acum numit paşă de Silistra, 
dar care aspira să devină paşă de Buda şi era un adept al continuării războiului cu Casa de 
Austria. Acesta, la un moment dat, i-a arătat scrisori proaspăt sosite de la Gabriel Bethlen, în care 
era adusă la cunoştinţă sosirea la el a emisarului habsburgic, cu promisiunile ştiute, dar în plus şi cu 
făgăduiala căsătoriei cu o prinţesă din familia imperială, precum şi a unei subvenții anuale de 
100.000 de taleri. Interesantă este reacția dregătorului otoman față de ideea alipirii la Transilvania a 
Moldovei şi Ţării Româneşti - statul lui Bethlen era în aşa măsură înconjurat de ținuturi aflate direct 
sub autoritatea sultanului, încît o asemenea posibilitate făcea parte din categoria „eîndurilor 
deşarte” (... ma quanto a Moldavia et Valachia consideró, che trovandosi gli stati del Gábor tanto 
attomiati da quel del Gran Signor, erano pensieri vani). Şi este perfect adevărat că turcii 
urmăreau atent orice mişcare a lui Gabriel Bethlen în privinţa ţărilor române. Astfel, de pildă, la 
începutul anului după moartea lui Radu Mihnea în scaunul Moldovei, el s-a deplasat cu un corp de 
oaste la Braşov, de teama unei noi invazii a tătarilor, care ameninţa şi Transilvania. Totuşi, 
numaidecît, la Poartă s-a iscat şi bănuiala că această mişcare ar fi avut scopul de a impune pe tronul 
Moldovei un domn „dependent” de el. Nu este, însă, credem, mai puţin semnificativ că în 
împrejurările din primăvara anului 1625, principele transilvănean nu a dat totuşi, aşa cum i-o 
ceruseră ambasadorii Angliei şi Olandei la Constantinopol, o dezminţire explicită asupra tratativelor 
lui cu Habsburgii şi a conţinutului care li se atribuia. S-a limitat doar să confirme într-un post- 
scriptum cele susținute într-o scrisoare din Făgăraş, cu data 31 martie 1625, expediată 
ambasadorului olandez Cornelius Haga de căpitanul Mathias Quadt, de la curtea sa. Acesta a 
afirmat că zvonurile despre dorința principelui de a uni Moldova şi Tara Românească la 
Transilvania sub auspicii habsburgice (che alia Transilvania vogli congiunger la Moldavia et 
Valachia) nu sînt altceva decît rodul unor „maşinaţii” ale celor care vroiau să „umbrească” 
raporturile lui Bethlen cu Poarta. În a doua parte a scrisorii erau repetate condiţiile puse de principe 
puterilor protestante spre a li se alătura eventual din nou în războiul contra Casei de Austria şi la 
care nu primise încă nici un răspuns. Pare aşadar probabil că el făcea cu bună ştiinţă un joc dublu, 
păstrîndu-şi deocamdată „porţile deschise” în ambele direcţii.” 

Că a primit într-adevăr propunerea curții imperiale de a făuri un regat din cele trei state de la 
Dunărea de Jos o va confirma Bethlen din nou şi în modul cel mai explicit în instrucțiunile 
întocmite la Alba Iulia, în 22 octombrie 1627, pentru solul său la Poartă, Francisc Mikó, însărcinat 
să protesteze contra numirii în scaunul domnesc al Ţării Româneşti a lui Alexandru Iliaş, 
„duşmanul său personal.” 15? Principele a socotit nimerit să amintească, cu această ocazie, spre a-şi 
evidenția pe cît mai mult meritele față de turci, faptul că „Papa împreună cu împăratul german ne 
promit să ne facă regat” (in regem creálnak) din Moldova, Ţara Românească, precum şi din 
Partium - Transilvania este subînţeleasă! -, dar el nu se lasă amăgit şi vrea să nu abandoneze poziția 

politică de pînă acum, dacă şi Poarta isi va respecta cuvîntul în privinţa lui.! Ciudat este că, exact 
în acelaşi moment, anume într-o scrisoare din 28 decembrie 1627 trimisă împăratului Ferdinand II 
de către cardinalul Păzmâny, se exprima temerea că Bethlen ar încerca să se proclame „rege al 
Daciei”... cu ajutorul Porții, insistînd acolo să i se „acorde” Moldova şi Tara Românească! (Volui 
autem M.V. illud quoque demisse significare secretissime mihi significari Bethlenium urgere in 
Porta ut Moldaviam et Valachiam sibi concedant, ita rex Daciae declaretur).'5* Avem de-a face, 
neîndoielnic, doar cu un zvon neîntemeiat, dar el este nu mai puțin o lămuritoare mărturie asupra 
eşecului înregistrat de Habsburgi în efortul de atragere a lui Bethlen, prin oferta transmisă lui la 
începutul anului 1625. Între timp, de altfel, principele transilvănean se căsătorise cu Ecaterina de 
Brandenburg (martie 1626), ceea ce a contribuit la strîngerea legăturilor lui cu grupul puterilor 
protestante şi a constituit, de fapt, un răspuns la încoronarea fiului împăratului, viitorul Ferdinand 
III, ca rege al Ungariei (noiembrie 1625). În plus, ca o consecință directă a acestor evoluții, în 
acelaşi interval avusese loc a treia şi cea din urmă campanie a lui Bethlen contra Casei de Austria 
(septembrie-octombrie 1626).!% 

Cum au stat în realitate lucrurile în privinţa politicii lui Gabriel Bethlen față de statele 
româneşti învecinate? Izvoarele interne transilvănene sînt deosebit de preţioase în această problemă. 
Ele îi atribuie o atitudine extrem de prudentă, care a ţinut întotdeauna seama de posibila reacție a 
Porții. Astfel, de pildă, în privinţa Țării Româneşti, unde a intervenit cu armele de două ori, totuşi - 
cum ne spune, în memoriile lui, loan Kemeny - „din cauza aceasta n-a avut nici o supărare, pentru 
că lucrase şi la Poartă.” Acelaşi nobil şi om politic transilvănean a subliniat în plus că, în 
comparaţie cu predecesorii şi urmaşii lui la cîrma principatului, Bethlen „voievod n-a pus; nici n-a 
ales, ţara încă n-a cuprins-o, titlu n-a uzurpat.. 2e Şi, într-adevăr, dacă analizăm, fie si sumar, cele 
două împrejurări în care s-a amestecat direct în Țara Românească putem constata de fiecare dată 
anumite limite, fără doar si poate autoimpuse. 

Mai multe documente interne strict contemporane, din Tara Românească, pomenesc de 
„vremea cînd a venit Lupul paharnic cu ungurii de peste munte” şi l-a scos din domnie pe 
Alexandru vodă Iliaş. Atacul, care a tintit oraşul de reşedinţă Tîrgovişte, a fost dat prin 
surprindere, căci - ne spune unul din aceste acte - hrisoave domnești care apucaseră a fi redactate în 
luna mai 161,” au rămas „fără peceți,” activitatea cancelariei de la curte incetind deci brusc. 158 
Sursele transilvănene menționează un ajutor de 700 de haiduci, pe care pribegii munteni l-au obținut 
de la Gabriel Bethlen şi cu care au traversat munţii noaptea, pentru ca în dimineaţa zilei de 7 iunie 
să se găsească în faţa Tîrgoviştei.'*” Faţă de acuzaţia că a sprijinit pe pribegi, înfăţişată la Poartă de 
domnul alungat, Bethlen a susținut că, atunci „cînd am auzit că boierii string oaste în tara mea, am 
trimis prin ştafetă poruncă dregătorilor să nu îngăduie nimănui adunarea de oşti şi nici să nu-i lase 
să treacă peste munţi. Dar cînd a ajuns ştafeta mea la Braşov, ei trecuseră cu o zi înainte!” !® Sigur, 
dezvinovăţirea are un caracter de circumstanţă. Mai de crezut este principele cînd afirmă că, printr-o 
scrisoare, le-a cerut cu hotărîre boierilor munteni „să bage de seamă să nu aleagă un nou voievod 
dintre dînşii ori de aiurea, şi mergînd la Poartă şi arătînd starea lor jalnică să ceară de acolo alt 
domn.”!€! Şi lucrurile s-au petrecut într-adevăr aşa, ceea ce pare a vădi mai degrabă o înţelegere 
prealabilă între Bethlen şi pribegi. Spunem aceasta deoarece alte ştiri atestă că, în paralel, solul 
principelui la Poartă avea instrucţiuni să recomande numirea în scaunul domnesc al Țării Româneşti 
a pretendentului Marcu Cercel.'“ Este aşadar probabil că Gabriel Bethlen, în 1618, a căutat să 
profite de „răzmeriţa” boierilor munteni contra elementelor levantine, în primul rînd a grupului de 
greci cu care cîrmuia Alexandru Iliaş, spre a impune pe tronul de la miazăzi de Carpaţi un protejat 
al său. '® Încercarea nu a reuşit, deoarece autorităţile otomane l-au preferat pe Gavrilaş Movilă, cu 
care, însă, Bethlen va sfîrşi prin a stabili strînse legături, consacrate printr-un tratat în toată regula, 
încheiat în mai 1619.1% 

Şi cea de a doua intervenţie a principelui transilvănean în Tara Românească a îmbrăcat tot 
aspectul unei operaţiuni de „comando.” Ea a avut loc în condiţii destul de obscure, în toamna anului 
1624, cînd tătarii abia consimțţiseră cu greu să se retragă din Tara Românească şi Moldova. În 
această atmosferă extrem de tulbure, Bethlen a trimis peste munţi pe un căpitan al său, Beldi Peter, 
cu o mică trupă de călăreţi, cu scopul de a captura pe fostul mare vistier Necula, un grec din Ianina, 


extrem de bogat, ctitor - în aprilie 1624 - al refacerii mănăstirii Gorgota.!% Acesta făcea parte din 


„clanul” boierilor greci care-l sprijineau în ascuns pe Alexandru Iliaş, dorind revenirea lui pe tron. 
Un act din 15 noiembrie 1626 se referă la o răscoală a țăranilor din Tara Românească, stimulată de 
Necula vistierul, care pusese în fruntea ei „un boier Domn fictiv.”1% Iar cronica internă a Țării 
Româneşti, pe de altă parte, pomeneşte de două mişcări, menite să-l înlăture din scaun pe Alexandru 
Coconul, fiul lui Radu Mihnea. Una dintre acestea a fost cînd „s-au rădicat asupra lui călăraşii de la 
Măneşti şi de la Gherghița şi de la Ploeşti şi de la Ruşii de Vede;” au fost însă înfrînți în lupta de 
„la sat la Măneşti” de boierii lui Alexandru Coconul „împreună cu toată curtea.” Cealaltă încercare 
a pornit din apusul țării: „Atunce iar să sculase nişte lotri dă peste Olt cu un domn ce-i zicea Paisie. 
Iar boiarii prinzînd de veste, trimiseră de i-au prins şi i-au omorît cu tot.”!* Una dintre aceste două 
tentative, foarte probabil cea dinţii, trebuie neîndoielnic asociată de uneltirile lui Necula vistierul 
din toamna anului 1624. Gabriel Bethlen a intervenit deci în sprijinul lui Alexandru vodă 
Coconul. '6 El nu a îndrăznit totuşi să se atingă de persoana boierului grec prizonier, ci i-a extorcat 
doar o mare sumă de bani, ca preţ al eliberării, trimiţindu-l apoi, prin Moldova şi Dobrogea, la 
Constantinopol.'% Cît de mare era creditul politic la Poartă al unui asemenea personaj reiese şi din 
simplul fapt că, la jumătatea lunii februarie 1625, a cerut insistent punerea lui în libertate însuşi 
caimacamul Giirdjii Mehmed pasa. 

Împrejurările succint descrise mai sus ne îndeamnă să admitem că „testamentul politic,” pe 
care cronicarul sas Georg Kraus îl atribuie lui Gabriel Bethlen, reflectă într-adevăr concepția 
principelui în privinţa raporturilor cu Poarta şi cu țările româneşti extracarpatice: „dacă Transilvania 
vrea să rămînă în pace şi linişte, oricine va fi principe, atunci ţara să nu se lepede niciodată de 
Poarta otomană. Deoarece ajutorul german şi orice alt ajutor străin este prea departe şi, pînă ar sosi 
acestea la vremuri de nevoie, tara ar trebui să piară, mai ales dacă Moldova şi Tara Românească n- 
ar ține cu ea, de aceea, nici un principe n-ar trebui să intre în încurcătură în chip uşuratic cu aceste 
două ţări sau să dea vreo pricină de dezbinare, căci aceste ţări sînt ochii şi bucătăria împăratului 
turc.” Această concepţie, excelent rezumată în textul citat, nu exclude bineînţeles un efort 
constant al lui Bethlen de a atrage în orbita politicii lui statele de la miazăzi şi răsărit de Carpaţi. 
Lăsînd la o parte intervenţia din 1618, sînt de semnalat alte două încercări, din 1623 şi 1626, tot în 
legătură cu Tara Românească, dar efectuate numai pe cale diplomatică, de a provoca schimbarea 
domnilor. În ambele cazuri a fost vorba de aducerea în scaunul domnesc a lui Gavrilaş Movilă, care 
acum era supus al principelui, fiind căsătorit din august 1622 cu o membră a nobilimii ardelene. 
Este de relevat că amîndouă aceste încercări au avut loc într-un context deosebit de favorabil 
principelui, de fiecare dată în ajunul unei campanii contra Habsburgilor, ceea ce îi conferea o 
situaţie privilegiată în relațiile cu Poarta. Totuşi, cuvîntul nu i-a fost ascultat, alți factori cîntărind 
mai greu, în acele momente, în înrîurirea deciziilor otomane cu privire la tronul Ţării Româneşti. 

De abia în 1629, în contextul unui alt mare proiect, care viza Polonia, va izbuti Bethlen să 
obțină, prin mijlocirea Porții, înlăturarea unui domn, anume a lui Miron Barnovschi al Moldovei. 
De fapt, un raport venețian de la Constantinopol, din 12 mai 1629, vădeşte intenția principelui de a 
înlocui pe amîndoi domnii de atunci, deci şi pe Alexandru Iliaş al Țării Româneşti, pe motivul că nu 
se putea bizui pe ei: „Disegna di far mutar li Principi di Valachia e Moldavia come non suoi molto 
confidenti.”!7* Cel ce a comunicat bailului această intenţie nu era altul decît Jacques Roussel, 
celebrul agent protestant, care tocmai sosise la Poartă din Transilvania, cu scopul de a pregăti o 
ofensivă a Imperiului otoman contra Poloniei, al cărei rege era „foarte legat” (unitissimo) de Casa 
de Austria. Beneficiarul principal al loviturii, de astă dată îndreptate indirect, împotriva 
Habsburgilor urma să fie Gabriel Bethlen, care trebuia să devină rege al Poloniei. În discuţia cu 
bailul Sebastiano Venier, Jacques Roussel era în măsură să declare că Bethlen „de o bună bucată de 
vreme” îşi ațintise gîndurile spre acest regat, întreținînd contacte înlăuntrul lui, iar, pe de altă parte, 
el avusese grijă să stabilească relaţii şi cu cazacii şi tătarii, precum şi cu Silezia „vecină cu Polonia;” 
în plus, acum se vor purta tratative „cu Moscova şi cu regele Suediei, care e cumnatul său,” puteri 
cu ajutorul cărora Polonia va fi practic înconjurată." Vastul proiect de alianță antipolonă 
coincidea de altminteri perfect cu interesele şi dorinţa de revanşă a Rusiei. El va fi chiar tradus în 

viață, însă la numai cîțiva ani după moartea lui Bethlen şi fără ca Transilvania să mai joace nici pe 
departe rolul de seamă ce-i fusese atribuit inițial. 

Interesează aici doar faptul că autoritățile otomane, în vara anului 1629, au dat curs 
demersului lui Gabriel Bethlen în privinţa Moldovei, acceptînd să-l mazilească pe Miron vodă 
Barnovschi, sub bănuiala că pe ascuns este omul regelui Poloniei.” Dar, pe lîngă această acțiune 
cu caracter politic, principele a mai avut o inițiativă, de alt ordin, însă în final tot în legătură cu 
țările româneşti extracarpatice. Este vorba de îndelung discutata corespondenţă a lui cu patriarhul 
Chiril Lukaris al Constantinopolului cu privire la posibilitatea trecerii la protestantism a românilor 
din Transilvania. Din păcate, problema a fost examinată pînă acum izolat de contextul politic. De 
pildă, din capul locului trebuie subliniat că tratativele de la Poartă ale lui Jacques Roussel au fost 
purtate nu numai cu dregătorii otomani, ci şi cu patriarhul ecumenic, vechi inamic al Poloniei, pe 
care o socotea un periculos bastion al catolicismului în răsăritul Europei. Acesta a fost iute cîştigat 
pentru proiect, motivîndu-şi față de bailul venețian încrederea în reuşita lui atît prin datele pe care le 
poseda despre Bethlen şi persoanele din Polonia ce-i sprijineau cauza, cît şi în funcţie de „multe alte 
interese din aceste părți.” "6 Evident, în asemenea împrejurări, demersul principelui pe lîngă Chiril 
Lukaris în legătură cu ortodocşii transilvăneni apare deplin explicabil, el îmbrăcînd aspectul unei 
cereri suplimentare de colaborare între doi aliați. 

Cum se ştie, ni s-a păstrat doar răspunsul patriarhului, datat 2 septembrie 1629, în 
Constantinopol. Însă, pe temeiul lui a putut fi reconstituit conţinutul „repetatelor scrisori” ale lui 
Bethlen, despre care se precizează că erau „cât se poate de secrete.” În esenţă, principele l-a rugat pe 
capul bisericii Răsăritului să încuviințeze intenţia lui de a-i face pe românii ortodocşi din 
Transilvania să îmbrățişeze credinţa protestantă şi să trimită „o încurajare cît de mică,” în acest 
sens, mitropolitului Ghenadie, care-i păstorea. Printre argumentele principelui era şi acela că 
„numai acele țări sînt mai fericite, în care există cît mai puţine deosebiri de credinţă şi că a năzui 
spre aceasta este legea şi rațiunea politică a principilor domnitori.” Chiril Lukaris a refuzat să 
satisfacă cererea insistent repetată a lui Bethlen, indicîndu-i printre alte obstacole din calea planului 
respectiv şi pe următorul: 

„Dar pentru îndeplinirea fericită şi paşnică a acestei (schimbări de religie), ar trebui mai întîi 
să se rupă legătura de sînge şi de simţire care zvicneste în taină, dar cu multă putere, între românii 
din ţara Transilvaniei şi locuitorii din ţările Munteniei şi Moldovei. Negreşit, domnii vecini ai 
ziselor țări niciodată nu vor îngădui aceasta şi foarte sigur vor pune piedici, dacă nu cu armele, cel 
puţin cu îndemnuri tainice.” 

Netăgăduit, prin acest text avem la dispoziţie o foarte clară şi, mai ales, autorizată 
recunoaştere a existenţei unei puternice conştiinţe a unității românilor dintr-o parte şi cealaltă a 
Carpaţilor, în prima jumătate a veacului XVII.''5 Ea trebuie numaidecît confruntată cu un alt gen de 
mărturii, cum este o însemnare din epocă a unui român transilvănean, semnalată odinioară de 
Nicolae Iorga. Pe o carte apărută la Frankfurt am Main în 1596, Pannoniae historia chronologica 
de Jean Jacques Boissard, acest anonim - semnătura lui, în criptogramă, nu a putut fi descifrată! - a 
notat, pe româneşte, în dreptul portretului lui Sigismund Báthory, care formează una din ilustrațiile 
cărții: „Acesta iast(e) Jicmon Crai, care au stăpînit Tara Ungurească cu Ardealul înpreună şi cu Tara 
Muntenească şi Moldova, tocma păn la Chiliia, cum scrie în Istoriia lui, să ceteşti să vezi; 1622.”!” 
Nu putem interpreta altcum însemnarea de față, decît ca o reflecţie în raport cu ideea unității 
politice a spațiului carpato-danubian, care ființa deci în mediul cărturarilor români din Transilvania 

Înapoindu-ne acum la chestiunea planului lui Bethlen de convertire la protestantism a 
românilor transilvăneni, credem că, de fapt, principele a anticipat obiectia patriarhului Chiril 
Lukaris, din moment ce, în paralel, cum am văzut, era preocupat de instalarea în scaunele domneşti 
de la răsărit şi miazăzi de Carpați a unor clienți politici. Sînt acestea suficiente elemente pentru a 
putea vorbi de proiectul unei „Dacii protestante,” care ar fi fost nutrit de mintea lui Gabriel 
Bethlen? Bineînțeles, dispariția lui timpurie de pe scena politică, la 15 noiembrie 1629, tocmai cînd 
aceste demersuri, din domeniul spiritual si politic, erau în curs, ne împiedică să aproximăm prea 
mult, făcîndu-ne să observăm că ne aflăm doar în prezența unor premise pentru eventuale evoluții 


ulterioare. La prima vedere, ambițiile de mărire ale lui Bethlen par să fi oscilat între coroana 
Ungariei, pentru care a luptat în anii 1619-1620, şi cea a Poloniei, la care a aspirat în ultimii ani de 
viață, pe temeiul precedentului creat de Ştefan Báthory. Totuşi, experienţa acumulată în lungul 
anilor de colaborare, pînă la urmă infructuoasă, cu coaliţiile antihabsburgice, pare să-l fi îndrumat 
spre o atitudine ceva mai realistă, în cadrul căreia, pe lîngă obiectivul maximal, cum era regatul 
polon, îşi putea găsi locul şi unul subsidiar - integrarea religioasă, succedată în perspectivă şi de cea 
politică, a spațiului carpato-danubian. 

Ar mai fi de adăugat că pentru Bethlen, om cultivat, cunoscător al limbii latine, '*! noţiunile 
despre Dacia antică nu erau străine. De pildă, chiar într-un act oficial, precum privilegiul pe care l-a 
emis la Cluj, în 18 iunie 1623, în favoarea evreilor, întîlnim următoarea interesantă referire: „prin 
adunarea şi aşezarea la un loc a feluritelor neamuri (în Transilvania), să o ridicăm în aşa fel ca 
propăşindu-se pe zi ce trece, să egaleze în privința puterilor sale armate şi binefacerilor de seamă 
ale păcii, vechea Dacie.” 18? Desigur, ai ei avem de-a face cu un topos literar, „Dacia felix” - 
echivalată doar cu Transilvania! -, preluat de la cărturarii transilvăneni. Acelaşi topos va găsi de 
altminteri un deosebit ecou în opera poetului silezian Martin Opitz (1597-1639), care în 1622-1623 a 
activat ca „lector” la colegiul academic de la Alba Iulia, înființat de principe. '®? Cum se ştie, de la 
Opitz ne-a rămas poemul Zlatna. Cumpăna dorului, în care este clar sesizată înrudirea limbii 
române cu italiana, precum si descendența lor comună din latină. "%4 Însă, acelaşi Opitz a mai lucrat 
şi o altă operă, Dacia antiqua, din păcate pierdută, în care reînvia mai ales imaginea istoriei 
Transilvaniei medievale, pretuind locul şi rolul românilor, ca autentici scoborîtori din romani. °° 
Aceste cîteva repere, împreună cu propunerea habsburgică din 1625 de reconstituire a regatului 
Daciei prin alipirea la Transilvania a Moldovei si Țării Româneşti, ne fac să credem si noi că, într- 
adevăr, planul lui Bethlen de convertire la protestantism a românilor transilvăneni avea o „bătaie 
lungă,” vizind - la momentul potrivit - scopuri politice, legate de destinul țărilor româneşti 
extracarpatice. 


! Pentru prevederile păcii, vezi: N. Iorga, Geschichte des Osmanischen Reiches (nach den Quellen dargestellt, t. 
III (bis 1640), Gotha, 1910, p. 338-339 şi 340; Aurel Decei, Istoria Imperiului otoman (pină la 1656), Bucureşti, 1978, 
p. 297-299; Karl Nehring, Adam Freiherrn zu Herbertsteins Gesandschaftreise nach Konstantinopel. Ein Beitrag zum 
Frieden von Zsitvatorok (1606), Miinchen, 1983, p. 22-28 şi 59-62. 

2 Menţionăm două descrieri contemporane ale bătăliei, una a lui Aloisio Radibrat (Călători străini despre țările 
române, vol. IV, Bucureşti, 1972, p. 275-278), cealaltă, care a fost descoperită de curînd la München de I. Chiper, a lui 
Leonardus Basilius (Radu Constantinescu, Lupta pentru unitate naţională a românilor (1590-1630). Documente 
externe, Bucureşti, 1981, p. 306-308 şi p. 346-348). Vezi şi N. Iorga, Istoria armatei româneşti, ed. N. Gheran şi V. 
Iova, Bucureşti, 1970, p. 302-303. 

* Mai întîi, încă în decembrie 1603, vodă Radu a încheiat un armistițiu cu Gazi Ghirai II, hanul tătarilor din 
Crimeea (Călători străini. .., IV, p. 297 şi 327-328). Apoi a făcut ca un sol al hanului să se deplaseze în Transilvania, 
la Cluj, ca să ia contact cu autorităţile imperiale (Ibidem, p. 301). În 29 iulie 1604, comisarul imperial din Cluj, Paul de 
Krauseneg, arăta într-un raport al său că Radu Şerban „în repetate rînduri” a anunţat pe Habsburgi despre tratativele pe 
care le purta cu turcii şi „a cerut de la maiestatea voastră (împăratul Rudolf ID voie să primească steagul (de la Poartă) 
pentru ca să poată asigura mai bine (liniştea pentru) această ţară” (Ibidem, p. 300-301, nota 14). 

* Eudoxiu de Hurmuzaki, Documente privitoare la istoria românilor, IV-2, Bucureşti, 1884, nr. CCLXI, p. 279 
şi nr. CCLXIII, p. 280. Evenimentul a fost numaidecât resimțit în Transilvania, unde, la Sibiu de pildă, în 23 noiembrie 
1604 se înregistra ştirea că Radu vrea să se împace cu turcii şi aştepta caftan de la Poartă (Ibidem, XV-2, Bucureşti, 
1913, nr. MDCLXI, p. 817). 

°` Hurmuzaki, Documente, IV-2, nr. CCLXIX, p. 283. 

Š Act din 28 ianuarie 1606, în Documente privind istoria României, B, Țara Românească, veac. XVII, vol. I, nr. 
203, p. 208. Pentru biografia lui Costea chihaia vezi N. Stoicescu, Dicţionar al marilor dregători din Tara Românească 
şi Moldova (sec. XIV-XVII), Bucureşti, 1971, p. 164. A se adăuga actul din 20 martie 1628 şi cel din 6 decembrie 1632, 
din care aflăm faptul că şi Radu Mihnea l-a folosit în legăturile cu Poarta, în prima lui domnie mai lungă în Tara 
Românească (Documente Romaniae Historica, B, Tara Românească, vol. XXII, nr. 42, p. 84-85 şi vol. XXIII, nr. 440, 
p. 644). Acest boier îşi avea reşedinţa - „casa” - „în sat la Crevădie” (Ibidem, vol. XXI, nr. 72, p. 134). 

7 N. Iorga, Studii şi documente cu privire la istoria românilor, vol. IV, Legăturile Principatelor române cu 
Ardealul de la 1601 la 1699, Bucureşti, 1902, p. XLIX. Lucrarea lui Nicolae Iorga rămîne în continuare fundamentală 
pentru oricine încearcă să reia discuţia asupra raporturilor politice din epocă între Transilvania, Moldova şi Tara 

Românească. S-au adăugat, între cele două războaie mondiale, mai ales noile izvoare documentare publicate de V. 
Motogna şi A. Veress, care vor fi citate la locul cuvenit. În cele de faţă ne-am străduit să punem în valoare, plecînd tot 
de la perspectiva lui Iorga, un alt grup de izvoare, în special otomane, editate în ultimele decenii. 

š În vara anului 1604, Radu Şerban a încercat să facă pace cu vodă Ieremia şi a trimis chiar o solie în Moldova, 
compusă din marele vistier Nica din Corcova şi marele pitar Dragomir din Băjeşti (Ghenadie Enăceanu, Petru Movilă, 
extras din „Biserica Ortodoxă Română,” an. VII, 1883, p. 193). Iniţiativa de pace pare să fi aparținut domnului 
Moldovei însuşi, de la care a sosit mai întîi un emisar la Tîrgovişte, în 21 iulie 1604 (Călători străini..., IV, p. 331). 

? La 15 februarie 1605 s-au închinat lui Bocskay ţinuturile secuilor (Peter Banfi, Tagebuch, în Quellen zur 
Geschichte der Stadt Brassó, vol. V, Braşov, 1909, p. 419). Pentru ahd-name-ul din 19 mai 1605, prin care Bocskay era 
recunoscut oficial de către Poartă, vezi Mihail Guboglu, Șapte documente turceşti din arhivele Braşovului privind 
relațiile cu Poarta otomană la începutul secolului al XVII-lea, în „Revista Arhivelor,” an. VIII (1965), nr. 1, p. 215- 
216. 

10 În 14 martie 1605, detaşamentul, compus din 700 de oşteni „de neamuri străine, sîrbi, nemți şi munteni,” era 
deja sosit la Sibiu, după care, în aprilie, a ocupat şi preluat apărarea Mediaşului (V. Motogna, Războaiele lui Radu 
Şerban (1602-1611). (Anexă), extras din „Anuarul Liceului «Andrei Mureşanu»,” Dej, 1926, p. 88; Hurmuzaki, 
Documente, XV-2, nr. MDCLXV.p. 821). 

"1 Document semnalat şi interpretat de V. Motogna, Războaiele lui Radu Şerban (1602-1611), în „Analele 
Academiei Române,” Memoriile Secţiunii Istorice, Seria III, t. VI, Bucureşti, 1926, p. 287. Textul in extenso, în tălmă- 
cire românească, publicat de acelaşi, în anexele documentare ale studiului tipărite separat (vezi nota precedentă), p. 90- 
91 (mai departe vom cita prescurtat: V. Motogna, Anexă...). 

2 V, Motogna, Războaiele lui Radu Şerban..., loc. cit.; Idem, Anexă, p. 96-97 (în aceeaşi zi, Bocskay scria şi lui 
Murad paşa din Belgrad, care trebuia să susţină intervenţia lui la Poartă, precum şi lui Simion Movilă - p. 93-94 şi 98- 
99). 

'5 Tahsin Gemil, Relaţiile ţărilor romane cu Poarta otomană în documente turceşti (1601-1712), Bucureşti, 
1984, nr. 17, p. 101-103. Granul a fost do fapt recucerit de turci, la 29 septembrie 1605. 

'4 Ibidem, nr. 18, p. 103-104. 

'5 Ibidem, nr. 19, p. 104-105. 

16 Înţelesul pe care îl dădea anticipat Radu Şerban noii legături cu turcii este limpede reflectat într-o discuţie cu 
un sol tătar, consemnată într-un raport imperial din Tîrgovişte, cu data 23 decembrie 1603: „Cu turcul voi ține bună 
vecinătate şi prietenie la hotar, pentru ca trecătorile să fie deschise pentru negustori şi ca soldăţimea să nu alerge de o 
parte şi de cealaltă a Dunării, făcînd pagubă ţării, ci să primesc steagul de la turc şi să dau tribut. Nu vreau să fac altfel, 
pentru că eu sînt în supunerea (dedicato) împăratului creştin prin obligația mea şi jurămâîntul meu, şi de el sînt menţinut 
în stă-pînire, de la acesta am primit steagul, deci pentru nici un lucru nu vreau să mă depărtez de maiestatea-sa” 
(Călători străini... IV, p. 328). Aşadar, „bună vecinătate şi prietenie” cu Poarta, cu preţul unui tribut anual, însă 
dependenţa politică efectivă a Ţării Româneşti rămînînd cea față de împăratul romano-german! Este exact concepția 
despre semnificaţia tributului plătit turcilor pe care Radu Şerban, pribeag, o va expune şi într-un memoriu din 1618 
către consiliul imperial habsburgic (vezi mai sus, cap. II, nota 66). 

17 A. Veress, Documente privitoare la istoria Ardealului, Moldovei şi Țării Romaneşti, vol. VII, Bucureşti, 1934, 
nr. 213, p. 240 (la 1 mai se nota în Constantinopol că „săptămîna trecută” a venit un sol de la Bocskay); V. Motogna, 
Anexă, p. 100 (mesaj al lui Bocskay către Poartă din 8 aprilie). Vezi şi Al. Ciorănescu, Documente privitoare la istoria 
românilor culese din arhivele din Simancas, Bucureşti, 1940, nr. CDLVII, p. 223 (alţi doi soli transilvăneni au sosit la 5 
mai şi au fost primiți în audienţă la 8 mai - cereau, printre altele, ca Radu Şerban să fie depus „como amigo de 
l'Emperador”). 

'5 Hurmuzaki, Documente, IV-2, nr. CCLXXII, p. 285 (raport venețian din 2 iulie 1605, Constantinopol). Vezi si 
Ibidem, nr. CCLXXIII, p. 285. 

19 A. Veress, op. cit, VII, nr. 217, p. 242. în 2 iulie, solul Stefan Halmágyi poposea la Cluj, pe drumul de 
înapoiere spre Tara Românească (Stefan Metes, Domni şi boieri din țările române în oraşul Cluj, Cluj, 1935, p. 30). 

20 Vezi, de pildă, Ibidem, nr. 256-257, p. 297-298. 

2! N. Iorga, Studii şi documente, IV, p. LVI. 

? 1. Lupas, Documente istorice transilvane, vol. I (1599-1699), Cluj, 1940, nr. 35, p. 77-78. Gheorghe Raț a 
predat Sighişoara la 9 septembrie 1605 (Michael Weiss, Liber annalium raptim scriptus, în Eugen v. Trauschenfels, 
Deutsche Fundgruben zur Geschichte Siebenbürgens (Neue Folge), Braşov, 1860, p. 183. Acest izvor de căpetenie 
asupra epocii, folosit mai întîi pe larg de N. Iorga, a mai cunoscut o ediție, în Quellen zur Geschichte der Stadt Brassó, 
vol. V, Braşov, 1909, p. 140-263. în ce ne priveşte, am utilizat tot prima editie). 

3 1. Lupas, op. cit., I, nr. 36, p. 78-79. 

24 Ibidem, nr. 37, p. 79-80. Solii lui Radu Şerban erau Nica vistierul si Stefan Halmágyi, căpitanul gărzii curții de 
la Tîrgovişte. Un act intern atestă despre primul că „au purces ... în Teara Ungurească la craiu... luna Sept(embrie) 1 
zile” (D.LR., B, veac. XVII, vol. I, nr. 214, p. 225). Înseamnă că boierul Nica a plecat de fapt la 11 septembrie (st.n.), 
pentru a-l reprezenta pe domn în dieta întrunită la Mediaş, care l-a ales în chip solemn pe Bocskay principe al 
Transilvaniei, în 14 septembrie 1605. Dar aceasta pare a fi a doua lui misiune, căci în socotelile Braşovului el 
figurează ca sosit acolo încă la 22 august şi zăbovind pînă în 25 (N. Iorga, Socotelile Braşovului şi scrisori româneşti 
către sfat în secolul al XVII-lea, în „A.A.R.,” M.S.L, Seria II, t. XXI, Bucureşti, 1899, p. 133). 


25 Tahsin Gemil, op. cit., nr. 21, p. 107-109, Simion Movilă, secondat de Ali pasa, cu o oaste compusă din 
moldoveni, cazaci, turci şi tătari, a pătruns în Transilvania, prin secuime si Tara Bîrsei, în a doua jumătate a lunii iulie 
1605, participînd apoi la asediul Sighişoarei. Retragerea lor s-a produs tîrziu, pe la sfîrşitul lunii noiembrie sau 
începutul lui decembrie (N. Iorga, Socotelile Braşovului... p. 124), desigur ca urmare a sosirii ordinului special de la 
Poartă. 

* Michael Weiss a notat că încă din august, îndată după încheierea tratatului din Tara Românească, solii 
transilvăneni - printre care s-a numărat de altminteri şi el - au fost puşi de Radu Şerban să scrie autorităţilor otomane 
spre a le aduce la cunoştinţă existenţa proaspătului act (op. cit., ed. cit., p. 182-183). În 9 septembrie, Hidir pasa, al 
doilea vizir, le răspundea, vădind mulțumirea divanului față de perfectarea acestei alianțe transilvano-muntene, cu 
recunoaşterea „regelui” Ştefan Bocskay (Ibidem, p. 187-188). Astfel, vodă Radu a fost eliberat de grija unui eventual 
atac otoman dinspre Dunăre şi a putut acţiona în continuare numai pentru îndepărtarea din Transilvania a lui Simion 
Movilă. 

2? 1. Lupaş, op. cit., I, nr. 38, p. 80-82. 

28 Vezi actele aferente la A. Veress, op. cit., VII, nr. 231, p. 264-265; nr. 236-239, p. 270-276 şi nr. 246, p. 285. 

2? Data corectă a evenimentului stabilită de M. Guboglu, op. cit., p. 219-220. 

* Hasan pasa, fost beilerbei de Rumelia, şi Sinan pasa, beilerbeiul de Agria (Eger, Erlau). 

3! Tahsin Gemil, op. cit., nr. 24, p. 113-116. Cu privire la Radu Şerban, la sfîrşitul actului figurează recomandaţia 
specială: „Dar sînt necesare sfaturi sporite voievodului Ţării Româneşti”! 

22 Act editat de M. Guboglu, op. cit., nr. L p. 232-237; vezi şi comentariul diplomatic de la p. 218-219. Ştefan 
Bocskay a fost înmormîntat la Alba Iulia, în 18 februarie 1605 (Simon Nösner, Res actae in partibus Hungariae et 
Transsilvaniae, în Quellen zur Geschichte der Stadt Brassó, vol. IV, Braşov, 1903, p. 162). 

3N. Iorga, Socotelile Brasovului..., p. 123; Idem, „Doamna lui leremia Vodă,” în „A.A.R.,” M.S.L, Seria II, t. 
XXXII, Bucureşti, 1910, p. 1 070. 

34 Idem, Studii şi documente, IV, p. LXV. 

35 Idem, Socotelile Brasovului..., p. 128 

36 1. Lupas, op. cit., I, nr. 39, p. 82-83. 

37 Raport venețian din Praga, cu data 2 aprilie 1607, în Hurmuzaki, Documente, vol. VIII, Bucureşti, 1894, nr. 
CCCCXLVI, p. 313; citat de N. Iorga, Studii şi documente, IV, p. LXV. 

38 N. Iorga, Studii şi documente, IV, p. LXV; textul original, în limba germană, la Idem, Geschichte des 
Osmanischen Reiches ..., III, p. 344, nota 3. 

2 N. Iorga, Studii si documente, IV, p. LIX-LX. În genere, succesul mişcării lui Bocskay, care a scos 
Transilvania de sub controlul habsburgic, este apreciat în istoriografie ca o „diversiune” ce le-a slujit otomanilor să 
obțină o grabnică încheiere a păcii în Europa, spre a putea face față noului război din Asia, cu Iranul, izbucnit în 1603 
(Vezi, de pildă, Fernand Braudel, Mediterana şi lumea mediteraneană în epoca lui Filip al II-lea, vol. 6, Bucureşti, 
1986, p. 99). 

4 Textul diplomei, în Hurmuzaki, Documente, IV-1, Bucureşti, 1882, nr. CCXCVII, p. 350-351; vezi si 
descrierea ceremoniei primirii stindardului imperial de către Radu Şerban, în Călători străini..., IV, p. 317-321. 

4l A. Veress, op. cit., VII, nr. 193, p. 219. 

“ Ibidem, vol. VIII, Bucureşti, 1935, nr. 3, p. 3. 

4 Poarta îl susținea pe Mihăilaş Movilă, pe care l-a numit domn îndată după stingerea din viață a lui Simion 
(Ibidem, nr. 28, p. 30-32) si a aprobat gestul lui Radu Şerban de a-i trimite un ajutor de 4.000 de oşteni (Tahsin Gemil, 
op. cit., nr. 26, p. 117-118). Tocmai în perspectiva luptei pentru succesiune din Moldova, turcii l-au întărit în scaun pe 
Radu vodă, printr-un firman emis la 22 septembrie 1607 (Ibidem, nr. 25, p. 116-117). În 12-21 octombrie 1607, vizirul 
Mustafa paşa îi cerea regelui Sigismund III al Poloniei să nu dea ajutor lui Constantin Movilă, refugiat în teritoriu 
polon, şi, oricum, să nu-i îngăduie să intre în Moldova (Mustafa A. Mehmed, Documente turceşti privind istoria 
României, vol. I, Bucureşti, 1976, nr. 154, p. 147-149). Jurnalul expediției polone, care, în urma biruintei de lîngă 
Ştefăneşti, din 20 decembrie 1607, l-a instalat pe tron pe Constantin Movilă, atunci în vîrstă de 12 ani, la Ilie Corfus, 
Documente privitoare la istoria României culese din arhivele polone. Secolul al XVII-lea, Bucureşti, 1983, nr. 25, p. 
46-50. Alte izvoare asupra luptei, la N. Iorga, Studii si documente, IV, p. LXVIII-LXIX. 

* Asupra acestei categorii de militari, din care o parte îi slujiseră pe Habsburgi în războiul abia încheiat cu 
Imperiul otoman, vezi Kálmán Benda, Der Haiduckenauf stand in Ungarn und das Erstarken der Stände in der 
Habsburgermonarchie 1607-1608, în Nouvelles études historiques, 1965, vol. I, p. 299-313. Potrivit unei ştiri din Praga, 
din 3 martie 1608, împăratul Rudolf II ar fi tratat cu haiducii din Ungaria de Sus pentru ca, în schimbul unei sume de 
bani, ei „si voltassero a far la guerra al Turco in Moldavia, mentre intendeva di metter in quello stato il figliolo di 
Simeone” (Epistulae et acta nuntiorum apostolicorum apud imperatorem (1592-1628), t. IV, Epistulae et acta Antonii 
Caetani (1607-1611), pars II, ed. Milena Linhartova, Praga, 1937, p. 140-141). Mentiunea aceasta îndrumă spre ideea 
că la curtea habsburgică era cunoscută şi încuviințată politica lui Radu Şerban de sprijinire a lui Mihăilaş Movilă. 

4 Michael Weiss, op. cit., ed. cit., p. 200. Acest pretendent este atestat în 1599-1600 în calitate de cămăraş al lui 
Mihai Viteazul (D.R.H., B, vol. XI, nr. 347, p. 491). Asupra originii lui probabile - nepot de soră al lui Alexandru vodă 
Mircea al Ţării Româneşti -, vezi I. C. Filitti, Despre doi candidaţi la domnie din prima jumătate a sec. al XVII-lea: 
Mihai Cămăraşul şi Neagu Vodă, în „Arhivele Olteniei,” an. XIV (1935), p. 198. 

“ Pentru relaţiile dintre cei doi, stabilite încă din octombrie 1604, vezi şi, recent, Maja Philippi, Michael Weiss, 

Kriterion Verlag, Bukarest, 1982, p. 42. 

“ Michael Weiss, op. cit., ed. cit., p. 201. În aceste împrejurări, Weiss a schiţat un memorabil portret al lui Radu 
Şerban: „divitem, astutum et rei militaris peritissimum” (Ibidem, p. 200: „bogat, viclean şi foarte priceput în meşteşugul 
războiului”). De aceea, după el, pentru transilvăneni era „mai bună o pace sigură, decît o victorie îndoielnică,” în 
raporturile cu Tara Românească. Consecința imediată a semnării tratatului cu Radu Şerban a fost arestarea şi 
întemnițarea, la 3 iunie, a lui Mihai Cămăraşul, care apoi, în 2 octombrie, a fost extrădat în Tara Românească (Ibidem, 
p. 201). 

48 A. Veress, op. cit., VIII, nr. 46, p. 46-47; vezi şi actul din 22 august 1608, care vădeşte că autoritățile din 
Ungaria de Sus aveau deja cunoştinţă la acea dată de existența tratatului (Ibidem, nr. 50, p. 50). Către sfirsitul anului 
1608, în împrejurări obscure, tot în Transilvania, Nicolae Pătraşcu, fiul lui Mihai Viteazul, pare să fi încercat să treacă 
hotarul prin surprindere şi, cu ajutorul unui grup de boieri conjurati, să-l răstoarne pe Radu Şerban (Ibidem, nr. 58, p. 
58). Despre această „răzmeriță printre raiale,” care a pricinuit amînarea trimiterii haraciului Țării Româneşti, pomeneşte 
şi un act otoman din 24 ianuarie 1609, din care rezultă si că pretendentul pînă la urmă fusese prins de Gabriel Báthory si 
extrădat, iar vodă Radu îl însemnase la nas (T. Gemil, op. cit., nr. 34, p. 129-130). Cronicarul sas Peter Banfi a con- 
semnat mutilarea pretendentului - în „Țara Românească” - sub data 12 ianuarie 1609 (Quellen zur Geschichte der Stadt 
Brassó, V, p. 421). Radu Şerban a refuzat totuşi să-l trimită la Poartă, cum îi ceruse sultanul, ba chiar i-a îngăduit să 
rămînă în tară, cu titlul de postelnic, şi i-a restituit o parte din satele rămase de la tatăl său (D.L R., B, veac. XVII, vol. I, 
nr. 440, p. 498). 

“ Michael Weiss, op. cit., ed. cit., p. 200; vezi şi N. Iorga, Studii şi documente, IV, p. LXXIII-LXXIV. 

5° Vezi mai sus nota 45. Din Praga, la 17 mai 1608, împăratul Rudolf II intervenea pe lîngă Radu Şerban - la 
rugămintea regelui polon - să nu îngăduie pribegilor moldoveni de la el să atace Moldova (A. Veress, op. cit., VIII, nr. 
45, p. 45-46). Apelul regelui Sigismund III către împărat, întocmit o lună mai devreme, în Cracovia, în Hurmuzaki, 
Documente, IV-1, nr. CCCLVII, p. 417). 

`l Textul în limba latină al actului reprodus de Michael Weiss, op. cit., ed. cit., p. 204-205. Vezi si scrisoarea lui 
Báthory din 1 august 1608 către bistrițeni, în care este consemnată întoarcerea la Alba Iulia din Moldova a lui loan 
Imreffy „cu un răspuns bun” (Hurmuzaki, Documente, XV-2, nr. MDCLXXXIV, p. 838-839). Anterior, la 12 iunie, 
principele îi anunţa tot pe bistrițeni despre revenirea din Tara Românească a lui Imreffy, „sfetnicul nostru de căpetenie” 
(Ibidem, nr. MDCLXXXII, p. 837). 

° Hurmuzaki, Documente, vol. XV-2, nr. MDCLXXXVIII, p. 841; vezi şi invitaţia principelui, din 25 octombrie 
1608, adresată Bistriţei, ca să participe la întărirea legăturii cu Moldova, întrucît el şi sfetnicii lui au depus jurămîntul 
(Ibidem, nr. MDCLXXXVII, p. 840). Pentru insistenţele lui Báthory de a obţine un act special de la saşi, vezi Michael 
Weiss, op. cit., ed. cit., p. 203. 

5 Michael Weiss, op. cit., ed. cit., p. 204. Întreg acest episod al relaţiilor moldo-transilvănene a fost mai întîi 
reconstituit de N. Iorga, Studii şi documente, IV, p. LXXV-LXXVII. Merită să semnalăm că, în acelaşi moment, Radu 
Şerban, printr-un sol al său aflat la Cluj, lua legătura cu noul rege al Ungariei, Mathias de Habsburg, propunerile lui 
fiind înaintate la 13 mai 1609, din Darocz, de nobilul Francisc Daróczy. Domnul dorea ca regele să fie stăpînul său, 
fiindcă „el îl poate apăra de turci ca să nu-l scoată din scaunul Ţării Româneşti”; dacă regele nu vrea să-i promită că-l 
va ocroti cu armele, măcar să-i asigure protecţia diplomatică la Poartă; în sfîrşit, dacă nu accepta nici una, nici cealaltă 
dintre variante, atunci să-i îngăduie să cumpere o cetate în Ungaria de Sus, ca loc de adăpost pentru el şi familia lui 
(Monumenta Comitialia Regni Transylvaniae, vol. VI, Budapesta, 1880, nr. XVII, p. 131; vezi şi răspunsul din 7 
octombrie 1609 la acest mesaj, la A. Veress, op. cit., VIII, nr. 64, p. 69-70). 

54 Michael Weiss, op. cit., ed. cit., p. 206-207. Weiss s-a înfățișat înaintea principelui, la Alba Iulia, în 27 iulie. 
La laşi a remarcat prezenţa unui detaşament polon de 1.000 de oşteni, în frunte cu Nicolae Potocki, voievodul Podoliei, 
care-l păzea, dar şi supraveghea, pe tînărul domn. Această dependență de poloni îl irita în fond pe Bâthory şi 
nemulțumirea lui trebuie interpretată şi în funcție de zvonurile timpurii, încă din vara anului 1608, după care ar fi rîvnit 
la coroana polonă (Elementa ad fontium editiones, vol. VI, Roma, 1962, nr. 34, p. 45). 

5 Michael Weiss, op. cit, ed. cit., p. 208. „Precop Cărăiman vistier” (al doilea) este martor la o tocmeală 
încheiată în Moldova la 31 octombrie 1600 (D.LR., A, Moldova, veac. XVI, vol. IV, nr. 368, p. 301). Era fratele lui 
Caraiman aga, capuchehaie la Poartă a lui Constantin Movilă (Hurmuzaki, Documente, IV-2, nr. CCCXII, p. 306-307; 
vezi şi N. Iorga, Studii şi documente, IV, p. LXXVII; cf. N. Stoicescu, Dicţionar al marilor dregători..., p. 297-293, 
care nu a sesizat această legătură de rudenie). Caraiman aga a fost ucis la Constantinopol în 6 decembrie 1609 (N. Iorga, 
A History of Anglo-Roumaniai Relations, Bucharest, 1931, anexa I, p. 103). 

5 Michael Weiss, op. cit., ed. cit., p. 208. În 10 februarie 1610, din Iaşi, Constantin Movilă se adresa lui Baltazár 
Szilvâssy, evocînd respectul față de casa Báthory inculcat lui de părintele său Ieremia vodă şi asigurîndu-l de prietenie 
sinceră față de principele Gabriel, cu rugămintea de a interveni pe lîngă acesta pentru menținerea păcii (A. Veress, op. 
cit., VIII, nr. 65, p. 71). 

5 În 29 aprilie 1609, Grigore Kochahski, sol polon care se pregătea să plece la Poartă, era instruit să ceară ca 
Gabriel Báthory să fie împiedicat a năvăli în Moldova (I. Corfus, Documente...., nr. 27, p. 54). La 28 mai 1609 era chiar 
trimis în Transilvania un sol polon special, Stanislav Domaracki, cu misiunea de a-l avertiza pe principe să nu încerce a- 
şi pune în aplicare planul cu privire la Moldova si, în subsidiar, de a observa stadiul pregătirilor militare ale lui Báthory 
(Ibidem, nr. 28, p. 55). 

58 A. Veress, op. cit., VIII, nr. 77, p. 92 si Elementa ad fontium editiones, vol. XXVII, Roma, 1972, nr. 359, p. 


primiseră poruncă de la Poartă să colaboreze la efortul de război din Iran. Pentru zvonurile înregistrate în Ungaria de 
Sus în 5 martie 1610 asupra intenţiilor lui Báthory în privința Moldovei, vezi tot Veress, op. cit., nr. 72, p. 86. 

°? N. Iorga, Studii şi documente, IV, p. LXXV. 

6 Scrisoare din Bucureşti, cu data 18 iunie 1612, la I. Lupaş, op. cit., I, nr. 46, p. 93. Matei al Mirelor atestă că 
„înainte” de atacul din pragul anului 1611 contra Ţării Româneşti, Gabriel Báthory „se temea de Domn” (Radu Şerban), 
din pricina celor întîmplate lui Moise Szekely (N. Iorga, Manuscripte din biblioteci străine relative la istoria românilor. 
Al doilea memoriu, extras din „A.A.R.,” M.S.L, Seria II, t. XXI, Bucureşti, 1899, p. 21-22). Nu pare deci probabil ca 
principele să fi procedat în raporturile cu Radu Şerban, din clipa înnodării acestora, la fel precum cu Constantin 
Movilă. Referirea lui Andrei Geczy îl priveşte desigur pe Radu Mihnea (vezi mai departe). 

6! Michael Weiss, op. cit, ed. cit., p. 212. Existenţa alianţei cu Constantin Movilă este confirmată formal de 
Radu Şerban în primăvara lui 1610, în mesajul transmis curții imperiale habsburgice prin Johann Rhener, cetăţean al 
Sibiului (Hurmuzaki, Documente, IV-1, nr. CCCVII, p. 359-360; data corectă a actului, la N. Iorga, Studii si documente, 
IV, p. LXXVIII, nota 3). Pentru biografia boierului Papa din Greci, vezi N. Stoicescu, Dicționar. .., p. 192-193. 

6 La 26 martie 1610, într-o scrisoare din Caşovia către regele Mathias, comitele Sigismund Forgách expunea 
oferta lui Gabriel Bâthory de a „recupera” Moldova pentru coroana ungară. Din acelaşi text rezultă că, aşa după cum se 
zvonea, dieta de la Bistriţa ar fi fost menită să decidă tocmai declanşarea loviturii contra Moldovei (Hurmuzaki, 
Documente, IV-1, nr. CCCLIX, p. 419-420). 

6 Detalii asupra conspirației, la V. Motogna, Războaiele lui Radu Şerban..., p. 302-303. 

% Pentru cei refugiaţi în Tara Românească, vezi ştirea comunicată din Caşovia, la 18 iunie 1610 (reprodusă de N. 
Iorga, Studii şi documente, IV, P. LXXX, nota 2). 

% Michael Weiss, op. cit., ed. cit. p. 213-214. 

% Ion Moga, La contesa fra Gabriele Báthori e Radu Şerban vista dalla corte di Vienna, în „Diplomatarium 
Italicum,” III, Roma-Bucureşti, 1934, nr. I, p. 82-83. 

S7 Asupra acestei clauze, aprobate în dieta de la Cluj, convocată în septembrie 1608, vezi Michael Weiss, op. cit., 
ed. cit., p. 203; despre rediscutarea ei în întîlnirea de la Tăşnad (localitate situată nu departe de Cărei, jud. Satu Mare), 
Ibidem, p. 214-215. Vezi şi V. Motogna, Războaiele lui Radu Şerban, p. 298-299 şi 304. 

6° Vezi raportul venețian din Praga, datat 10 mai 1610, în care este astfel interpretată semnificaţia misiunii 
palatinului Thurzó (Hurmuzaki, Documente, VIII, Bucureşti, 1894, nr. CCCCLXXVII, p. 332). Asupra întâlnirii res- 
pective era informat şi Radu Şerban, care în 5 mai 1610 îi scria lui loan Imreffy că doreşte să fie prezent la ea şi un sol 
al său, repetînd totodată cererea ca în „confederaţia cu regele ungar şi cu Ungaria,” ce urma a fi confirmată, să fie 
inclusă şi Tara Românească (A. Veress, op. cit., VIII, nr. 76, p. 91). 

 Hurmuzaki, Documente, IV-2, nr. CCCXVII, p. 309-310 (raport din 16 octombrie 1610 al bailului Simon 
Contarini); vezi şi Al. Ciorănescu, op. cit., nr. CDLXXX, p. 232-233 (ştire din Constantinopol, din 18 octombrie 1610, 
despre aceeaşi cerere de depunere a celor doi domni). Solul transilvănean a fost loan Petky, căruia principele i-a scris în 
8 septembrie 1610 (Michael Weiss, op. cit., ed. cit., p. 216-217). 

7 Michael Weiss, op. cit., ed. cit., p. 215. încă în 22 mai 1610 (st. v.), din Iaşi, Constantin Movilă scutea de 
vamă la tîrgul Trotuş mărfurile mănăstirii Bistriţa „câte vor fi mergînd la Ţara Ungurească” (B. Petriceicu Hasdeu, 
Archiva Istorică a României, 1-2, Bucureşti, 1865, p. 21). 

7! În 5 septembrie 1610 pătrundea în Tara Birsei un detaşament de 3.000 de oşteni munteni, care s-a retras, însă, 
numai după trei zile (P. Banfi, în Quellen., V, p. 422). El a fost trimis de Radu Şerban chipurile ca ajutor pentru 
principe, care în vară părea să fie în pragul unui război cu Habsburgii Dar criza era deja încheiată la jumătatea lunii 
august (V. Motogna, Războaiele lui Radu Şerban, p. 304). 

? N. Iorga, Studii şi documente, IV, p. LXXX: „Pentru a întări alianţa lor, ei (Radu Şerban şi Constantin Movilă) 
se hotărîră a lua fiecare din ei şi pe ocrotitorul aliatului său.” 

75 Scrisoare din Viena, cu data de 27 noiembrie 1610, a nunţiului Placido de Marra, episcop de Melfi, către 
cardinalul Scipione Borghese, publicată atît de I. Moga, op. cit., nr. VIII, p. 87, cît şi de A. Veress, op. cit., VIII, nr. 87, 
p. 102. Din Caşovia se adusese în plus vestea „sigură” (cosa certa) că Radu Şerban „habbia mandato in Polonia gran 
somma di danari per comprare ivi beni stabili, obligandosi con questo mezzo di depender da quel Re.” 

74 Proiectul instrucțiunilor, în 17 puncte, dictat în Bratislava de palatinul George Thurzó, la A. Veress, op. cit., 
VIII, nr. 89, p. 104-109. Pentru instrucţiunile anterioare, din 17 octombrie 1610, pe baza cărora Cesare Gali s-a deplasat 
mai întîi în Ungaria de Sus şi în care, la punctul 4, se vorbea deja de necesitatea eforturilor de atragere a domnilor Ţării 
Româneşti şi Moldovei în acţiunea contra lui Báthory, vezi Mon. Comit. Regni Transylvaniae, VI, nr. XXVI, p. 195 
(toate negocierile trebuiau ținute strict secrete: ,,... in hoc negotio nihil scripto”!). 

75 Michael Weiss, op. cit., ed. cit., p. 217; vezi şi N. Iorga, Studii şi documente, IV, p. LXXXII. 

7% Vezi Michael Weiss, op. cit, ed. cit., p. 217 şi Georg Kraus, Cronica Transilvaniei (1608-1665), ed. G. 
Duzinchevici şi E. Reus-Miîrza, Bucureşti, 1965, p. 9. 

7! Dată indicată dp Peter Banfi (Ouellen..., V, p. 422); alte date pentru începutul expediției (23, 25, 26 sau 30 
decembrie), la Adolf Armbruster, Daco-romano-Saxonica. Cronicari români despre saşi - Românii în cronica săsească, 
Bucureşti, 1980, p. 231-232. 

78 Cf. punctul de vedere al lui Constantin Rezachevici, Les relations politiques et militaires entre la Valachie et 
la Transylvanie au debut du XVile siecle, în „Revue Roumaine d'Histoire,” t. XI (1972), nr. 5, p. 767-769. Autorul 


21 


crede, fără temei, că Radu Şerban s-ar fi „retras” în Moldova după un „plan prestabilit.” 

” Michael Weiss, op. cit., ed. cit., p. 217. Solul la Poartă, loan Petky (vezi şi mai sus nota 69) s-a întors la 4 
decembrie 1610, însoțit de un emisar otoman. 

8 Textul actului în Hurmuzaki, Documente, IV-2, nr. CCCXXI, p. 313- 315; rectificări şi întregiri de lectură la 
A. Veress, op. cit., VIII, nr. 93, p. 114. Exegeza conţinutului, la N. Iorga, Studii şi documente, IV, p. LXXXVI. 

81 A. Veress, op. cit., VIII, nr. 102, p. 132-133 şi nr. 105, p. 136-139; vezi şi mai jos nota 85. 

° A. Veress, op. cit, VIII, nr. 94, p. 115. Legăturile lui Báthory cu Ştefan Bogdan erau mai vechi. De pildă, la 
15 mai 1610, în mediile diplomatice de la Poartă se aflase că un sol transilvănean a solicitat înlocuirea domnului 
Moldovei cu el (Hurmuzaki, Documente, IV-2, nr. CCCXIV, p. 307; vezi şi Ibidem, nr. CCCX, p. 305-306). Pentru 
biografia pretendentului, vezi N. Iorga, Pretendenţi domneşti în secolul al XVI-lea, în „A.A.R.,” M.S.L, Seria II, t. XIX, 
Bucureşti, 1898, p. 251-259; Elvire Georgescu, Le séjour d'un prince moldave à la Cour de Jacques l-er, roi 
d'Angleterre, în „Mélanges de l'École Roumaine en France,” XII (1934), premiere partie, p. 1-14. 

5 A. Veress, op. cit., VIII, nr. 142, p. 184. 

* Radu Constantinescu, op. cit., nr. 250, p. 136 şi 241 

Š V. Motogna, Anexă, p. 121-125; Idem, O donaţie munteană a lui Gabriel Báthory, în „Revista Istorică,” XII 
(1926), nr. 7-9, p. 260-261; N. Iorga, Notife, în aceeaşi revistă, XXVIII (1942), nr. 1-12, p. 142. A. Veress semnalează, 
pe de altă parte, încă trei donații ale principelui făcute în Tara Românească, în răstimpul 22 ianuarie - 25 februarie 1611, 
fără însă a oferi alte precizări asupra actelor respective, în afara numelor beneficiarilor (op. cit, VIII, p. 133). În 
aceeaşi ordine de idei merită relevată şi numirea ca mare ban al Craiovei a lui Gheorghe Raț, care a „cuprins” pentru 
Báthory Oltenia (Jbidem, nr. 100, p. 127 şi D.LR., B, veac. XVII, vol. II, nr. 2, p. 1-2). Gheorghe Raț, rămas în 
Transilvania după evenimentele din 1605, a fost trimis de principe în solie la Radu vodă în pragul lunii decembrie 1610, 
el de fapt „spionînd toată nepregătirea acestuia” (Matei al Mirelor, la N. Iorga, Manuscripte ... Al doilea memoriu, loc. 
cit., p. 21; A. Veress, op. cit., VIII, nr. 90, p. 111). 

5 Un raport strict contemporan, din 17 februarie 1611, alcătuit pe baza spuselor unui martor ocular, arăta: „În 
Tara Românească prădează foarte tare, nu sînt mănăstiri pe care să nu le jefuiască şi să nu ţină cai în ele. Oriunde găsesc 
prapori frumoşi, îi string drept argint” (A. Veress, op. cit., VIII, nr. 106, p. 143). Alt contemporan al evenimentelor, 
Matei al Mirelor, menționează în chip special jefuirea mănăstirii Dealul - inclusiv a mormintelor domneşti! -, al cărei 
egumen era, dar adaugă: „Au sfărimat şi mitropolia de la Argeş, cea foarte scumpă, şi toate sfintele mănăstiri şi 
mănăstirile de călugăriţe şi bisericile le-au distrus” (N. Iorga, Manuscripte ... întiiul memoriu, în „A.A.R.,” M.S.L, Seria 
II, t. XX, Bucureşti, 1898, p. 245). Vezi şi Radu Gioglovan şi Minai Oproiu, Înscripții şi însemnări din judeţul 
Dimboviţa, vol. L, 1975, nr. 640, p. 259-260 

37 Radu Constantinescu, op. cit., nr. 246, p. 134 şi 239. 

5 A. Veress, op. cit, VIII, nr. 119, p. 157. 

°? N. Iorga, Istoria Românilor, vol. V, Vitejii, Bucureşti, 1937, p. 386 şi 387. 

” Ibidem, p. 390; Idem, Dări de seamă, în „Revista Istorică,” XXI (1935), nr. 4-6, p. 159-160. 

°l Vezi, de altminteri, observaţiile deosebit de pertinente ale lui I. Crăciun pe marginea cronicii maghiare 
contemporane a lui Francise Mikó din Heghig (1585-1635): „Lucru simptomatic: mijeşte printre rînduri o conştiinţă 
etnică distinctă, un simț naţional, pe care l-am întîlnit şi la ... Ştefan Sza-moskâzy” (I. Crăciun, Biruința lui Radu 
Şerban la Braşov (1611), văzută de un cronicar transilvănean, în vol. În amintirea lui Constantin Giurescu, Bucureşti, 
1944, p. 196; vezi şi Idem, Sfirşitul domniei lui Radu Șerban (O mărturie mai puţin cunoscută), în „Studii şi cercetări 
istorice,” XVIII (1943), Iaşi, 1943, p. 289). A se compara cu elementele culese de F. Braudel din spațiul francez, iberic 
şi italian al secolului al XVI-lea, care, „oricît de răzlețe ar fi,” totuşi „reprezintă semne sigure de naționalism şi unitate” 
(op. cit., I, Bucureşti, 1985, p. 291-294; vezi şi nota 49 de la p. 304, în care Braudel remarcă, pentru Franţa, că „lipseşte 
un studiu despre acest sentiment naţional”). 

22 N. Iorga, Manuscripte ... Al doilea memoriu, p. 22. Cu această misiune a fost însărcinat Pană vistierul, 
„albanez, ce ştia limba turcească” (biografia lui, la N. Stoicescu, Dicționar..., p. 77). Radu Mihnea era numit oficial 
încă din 25 ianuarie 1611, cînd a fost primit în audienţă de sultanul Ahmed I (A. Veress, op. cit., VIII, nr. 101, p. 131). 
S-a pus în mişcare spre Tara Românească la 4/14 martie 1611 (Elvire Georgescu, Dépêches de Sir Thomas Glower à 
Lord Salisbury, în „Mélanges de FEcole Roumaine en France,” XII (1934), premiere partie, nr. XVI, p. 21; cf. Al. 
Ciorănescu, op. cit, nr. CDLXXXIII, p. 233-234). Într-o scrisoare din 16 iunie 1612, Radu Mihnea amintea în aceşti 
termeni răstimpul petrecut de el în capitala otomană: ,, ... am fost crescut la Poarta împăratului şi din pînea lui” (N. 
Iorga, Studii şi documente, IV, p. CV; I. Lupaş, op. cit., I, .nr. 45, p. 90). 

23 Traducerea lui Gheorghe Şincai, Hronica românilor, în Opere, vol. II, Bucureşti, 1969, p. 424. Gabriel 
Báthory a intrat în Braşov la 16 martie 1611, iar Radu Mihnea în Tîrgovişte la 22 martie (vezi şi I. Ionașcu, Date noi 
relative la Radu Mihnea în Țara Românească, în „Studii” - Revista de Istorie, IV, (1961), nr. 3, p. 711). 

* Vezi mai sus nota 88. 

95 Acest act este evocat într-o scrisoare a lui Gabriel Báthory către Radu Mihnea din 1613: „...Căci pe vremea 
aceea a fost aici Nica Logofătul şi Boier Péter, cînd au adus scrisorile de jurămînt nouă şi ţării noastre” (N. Iorga, 
Doamna lui leremia Vodă..., p. 1060). Principele afirma totodată că solii munteni au asistat la plecarea trimişilor săi 
care trebuiau să încheie pace cu imperialii, din îndemnul turcilor (Ibidem). Or, actul pentru Habsburgi al lui Báthory a 
fost semnat la Oradea Mare în 21 decembrie 1611 (Roderich Goos, Österreichische Staatsvertrăge. Fürstentum 
Siebenbiirgen (1526-1690), Wien, 1911, p. 404-406). 


% Victor Motogna, Relatiunile dintre țările româneşti şi Ardeal în veacul al XVII-lea, extras din „Anuarul 
Liceului A. Mureşanu,” 1933-1934, Dej, 1935, p. 52. 

7 A. Veress, op. cit., VIII, nr. 182, p. 236. 

2 DIR, B, veac. XVII, vol. II, nr. 61, p. 57. 

” A. Veress, op. cit, VIII, nr. 130, p. 170-171. 

1% Acte publicate în Hurmuzaki, Documente, IV-1, nr. CCCLXVI- CCCLXVII, p. 429-431. Regele Mathias II a 
ratificat tratatele cu Constantin Movilă şi Radu Şerban la Praga, în 10 mai 1611 (A. Veress, op. cit., VIII, r. 122, p. 160- 
161). În urma lui Cesare Gallo, în Moldova a sosit un alt emisar habsburgic, Petru Grigorovici Armeanul, a cărui relaţie, 
cu date de excepţional interes asupra activității diplomatice a curții domneşti în aceste luni de maximă tensiune politică, 
a fost tipărită de N. Iorga, Studii şi documente, IV, p. 144-149 (Călători străini..., IV, p. 303-309). Printre altele, este de 
reținut din textul citat perspectiva propusă de Constantin Movilă, care, după eliminarea lui Gabriel Bâthory şi instalarea 
la cîrma Transilvaniei a unui „membru al prea augustei Case de Austria,” dorea realizarea unei confederaţii a celor trei 
state de la Dunărea de Jos, sub protecţie habsburgică: „...şi cînd vor fi legate împreună aceste provincii, nu va fi nici 
un principe care să-i poată aduce vreo vătămare, datorită marii puteri ce o va avea.” 

19! A. Veress, op. cit., VIII, nr. 123, p. 162. 

102 Johann Filstich, Tentamen Historiae Vallachicae - încercare de istorie românească, Bucureşti, 1979, p. 156 şi 
157. Un act din 1620 pomeneşte de vremea cînd, „în zilele lui Radul voevod Şerban,” „a fost Stanciul sluger peste 
oaste” (D./.R., B, veac. XVII, vol. III, nr. 459, p. 508; cf. vol. II, nr. 312, p. 353). Mîrzea, moldovean de origine, a fost, 
în împrejurările grele din 1602, unul din principalii sprijinitori ai lui Radu Şerban, în calitatea pe care o avea atunci de 
„mare căpitan peste călăraşi” (Tr. lonescu-Nişcov, Acte de cancelarie domnească inedite din prima jumătate a secolului 
al XVII-lea, în „Studii şi materiale de istorie medie,” IX, Bucureşti, 1978, p. 172). Alte elemente biografice cu privire la 
cei doi boieri, la N. Stoicescu, Dicţionar..., p. 212-213 şi 243. 

1% A. Veress, op. cit, VIII, nr. 128, p. 169. Ştirea răsturnării lui Radu Mihnea a sosit la Constantinopol înainte 
de 11 iunie 1611 (Al. Ciorănescu, op. cit., nr. CDLXXXVIII, p. 235). La această dată, în mediile diplomatice se aflase 
că Omer pasa a primit deja poruncă să intervină în Tara Românească, pregătirile lui fiind confirmate şi la 25 iunie 
(Ibidem, nr. XD, p. 235-236). 

104 Elvire Georgescu, Depeches de Sir Thomas Glower..., nr. XXIII, p. 29. Raportul englez menţionat oferă 
indicaţii prețioase asupra chipului în care s-au desfăşurat evenimentele din Tara Românească. Se pare că Radu Şerban a 
trimis înainte un detaşament, în frunte cu Nicolae Pătraşcu, care s-a îndreptat către Bucureşti. Aici aştepta Radu 
Mihnea, care, pe lîngă 800 de transilvăneni şi 2.000 de turci, avea la dispoziţie şi 9.000 de oşteni munteni. Cînd corpul 
de oaste al lui Nicolae Pătraşcu s-a apropiat şi bătălia a început, a izbucnit revolta oştenilor munteni ai lui Radu Mihnea, 
care i-au atacat pe membrii gărzii ardelene, precum şi pe turci (Ibidem, p. 28-29). 

195 A. Veress, op. cit., VIII, nr. 125, p. 163-165; textul maghiar, cu trad. rom. în Hurmuzaki, Documente, VIII, 
nr. CCCCLXXXVI, p. 338-339. Tot acum Gabriel Báthory semnează „contractul” lui cu pretendentul Ştefan Bogdan 
(N. Iorga, A History of Anglo-Roumanian Relations, p. 110-111). 

19 A. Veress, op. cit, VIII, nr. 131, p. 171-172. Este probabil că, venind din Moldova, Radu Şerban nici nu a 
înaintat dincolo de Buzău, pregătind aici campania în Transilvania (vezi C. Rezachevici, Les relations politiques et 
militaires, p. 769-770). 

107 Această înțelegere este semnalată atît de Francisc Mikó (I. Crăciun, Biruința lui Radu Şerban ..., p. 196- 
197), cît şi de ambasadorul englez la Poartă (Elvire Georgescu, Dépêches de Sir Thomas Glower..., nr. XXIV, p. 30). 
Vezi şi N. Iorga, Studii şi documente, IV, p. XCI şi C. Rezachevici, Neobişnuitul drum peste Carpaţi al ostii lui Radu 
Şerban, înaintea bătăliei de lîngă Braşov cu Gabriel Báthory (iulie 1611), în „Cumidava,” VIII, (1974-1975), p. 128- 
129. 

108 T, Crăciun, Biruința lui Radu Serban..., p. 198. 

10 Elvire Georgescu, Dépêches de Sir Thomas Glower..., nr. XXIV, p. 29-30; izvor discutat, alături de altele, de 
C. Rezachevici, Neobişnuitul drum..., p. 124-127; cf. Traian Mutascu, Arta militară în Tara Românească la începutul 
secolului al XVII-lea (Radu Şerban), Bucureşti, 1961, p. 147-153. 

10 Data luptei, după N. Iorga, Geschichte des Osmanischen Reiches..., III, p. 346; vezi şi discuția lui C. 
Rezachevici, Neobişnuitul drum..., p. 129-131, care nu face decît să verifice acest element cronologic. Pentru recon- 
stituirea luptei, N. Iorga, Istoria aromatei románesti..., p. 306-308; Traian Mutascu, op. cit., p. 153-165 

1 Rezumat la V. Motogna, Războaiele lui Radu Serban..., p. 319. 

112 Ibidem, p. 320; vezi şi Radu Constantinescu, op. cit., nr. 264, p. 143 şi 245, precum şi observațiile lui N. 
Iorga, Studii şi documente, IV, p. XCIV- XCV. 
1B V. Motogna, Războaiele lui Radu Şerban..., p. 321. 

14 A. Veress, op. cit., VIII, nr. 151, p. 198-199. Şi la Veneţia au parvenit ştiri, plecate din Viena la 30 iulie, 

potrivit cărora obiectivul primordial al generalului Forgăch era să-l împiedice pe Radu Şerban să se înstăpînească de 
unul singur asupra Transilvaniei, ceea ce ar fi fost „in pregiuditio della Casa d'Austria” (Ibidem, nr. 152, p. 199). 
'15 Hurmuzaki, Documente, IV-2, nr. CCCXXXIII, p. 322-323 (în volum actul figurează la p. 330-331, dar 
paginaţia este greşită!). Asupra acestui izvor a atras atenția I. Minea, Radu Vodă Şerban cerut ca principe al Ardealului, 
în „Cercetări Istorice,” V-VII, Iaşi, 1932, p. 367. 

'1* Hurmuzaki, Documente, XV-2, nr. MDCC, p. 849; vezi şi însemnarea lui Peter Banfi, în Quellen..., V, p. 

117 I, Moga, op. cit., nr. XXV-XXVI, p. 97-98 si nr. XXVIII, p. 99; pentru mai vechea atitudine a Habsburgilor în 
această chestiune, vezi studiul lui I. Lupas, Individualitatea istorică a Transilvaniei, în Scrieri alese, I, Cluj-Napoca, 
1977, p. 52, nota 34. 

'5 Radu Constantinescu, op. cit., nr. 270, p. 145 şi 246. 

1 Dorinţa Porții de a nu pierde controlul asupra cursului evenimentelor este vădită de faptul că, încă înainte de 
răsturnarea lui Radu Mihnea, în 20/30 mai 1611, Omer paşa primise deja un prim ordin de a înainta, cu 15 000 oşteni 
otomani, spre Dunăre, ca răspuns la cererile repetate de ajutor din partea lui Gabriel Báthory (Elvire Georgescu, 
Dépêches de Sir Thomas Glower..., nr. XXIII, p. 27-28). 

120 Nicola Barozzi şi Guglielmo Berchet, Le relazioni degli staţi Europei lette al Senato dagli ambasciatori 
veneziani nel secolo decimosettimo - Turchia, volume unico, parte I, Venezia, 1871 [pe copertă: 1873], p. 193. 

121 Ibidem, p. 207 şi 220. Contarini indică şi tributul plătit anual Porții de Moldova şi Tara Românească, în 
vremea lui Constantin Movilă şi Radu Şerban, cîte 35.000 taleri fiecare, adică sume mult mai mici decît cele plătite 
anterior sfîrşitului secolului XVI (bidem, p. 221; vezi şi M. Berza, Haraciul Moldovei şi Țării Româneşti în sec. XV- 
XIX, în „Studii şi materiale de istorie medie,” II, Bucureşti, 1957, p. 17-18, 35-37 şi 44). 

122 N. Barozzi şi G. Berchet, op. cit., p. 221-222. Vezi, pentru iritarea autorităţilor otomane, post-scriptum-ul 
raportului german din Constantinopol, din 5 februarie 1611, la A. Veress, op. cit., VIII, p. 131-132. 

123 C. Rezachevici, Les relations politiques et militaires..., p. 110-771, a relevat, pe bună dreptate, că încă de la 
jumătatea lunii iulie 1611 Tara Românească era invadată de corpul expediționar otoman, iar Radu Mihnea se găsea deja 
in Tîrgovişte. Această situaţie lămureşte, în parte, zăbava lui Radu Şerban în Tara Birsei, după lupta de la Braşov (vezi 
însemnarea lui Simon Nâsner, în Quellen..., IV, p. 164). 

124 N. Barozzi şi G. Berchet, op. cit., p. 221. 

125 N. Iorga, „Doamna lui leremia Vodă”..., p. 1068: mazilit în 1616, Ştefan Tomşa s-a instalat la 
Constantinopol „în casa socrului său”. Pentru familia soției lui, vezi mai sus, cap. II. 

12 Constantin Movilă a trecut Nistrul în 4 iulie 1612, cu o oaste estimată la circa 10.000 de oameni (A..Veress, 
op. cit., VIII, nr. 22, p. 25; actul nu este din „1607”). Pentru data luptei de la Cornul lui Sas, vezi Elementa ad fontium 
editiones, vol. XXIII, Roma, 1970, nr. 218, p. 27-29 (Cf. Constantin Rezachevici, Două rectificări cronologice privind 
istoria Moldovei în veacul al XVII-lea, în „Studii” - Revistă de Istorie, t. 25 (1972), nr. 2, p. 311-313). Asupra politicii 
interne a lui Ştefan Tomşa, vezi I. Minea, O inovaţie juridică a lui Miron Vodă Barnovschi, extras din „întregiri,” laşi, 
1932, p. 2-11. 

127 N. Barozzi si G. Berchet, op. cit., p. 222-223. Despre încercarea de împăcare a lui Gabriel Báthory cu Radu 
Şerban, în împrejurările din vara anului 1612, vezi mai ales reacția lui Radu vodă Mihnea, din scrisoarea adresată 
principelui în 24 august 1612 (A. Veress, op. cit., VIII, nr. 222, p. 275-277). Asupra tratativelor reînnoite din 1613, cînd 
Báthory fusese deja mazilit, vezi N. Iorga, Studii si documente, IV, p. CXI-CXII si M. Berza, op. cit., p. 36. 

128 Vezi mai sus, cap. II. 

129 Corespondenta, în limba română, a lui Ali pasa Madjaroglu, sangeac de Nicopole, unul din conducătorii 
expediției otomane din 1613, cu Braşovul, a fost editată de N. Iorga, Studii şi documente, vol. X, Braşovul şi românii, 
Bucureşti, 1905, nr. 3-6, p. 286-289. Semnalăm acum un prim răspuns al Braşovului, for în limba română, ce trebuie 
datat puţin după 16 iulie 1613, editat, în traducere italiană, de Óváry Lipót, Diplomatarium relationum Gabrielis 
Bethlen cum Venetorum Republica, Budapest, 1886, p. 463. Alte cîteva acte, de astă dată în limba turcă, au fost 
publicate de Mihail Guboglu, op. cit., nr. II-VII, p. 237-253. Se pare că Radu Mihnea a încercat să evite a participa la 
expediție (Ibidem, p. 227), dar, în 2 septembrie 1613 se găsea lîngă Braşov, cu 5.000 de oameni (N. Iorga, Socotelile 
Braşovului. .., p. 137). Ştefan Tomşa a sosit, la rîndul lui, cu 4000 de oșteni, în 12 septembrie (Ibidem). În perspectiva 
expediției, în iulie el trimitea la Varşovia un sol „per accomodare le differenze” cu Polonia („Annali della Scuola 
Normale Superiore di Pisa,” Classe di Lettere e Filosofia, Serie III, vol. I-1, Pisa, 1971, p. 195). Lui Tomşa apoi Poarta, 
încă în septembrie, i-a îngăduit să se întoarcă „per custodir il paese da qualche insidia de Polachi” (Óváry Lipót, op. cit., 
p. 464). 
150 V, Motogna, Anexă, p. 125. Vezi şi Costin Feneşan, Ștefan Vaida, un adversar caransebeşan al principelui 
Gabriel Bethlen (1614), în „Studii şi comunicări de etnografie-istorie,” II, Caransebeş, 1977, p. 411 şi 415. 

! Cristina Feneşan, Relaţiile Transilvaniei cu Imperiul otoman în anii 1613-1624 în lumina unor documente 
turceşti, în „Anuarul Institutului de Istorie şi Arheologie Cluj-Napoca,” t. XXI (1978), anexele I şi II, p. 348-350 
(firmane ale sultanului Ahmed I prin care le cerea saşilor să se supună şi să-l sprijine pe Gabriel Bethlen). 

132 Tahsin Gemil, op. cit., nr. 61, p. 163-166; pentru data actului şi alte probleme legate de el, vezi M. Guboglu, 
op. cit., p. 229. A se compara cu cronica lui Mustafa Naima, în Cronici turceşti privind ţările române (Extrase), III, vol. 
întocmit de Mustafa A. Mehmet, Bucureşti, 1980, p. 45-47. 

133 Vezi cîteva date asupra acestui aspect la Costin Feneşan, Șase scrisori ale principelui Gabriel Bethlen către 
banul Lugojului şi Caransebeşului (1614-1615), în „Apulum,” t. XIV (1976), p. 176-177. Pentru predarea oficială a 
cetății Lipova - luată în stăpînire încă de Bocskay -, în noiembrie 1616, vezi, între altele, Al. Ciorănescu, op. cit., nr. 
DLIX, p. 260. 

134 Diarium-ul lui Andreas Hegyes, în Eugeh v. Trauschenfels, op. cit., p. 297 şi A. Armbruster, op. cit., p. 234- 
235; vezi şi N. Iorga, Studii şi documente, IV, p. CXVI, precum şi I. Lupaş, Principele transilvan Gavriil Bethlen, în ale 
sale Studii, conferinţe şi comunicări istorice, vol. II, Cluj, 1940, p. 201. 

155 Vezi, de pildă, Costin Feneşan, Două acte domneşti privind păstorii ardeleni în Țara Românească, în vol. 


Sub semnul lui Clio. Omagiu Acad. Prof. Stefan Pascu, Cluj, 1974, p. 112-113 (poruncă a lui Radu Mihnea din 20 iulie 
1614 în favoarea unor iobagi păstori „ai prietenului” său, nobilul făgărăşan Beldi Kelemen). 

16 Memoriu din 1614, înaintat cu ocazia dietei de la Linz, de baronul Erasmus Georg Tschernembl, în I. Lupaş, 
Documente istorice transilvane, I, nr. 51, p. 133. Pentru personalitatea autorului, exponent de seamă al protes- 
tantismului, vezi Robert J. W. Evans, Felix Austria. Vascesa della monarchia absburgica: 1550-1700, Bologna, 1981, 
p. 87-89. 

137 [. Lupaş, O istorie a Transilvaniei în limba germană la 1614, în Studii, conferinţe şi comunicări istorice, II, p. 
196. 

138 Roderich Goos, op. cit., nr. 65, p. 599-600. Vezi şi I. Lupaş, Principele transilvan Gavriil Bethlen..., p. 210. 

13? Pentru tratativele turco-austriece şi rolul lui Bethlen, vezi între altele actul otoman din 17 septembrie 1624, 
publicat în tălmăcire românească de Cristina Feneşan, op. cit., anexa XIII, p. 363-364. 

40 Ovăry Lipót, op. cit., p. 362 şi 367. 

4l Roderich Goos, op. cit., p. 546-547 (6 ianuarie 1622). Vezi şi Cristina Feneşan, Die Pforte und das Eingreifen 
Siebenbiirgens in den Dreissigjăhrigen Krieg, în „Revue des Etudes Sud-Est Européennes,” t. XXIV (1986), nr. 1, p. 
67-68. 

2 Óváry Lipót, op. cit., p. 145. 

? Tahsin Gemil, Țările române în contextul politic international (1621- 1612), Bucureşti, 1979, p. 55-59. 

4 The Negotiations of Sir Thomas Roe in his Embassy to the Ottoman Porte from the year 1621 to 1628 
inclusive, I, London, 1740, p. 314-315; N. Iorga, Studii şi documente, vol. XX, Bucureşti, 1911, p. 191 şi vol. XXIII, 
Bucureşti, 1913, p. 148. Pentru identitatea pretendentului român adăpostit la tătari din 1624, vezi A. Pippidi, Călători 
italieni în Moldova si noi date despre navigația în Marea Neagră în secolul XVII, în „Anuarul Institutului de Istorie si 
Arheologie A. D. Xenopol,” XXII-2, Iaşi, 1985, p. 612 (Mihnea, fiul iui Vlad, un nepot de frate al lui Alexandru Mircea 
şi al lui Petru Şchiopul). 

145 Ovâry Lipót, op. cit., p. 363, 367 si 368. A sosit la Cluj în 1 februarie, iar la Alba Iulia în 8, fiind pretutindeni 
întîmpinat, din porunca principelui, cu toate onorurile (I. Hudiţă, Recueil de documentes concernant l’histoire des Pays 
Roumains tirés des Archives de France (XVI-e et XVII-e Siècles), Jassy, 1929, nr. 26, p. 35). „Mare cancelar” era un 
titlu asumat de primatul Ungariei, arhiepiscopul de Esztergom, care din 1616 era Peter Pázmány (1570-1637). Pe lîngă 
el activa, însă, un cancellarius Ordinarius, care era un alt episcop. Acesta din urmă a fost de fapt trimis în Transilvania. 

146 Rémy Pithon, La politique vénitienne et la premiere partie de la guerre de Trente Ans, in XF Congres 
International des Sciences Historiques. Résumés des Communications, Göteborg-Stockholm-Uppsala, 1960, p. 166- 
163. 

141 The Negotiations of Sir Thomas Roe in his Embassy to the Ottoman Porte... L, p. 353. Bethlen era somat ca 


în decurs de patruzeci de zile să declare dacă este cu împăratul si catolicii sau cu Poarta otomană si cu principii 
protestanți (S. Szilagyi, Erdélyország története, vol. II, Pest, 1866, p. 149), 

48 Numirea lui la Silistra, în locul lui Cantemir Mîrza, a avut loc înainte de 23 martie 1625 (N. Iorga, Studii si 
documente, vol. XXIII, p. 152). 

14 Ovăry Lipót, op. cit., p. 553. 

150 Ibidem, p. 619 (Hurmuzaki, Documente, IV-2, nr. CCCCLXVIII, p. 415). 

15I Ibidem, p. 559-561; vezi şi The Negotiations of Sir Thomas Roe..., 1, p. 379 (versiunea latină a aceleiaşi 
scrisori). Concluzia noastră se potriveşte cu cea a lui S. Szilagyi, op. cit., loc. cit. 

'5 Eudoxiu de Hurmuzaki, Fragmente din istoria românilor, t. III, Bucureşti, 1900, p. 110 si 112. O însemnare 
de manuscris atestă că Alexandru Coconul a fost mazilit în 5/15 octombrie 1627, iar la data de 8/18 octombrie a plecat 
la Constantinopol; pe de altă parte, aceeaşi sursă fixează începutul efectiv al noii domnii a lui Alexandru Ilias la 28 
ianuarie 1628 (st. v.) (N. Iorga, Istoria terii prin cei mici, în „Revista Istorică,” VII (1921), nr. I-3, p. 38; P. P. 
Panaitescu, Manuscrisele slave din Biblioteca Academiei R.P.R, I, București, 1959, p. 38). Ambasadorul olandez 
Cornelius Haga a notat si el dirza opoziție a reprezentanților transilvăneni, deopotrivă cu cea a Stărilor din Tara 
Românească, la numirea lui Ilias, care s-ar fi produs la 5 noiembrie 1627 (N. Iorga, Studii şi documente, XX, p. 191- 
192). Acum, în octombrie-noiembrie 1627, trebuie încadrat cronologic actul de înțelegere, încheiat între pretendentul 
Moise Movilă şi Francisc Mikó, în virtutea căruia cel dintîi avea să obțină sprijinul diplomatic al lui Bethlen pentru 
ocuparea scaunului domnesc al Țării Românești (publicat de Iorga, Studii si documente, IV, p. 18). 

'5 Erdélyi Történelmi Adatok, vol. 1, Cluj, 1855, p. 364. Principele se plîngea de faptul că Transilvania nu a fost 
inclusă în proiectul tratatului otomano-german reînnoit (Szony, 1627). 

154 Georgius Pray, Gabrielis Bethlenit principatus Transsilvaniae coaevis documentis illustratus, t. II, Pesta, 
1816, nr. LII, p. 164. Izvor semnalat si comentat de N. Iorga, Studii si documente, IV, p. CLVI, nota 1. Altă exegeză, la 
G. I. Brătianu, Les Assemblées d 'Etats et les Roumains en T! ransylvanie, în „Revue des Études Roumaines,” t. XIII-XIV, 
Paris, 1974, p. 37. 

155 Textul armistiţiului (11 noiembrie 1626) şi al păcii (20 decembrie 1626) dintre Bethlen şi imperiali, încheiate 
la Bratislava, la Roderich Goos, op. cit., nr. 67-68, p. 615-630. Pentru contingentul muntean, comandat de Neagul Aga, 
care în 11 octombrie 1626 se găsea lîngă Cluj, vezi Ştefan Meteş, op. cit., p. 54. 

15 Neagoe Popea, Memoriile lui Kemeny Jânos (Traducerea şi adnotarea pasagiilor privitoare la români), 
Bucureşti, 1900, p. 18-19. 

15 Vezi, în primul rînd, chiar hrisovul lui Alexandru Iliaş, emis la 28 octombrie 1628, în care evocă acest episod, 

cu precizarea că „ungurii” l-au jefuit atunci pe Papa fost mare vornic (D.R.H., B, vol. XXII, nr. 171, p. 345- 346). Alte 
asemenea acte sînt cele,din 18 ianuarie 1619 (D.L R., B, veac. XVII, vol. III, nr. 270, p. 301), din 22 mai 1620 (Ibidem, 
nr. 476, p. 531) etc. 

18 DLR, B, veac. XVII, vol. III, nr. 445, p. 492 (act din 12 martie 1620). 

'5 Tie Remus, Date necunoscute în legătură cu moartea paharnicului Lupul Mehedinţeanul, în „Revista Istorică 

Capitolul IV 


GÎNDUL SI FAPTELE LUI VASILE LUPU 


Cînd a încercat pentru prima oară să-şi explice personalitatea lui Vasile vodă Lupu, Nicolae 
Iorga a fost cu totul deconcertat: „Adevărat vorbind, e foarte greu de deosebit, în ceia ce ne transmit 
izvoarele asupra faptelor şi gîndurilor lui Lupu, istoria de legendă şi de calomnie. Voia Vasile să 
statornicească în Muntenia pe fiul său loan, pe fratele său (Gavril Hatmanul sau cellalt?), voia el să 
deie tara vecină lui Nicola Catargiu, pîrcălabul său de Neamţ? Umbla după Ardeal pentru sine 
însuşi? Avea de gînd să treacă Milcovul şi era autorizat de sultan? Chema în ajutorul său pe tătari? 
Aş admite cu greu aceste lucruri, pe care le transmit totuşi mărturii autentice, dar atît de 
contrazicătoare, atît de inconciliabile, supt forma unei povestiri logice şi luminoase! Evident că se 
bănuia mult pe această vreme, la Constantinopol, la Bălgrad, la Bucureşti, la laşi, că se exagera 
mult şi se minţea adesea, pentru un motiv sau pentru altul.”! Nu s-ar putea verifica mai elocvent 
Justeţea nedumeririlor lui Iorga, decît reproducînd o remarcă a lui vodă Lupu însuşi, cuprinsă într-o 
scrisoare către un dregător otoman, care-i recomanda să se ferească de „vorbele” anumitor 
persoane, „căci sînt în stare să facă astfel încît calul să se certe cu căruţa:” „Nu ştiţi oare că noi nu 
avem încredere în vorbele nimănui?”? La rîndu-i, el era un maestru în ale intrigii politice, ceea ce-l 
făcea pe marele vizir Salih paşa să exclame, într-un moment în care Poarta nu-şi putea permite uşor 
să intervină în Moldova - din pricina războiului cu Veneţia pentru insula Creta (Candia), dar şi a 
crizei încă neîncheiate din relaţiile polono-otomane -, că înlăturarea lui „de acolo ar fi un cîştig care 
ar valora cît patru Candii!”” Dificultăţile în a interpreta opţiunile majore ale unui asemenea personaj 
sînt deci, dincolo de orice îndoială, extrem de mari. Este nevoie, din capul locului, să se facă apel la 
alte elemente, ce tin de contextul istoric, de fizionomia întregii epoci în care el a evoluat. 

Unul din „misterele” evoluţiei lui Vasile Lupu, asupra căruia nu ştim a se fi insistat, este cel al 
situației privilegiate de care s-a bucurat în anii exilului, de pe țărmurile Bosforului. Cum se explică 
această poziție a lui în raport cu autoritățile otomane, atît de deosebită de imaginea „tradițională” a 
domnilor detronaţi, hăituiți de creditori şi, de multe ori, pe punctul de a-şi pierde capul, la cererea 
celor ce-i înlocuiseră? Răspunsul credem că poate fi găsit într-un grup de mărturii despre încheierea 
episodului dramatic al asediului cetăţii Suceava, în toamna anului 1653. O scrisoare din tabăra 
polonă, datată 7 octombrie, vădea că doamna lui Vasile vodă, aflată în cetate, cerea îndurare regelui, 
oferind toate comorile „pe care le are, imense, cu ea, dar aici e dificultatea: în mîna, cui vor ajunge 
acestea, în cea a muntenilor, a ungurilor sau a polonilor?”* Pînă ia urmă se pare, însă, că asediatorii 
au fost destul de dezamăgiţi, căci o altă scrisoare polonă, din 29 octombrie 1653, informa, între 
altele: „„...comorile au căzut pradă domnilor Munteniei şi Moldovei (Matei Basarab şi Gheorghe 
Ştefan), regele şi Rákóczy nu s-au atins de ele; acolo s-au găsit însă mai puţine comori decît s-a 
sperat, căci toți banii şi averile lui Lupu erau investite în afaceri comerciale în Constantinopol, 
Veneţia, Amsterdam şi Gdansk.” Pe de altă parte, un emisar al Porții, Osman aga, care a fost 
prezent la predarea cetății Suceava, a înștiințat că înăuntru „el nu a găsit nimic care să aparțină 
Vistieriei” (otomane), invitîndu-l totodată şi pe un alt dregător otoman, sosit în Moldova cu actul de 
numire în scaun a lui Gheorghe Ştefan, „să se ducă acolo şi să constate absenţa tezaurului.” Este 
deci limpede că „prada,” cîtă va fi fost, nu a corespuns nici pe departe aşteptărilor, iar ceea ce s-a 
găsit totuşi a fost iute „mistuit”... 

Există cîteva alte mărturii care confirmă faptul că Vasile Lupu a procedat, într-adevăr, la 
răspîndirea numerarului lui, măsură de prevedere în eventualitatea „zilelor negre” ale căderii. De 
pildă, chiar marelui său logofăt, Gheorghe Ştefan, cel ce l-a trădat şi s-a ridicat apoi cu sabia contra 
lui, i-a încredinţat „cu mînă la mînă” suma de douăzeci de mii de taleri, aşa cum ne spune el însuşi, 
„cînd eram eu domn şi dumneata-mi erai boeriu cinstit şi crezut, să mi-i ţii feriţi de primejdii.” 
Interesant este şi cazul celor patruzeci de mii de taleri, pe care în anul 1642 i-a trimis ca „pomană” 
(allmusen) patriarhului Ierusalimului." Pare a fi mai degrabă vorba de o depunere camuflată de 


bani, în genul celor zece mii de galbeni pe care-i avea Petru vodă Schiopul la mănăstirea Sf. Sava 
de la Ierusalim.” Un act otoman recent scos la iveală, cu data 1 decembrie 1642, pretindea că 
întreaga sumă, „precum şi unele lucruri pe care voievodul Lupu, care este voievodul Moldovei, le 
trimisese la Ierusalimul cel ilustru,” printr-un boier al său, nu-i aparțineau de fapt lui, ci unui 
neguţător creştin, „locuitor din cazaua Ianina, din vilaietul Rumelia,” care „mergînd cu negotul în 
Moldova, a murit acolo, fără a lăsa moştenitori.” Fiscul otoman nu s-a lăsat înşelat de subterfugiul 
întrebuințat de domnul moldovean pentru a pune mîna pe averea acelui supus creştin al Porții - 
„dania” către Ierusalim!, iar beilerbeiul de Damasc a primit poruncă să recupereze întreaga sumă. "° 

Cele amintite mai sus erau, însă, doar fonduri „îngheţate.” Actul polon din 1653 specifica, în 
schimb, cum am văzut, că banii lui Vasile Lupu - „toţi banii”! - erau investiţi în primul rînd în 
„afaceri comerciale” la Constantinopol, Veneţia, Amsterdam şi Gdansk. Cel puțin în privinţa 
Constantinopolului şi Gdanskului avem posibilitatea să verificăm întrucîtva această atît de 
interesantă susținere. În raportul lui concluziv din 20 august 1643, fostul rezident imperial 
habsburgic la Poartă, Johann Rudolf Schmid a menţionat, printre altele, că domnul moldovean a 
cumpărat neîncetat case în oraş, ceea ce a avut darul să-i îndemne pe turci să creadă că, atunci cînd 
va fi depus, el nu va face ca alţi domni, care s-au îndreptat spre alte zări, ci cu siguranţă va veni la 
Constantinopol." Să mai adăugăm că, în legătură cu Gdanskul, despre care un Evlia Celebi afirma 
că este „portul” Iaşilor, un act venețian din 18 decembrie 1638 consemna o anume stare de tensiune 
în relaţiile dintre Vasile Lupu şi Polonia, „„...per represaglia fatta in quel Regno di alcuni argenti, 
che mandava in Danzica per convertir in moneta, cort avanzo notabilissimo.”!” Este aşadar cît se 
poate de plauzibilă imaginea de „capitalist” a domnului moldovean, un om care ştia ce înseamnă 
investiția rentabilă şi, de asemenea, se pricepea să-şi aleagă „pieţele”... 

Atit N. Iorga, cît şi Gh. I. Brătianu au insistat asupra concepțiilor diferite de guvernare ale 
celor doi mari domni români contemporani, Matei Basarab şi Vasile Lupu. Astfel, dacă cel dintii 
este un domn al Stărilor, ales şi recunoscut de „ţară,” cîrmuind prin consultarea neîncetată a 
reprezentanților clerului, boierimii şi ostăşimii privilegiate, cel de-al doilea este „un tiran în sensul 
antic şi italian al cuvîntului” (N. Iorga), el pare să fi promovat un regim „nu numai autoritar, dar 
chiar absolutist,” inspirîndu-se din „ideile mediului oriental în care crescuse” (Gh. I. Brătianu). 
După noi, chiar dacă trebuie să admitem originea „orientală” a practicilor de guvernare ale lui vodă 
Lupu, nu putem să nu remarcăm că acest „absolutism monarhic” se potriveşte prea bine timpurilor 
moderne, mai ales dacă-l privim în strînsă legătură cu politica economica personală, de esență 
„capitalistă,” a domnului. Şi, din această perspectivă, însuşi luxul orbitor de la curtea lui Vasile 
Lupu, observat de mai toți călătorii străini, capătă un anume sens, el chiar dacă „nu este un bun 
mijloc de a susţine sau de a promova o economie,” constituie totuşi un foarte bun „mijloc de a ține, 
de a fascina o societate.”!* Or, şi cu acest element ne aflăm, de fapt, în prezenţa unei trăsături 
definitorii a modernității, mai exact a unei caracteristici a ceea ce îndeobşte poartă numele de 
„epocă barocă,” în care „teatralizarea” vieţii de curte, cu fastul ei „de paradă,” devine „un mijloc de 
guvernare.” 3 

În ultima vreme, „epoca barocă” nu mai este doar o „etichetă” a unei faze din istoria artelor, ci 
a căpătat valentele unui concept istoric, cu care se operează pentru studierea evoluției de ansamblu a 
societății europene în veacul XVII, inclusiv a problemelor statului. De mare preț sînt si pentru noi 
încheierile la care a ajuns profesorul spaniol José-Antonio Maravall. Cercetînd originile statului 
modern, domnia sa a arătat că pentru a-i explica apariția trebuie să invocăm „un sentiment de 
comunitate națională,” adică un „sentiment care ia naştere în epoca barocă.” Prin urmare, Barocul, 
care pe plan politic a avut drept caracteristică „absolutismul monarhic,” s-a găsit în centrul 
„procesului istoric care a condus la prima fază a statului modern,” în timp ce secolul XVII, al 
„despotismului luminat,” nu reprezintă decît cea de-a doua fază a aceluiaşi proces.'* Vom vedea 
îndată cît de binevenite sînt aceste precizări. 

Tot Nicolae Iorga, în perioada cînd lucra la sinteza sa ultimă despre Istoria românilor, într-o 
conferință ținută în 1937 a afirmat răspicat că Radu vodă Mihnea, „Domn strălucitor, care învățase 
la Veneţia şi care a creat în Moldova o armată, a strîns în jurul său o Curte ... a fost modelul lui 
Vasile Lupu.”!” Or, cum am văzut, opera de căpetenie a lui Radu Mihnea a fost refacerea unirii 


dinastice a Moldovei şi Ţării Româneşti, în anul 1623, cînd, odată cu trecerea lui în scaunul 
domnesc de la Iaşi, a izbutit să facă în aşa fel ca pe cel de la Bucureşti să rămînă fiul său minor, 
Alexandru.'5 Dar dacă, încă, fapta lui Radu Mihnea poate fi pusă sub semnul unei tradiţii de 
familie, nu tot acelaşi lucru se poate spune despre demersurile lui Vasile Lupu, fie că a fost vorba de 
Tara Românească, fie, chiar, de Transilvania. O mărturie capitală ce se cere aici citată este 
scrisoarea lui către Poartă, surprinsă de imperiali la 14 ianuarie 1643, în care, între altele, vodă 
Lupu analiza chipul în care putea fi înlăturat din fruntea Transilvaniei principele Gheorghe R4kóczy 
I: „în ce priveşte Ardealul, treaba e uşoară. Cunosc foarte bine căile prin care e de atacat, din 
Moldova şi din Tara Românească. De o parte paşa de Timişoara, de alta otomanii, tătarii, 
moldovenii, muntenii. Se mai adaugă că în Ardeal mai mult de a treia parte sînt români, cărora 
făgăduindu-le libertatea, îi voi atita fără zăbavă împotriva ungurilor, şi aşa vor avea război înlăuntru 
şi în afară şi nu vor şti încotro să se întoarcă” (s.n. - Şt. A.).? Această mărturie trebuie numaidecît 
confruntată cu titlul propriu-zis al faimoasei Cazanii a lui Varlaam, apărute la laşi în 1643: „Carte 
românească de învățătură.” Ea începea cu un „Cuvînt cătră toata semențiia romenească ” (s.n. - Şt. 
A.) şi, într-adevăr, un număr impresionant de exemplare ale ei au putut fi identificate neîncetat pe 
teritoriul Transilvaniei.” De unde putem desprinde concluzia că la temelia politicii lui Vasile Lupu 
a stat, foarte probabil, acel „sentiment de comunitate naţională,” scos la lumină, pentru „epoca 
barocă,” de Jose-Antonio Maravall. 


În 12/22 aprilie 1634, un mare boier moldovean, Toderaşco Ianovici, putea anunţa cetatea 
Bistriţei că Moise vodă Movilă a părăsit scaunul domnesc şi „a trecut zilele acestea în Polonia; iar 
cellalt care vrea să vie ie Lupul, ce iera înainte Vornic Mare în Moldova, cel ce pribegise la 
Țarigrad.””! Totodată, acelaşi boier era în măsură să comunice şi o ştire externă, anume că 
proaspătul război ruso-polon se încheiase. De fapt, între desfăşurările din nord-est şi schimbarea din 
Moldova exista o strînsă legătură. Noul domn era menit de Poartă să contribuie din plin la efortul de 
război otoman contra Poloniei, care era conjugat cu cel al Rusiei.” Dar, tocmai pacea ruso-polonă a 
făcut ca, în final, campania otomană, inițiată în cursul verii anului 1634, să se oprească pe linia 
Dunării, mai exact la Giurgiu.” 

Pe plan intern, sosirea în Moldova a fostului vornic Lupu a pus capăt unei evoluţii ce începuse 
în primăvara anului precedent, sub înrîurirea evenimentelor din Tara Românească. Încă din 18 
februarie 1633, cînd raporta confirmarea în domnie a lui Matei Basarab de către sultan, ceea ce 
însemna izbînda deplină a mişcării antigreceşti din Tara Românească, precum şi reînvierea 
privilegiului alegerii din interior a domnilor, ambasadorul german la Poartă consemna temerea că şi 
moldovenii vor imita exemplul muntenilor.” Şi alte două rapoarte diplomatice, de astă dată de după 
răscoala din Moldova contra lui Alexandru vodă Iliaş şi a dregătorilor lui greco-levantini, stabilesc 
o legătură limpede între acest eveniment şi mişcarea anterioară, din Tara Românească.” Nu avem 
nici un motiv să punem la îndoială fundamentul analizelor politice strict contemporane şi, în 
consecință, nu putem decît să subliniem gradul avansat al sincronizării evoluţiei societăților din 
țările româneşti extracarpatice, revelat de capacitatea lor de influențare reciprocă în împrejurările 
din anii 1632-1633. 

Scopul politic primordial al mişcărilor inițiate în Tara Românească şi, apoi, în Moldova a fost, 
în fond, acela de a redobîndi un statut de autonomie autentică în relațiile cu Imperiul otoman. Este 
instructiv, spre a scoate în relief sensul evenimentelor din 1632-1633, să recurgem chiar la 
terminologia timpului. Astfel, într-un document redactat la Raguza, în 8 octombrie 1677, care 
trebuia să slujească pentru tratativele în curs cu Poarta, era făcută o distincție netă între a fi „supus” 
(suddito) şi a fi tributar” (tributario) al sultanului. Raguzanii se socoteau ca făcînd parte din a doua 
categorie, foarte onorabilă, căci existau „mulţi şi mari principi” care erau „tributari față de alți 
principi.” Ei plăteau un tribut anual sultanului şi se bucurau de „libertate” (godiamo la nostra 
libertà sotto il patrocinio del Gran Signore). În schimb, principii Transilvaniei, Ţării Româneşti şi 
Moldovei din acel moment erau dati ca exemplu pentru prima categorie, deoarece ei erau numiţi 


oricînd şi înlăturați după voia sultanului (i quali sono imediatamente creati dai Gran Signore e 
rimossi a voglia sua). Aşadar, ceea ce a izbutit să facă Matei vodă Basarab şi aderenții lui, în clipa 
în care el s-a dus la Constantinopol (5/15 ianuarie-l8/28 februarie 1633) şi a obţinut recunoaşterea 
de către sultan (3/13 februarie 1633) - după ce, în prealabil, în bătălia din şesul Colentinei, îl 
zdrobise definitiv pe Radu Iliaş, alesul Porții (30-31 octombrie 1632)” -, a fost restabilirea 
dreptului de. alegere liberă, dinlăuntru, a domnilor Țării Româneşti, care echivala, potrivit 
concepției vremii, cu revenirea lor de la poziţia de „supuşi” la cea de „tributari.” Preţul a fost, pe 
lîngă sîngele vărsat pe cîmpul de luptă, o sporire substanţială a haraciului achitat Porţii.“$ 

Mobilul tulburărilor izbucnite în aprilie 1633 în Moldova a fost acelaşi, însă cursul luat de 
evenimente a fost altul.” După izgonirea lui Alexandru Iliaş a fost chemat din Polonia şi ales domn 
pribeagul Miron Barnovschi, care, cîțiva ani mai devreme, în 1629, fusese mazilit tocmai din 
pricina prea strînselor legături cu regatul de la miazănoapte.“ Or, şi atunci, ca şi acum, Poarta se 
pregătea să atace Polonia şi, deci, în nici un caz nu putea tolera la cîrma Moldovei un element 
nesigur.” Cum prea bine se cunoaşte, Miron vodă a încercat să-l imite pînă la capăt pe Matei 
Basarab şi a îndrăznit, la rîndul lui, să apuce drumul Constantinopolului, în fruntea unei delegaţii de 
boieri.” În pofida asigurărilor primite de la autorităţile otomane, în 22 iunie/2 iulie 1633 el a fost 
executat „pentru păcatele sale din trecut,” fiind bănuit că „se înscăunase la voievodatul Moldovei cu 
gîndul de a se răzvrăti şi a pricinui pagube.” Două zile mai tîrziu, boierii moldoveni care-l 
însoţiseră erau puşi, din porunca sultanului Murad IV, să-şi aleagă un alt domn. Era, fireşte, vorba 
de un simulacru de alegere, dar, oricum, chiar în această formă coruptă, de astă dată „sultanul 
recunoştea principiul alegerii domneşti, pe care de atîte ori Poarta îl ocolise sau îl nesocotise” în 
trecutul apropiat.” „Sorţii” au căzut pe Moise Movilă, care, deşi provenea dintr-o familie destul de 
compromisă tot din pricina legăturilor cu Polonia,” dispunea totuşi de oarecare credit la Poartă, mai 
ales după ce, în 30 mai 1630, luase în căsătorie pe „fiica lui Mihnea” (Radu Mihnea), Ecaterina.” 

Aflat la Iaşi în 25 august 1633 (st. v.), Moise Movilă avea misiunea precisă de a se pregăti 
numaidecît să-l întîmpine, cu oşti şi provizii, pe Abaza pasa, „stăpînul Dunărei de jos” (N. Iorga), 
care pornea în cea dintii campanie împotriva Poloniei, inițiată acum de Poartă. De altminteri şi 
Matei vodă primise porunca să-şi aducă contingentul în Moldova, iar în 10/20 septembrie el emitea 
un hrisov „în sat la Vădeni la margine cînd am mers la război.” Mulțumită lui Miron Costin, dar şi 
unui grup de acte din arhivele polone, de curînd tipărite, avem posibilitatea să urmărim chipul în 
care, în lunile octombrie-noiembrie, domnii români, într-o perfectă conlucrare, l-au determinat mai 
întîi pe comandantul expediției să se retragă de lîngă Camenița, fără a fi dobîndit vreun succes 
notabil, iar apoi l-au „înclinat spre pace,” mijlocind totodată tratativele şi în tabăra poloná.?° 
Hatmanul Iancu Costin, tatăl cronicarului, va căpăta chiar, cîţiva ani mai târziu, indigenatul polon, 
pentru serviciile aduse regatului „în special cu ocazia năvălirii lui Abaza pasa.” Cât priveşte pe 
Matei Basarab, el a trimis în toiul expediției de trei ori mesaje la hatmanul Stanislav Koniecpolski, 
ultima dată înştiințîndu-l că „voi merge sincer pe linia menținerii acestei păci şi voi căuta ca 
străvechea prietenie dintre coroana polonă şi împăratul otoman să se întărească, deşi paşa a avut alt 
plan şi dorinţa sa fierbinte a fost să distrugă pălăncile, să pustiască ţările coroanei şi să ardă satele, 
după cum i-a poruncit împăratul.” Evident, atît domnul muntean, cît şi cel moldovean, doreau 
păstrarea intactă a echilibrului de forțe dintre cele două mari puteri, regatul de la miazănoapte fiind 
socotit de amîndoi drept un puternic reazem, diplomatic şi militar, al menţinerii neştirbite a 
statutului de autonomie al țărilor lor în raporturile cu Poarta. 

Dar, în afară de conlucrarea, cu efecte imediate, dintre vodă Matei şi Moise Movilă, întîlnirea 
lor din toamna lui 1633 s-a vădit plină de consecinţe şi pentru viitor. De acum încolo, în momentele 
de criză din relaţiile cu Moldova lui Vasile Lupu, domnul Țării Româneşti, pe temeiul legăturilor de 
prietenie cu familia Movileştilor, va susține cauza pretendentului loan Movilă, adăpostit în 
Transilvania, cum a fost cazul mai ales în 1637.1! Dovada peremptorie a existenţei contactelor între 
Matei Basarab şi Movileşti în perioada următoare campaniei pomenite o constituie reînfiinţarea 
tipografiei Ţării Româneşti, în anul 1635, cu ajutorul lui Petru Movilă, mitropolitul Kievului - 
fratele lui Moise şi al lui Ioan -, pe care domnul muntean l-a cercetat cu „scrisori” trimise pe căi 
ocolite, prin Transilvania.” 


Sînt încă greu de deslusit mobilurile şi fazele iniţiale ale discordiei dintre Vasile Lupu şi 
Matei Basarab, care a marcat atît de profund şi vreme atît de îndelungată scena politică din spațiul 
carpato-danubian. O mărturie muntenească vădeşte că, la începutul primăverii anului 1634, cînd 
încă se afla la Constantinopol, viitorul domn al Moldovei s-a întîlnit cu o delegație de boieri 
munteni, care de asemenea se găsea acolo - probabil pentru plata tributului” -, şi „a jurat cu 
credinţă tare, făcînd jurămînt foarte mare că va fi una şi prieten cu milostivul nostru domn, în bine, 
ca şi în rău.”% Luînd act de această atitudine, vodă Matei a trimis, pe rînd, în Moldova doi soli, 
unul cu obişnuitele urări la început de domnie, iar al doilea cu daruri şi cu actul, „scrisoarea de 
credință” a domnului muntean, la care Vasile Lupu a răspuns printr-un document similar, ceea ce 
înseamnă că din capul locului a fost încheiată o alianţă în toată regula. Totuşi, foarte curînd, chiar la 
începutul toamnei aceluiaşi an 1634, în cursul tratativelor polono-otomane de la Giurgiu, din tabăra 
lui Murtaza pasa, la care au fost reprezentaţi toţi cei trei cîrmuitori de la Dunărea de Jos, solul lui 
Vasile Lupu, boierul Necula Catargiul a formulat acuzaţii împotriva lui Matei vodă sau, cum ne 
spune izvorul, „a început a vorbi de rău” pe domnul muntean înaintea înaltului dregător otoman. *’ 
Numele acestui boier ne îndrumă, credem, pe făgaşul potrivit spre a identifica factorul originar de 
tensiune în relațiile dintre cei doi domni. 

Regele polon a încercat să profite de aceleaşi tratative pentru a obține din partea Porții 
recunoaşterea dreptului său de a participa la alegerea domnilor Moldovei. Pentru el Vasile Lupu, 
numit direct de sultan, era oricum un indezirabil, din pricina „faptelor sale rele din trecut” (contrare 
intereselor polone). Dar ceea ce ne interesează este că, printre candidaţii propuşi pentru tronul 
Moldovei, Vladislav IV, într-o scrisoare din 4 octombrie 1634 către hatmanul Koniecpolski, îl 
numea şi pe... Catargiul, soluție politică menită, după cît se pare, să anihileze protestele împotriva 
lui Matei Basarab.“ Vom înţelege natura acestor proteste dacă vom face un pas mai departe şi vom 
reflecta la o împrejurare din primăvara anului următor, în care iarăşi ne vom întîlni cu numele 
familiei Catargiu. 

La sfîrşitul lunii mai 1635, Matei Basarab părăsise scaunul domnesc şi se afla „în plimbare 
dincolo de Olt,” mai exact la Brîncoveni.” În acest răstimp s-a produs un atac prin surprindere din 
direcția Moldovei, cel dintîi cunoscut după preluarea puterii de către Vasile Lupu. „Catargieştii,” 
împreună cu „vrăjmaşii” lui vodă Matei, au venit asupra Bucureştilor, „cu oaste şi cu tătari şi cu 
moldoveni.” Însă domnul, prevenit în ultimul moment din Transilvania, s-a înapoiat iute şi, într-o 
luptă dată în marginea oraşului, a zdrobit pe cei ce încercau să ocupe cetatea de scaun şi să-i 
răpească tronul. Ulterior, Vasile Lupu „a trimis în solie pe Catargiul pentru împăcare” sau, cu alte 
cuvinte, s-a desolidarizat de întreaga operaţie şi l-a pus chiar pe principalul responsabil, Necula 
Catargiul, să ceară iertare lui Matei Basarab.“ Confruntarea deschisă între cei doi domni a fost 
astfel evitată. 

Antecedentele lui Necula Catargiul ne lămuresc complet asupra obiectivelor lui şi ale 
„clanului” politic pe care-l reprezenta. Pînă în 1632, acest boier grec şi-a desfăşurat cariera, 
alternativ, în Tara Românească şi Moldova (mai ales în prima!).* El era frate al fostului mare ban 
Ianachi, stins din viaţă prin 1624, care, la rîndul lui, fusese socrul lui Alexandru vodă Iliaş, unul 
dintre cei mai fervenți promotori ai „regimului prefanariot” în ţările române, omul contra căruia se 
va declanşa răscoala din Moldova, din aprilie 1633. În septembrie 1632, împreună cu alti boieri 
exponenți ai „internaționalei” greco-levantine, ce controla de aproximativ două decenii resursele 
țărilor româneşti extracarpatice,”! Necula Catargiul s-a retras din faţa lui Matei aga din Brîncoveni 
şi s-a alăturat lui Radu Iliaş, pretendentul desemnat de Poartă pentru tronul Țării Româneşti. Cu 
acesta a revenit din Moldova, avînd, pe lîngă „steag împărătesc,” o „oaste grea,” compusă din 
„moldoveni, siimeni” - desigur, puşi la dispoziţie de vodă Alexandru Iliaş, tatăl pretendentului -, dar 
şi din tătari, cu care a încercat să-l scoată din scaun pe Matei Basarab.” După înfrîngerea drastică 
de la sfîrşitul lunii octombrie, în bătălia „din Jos de mănăstirea Plumbuitei,”” Necula Catargiul s-a 
stabilit definitiv în Moldova. Sub Vasile Lupu va îndeplini misiunea de mare încredere de 
capuchehaie la Poartă.” Cît de însemnat putea fi rolul lui la curtea acestuia ne putem da seama şi 
din faptul că, în 22 iunie 1640, el sosea la Constantinopol cu fiul domnului, Ion, trimis acolo în chip 
demonstrativ, pentru a „relansa” creditul politic al părintelui său.” Pe temeiul tuturor acestor 


elemente, credem că nu greşim atunci cînd vedem în Necula Catargiul una din personalitățile care 
au înrîurit decisiv programul politic al lui Vasile Lupu în privința Țării Româneşti, prin sugerarea 
posibilităţii reeditării, în beneficiul familiei sale, a actului unirii dinastice a celor două state 
învecinate, bineînţeles sub egidă otomană, ca pe vremea lui Radu Mihnea." Însă domnul de la 
răsărit de Carpați nu s-a implicat direct în realizarea acestui program decît mai tîrziu, după ce 
evenimentele din ultimele luni ale anului 1636, cauzate de încercarea Porții de a-l înlocui pe 
principele Gheorghe Rákóczy al Transilvaniei, au compromis în ochii turcilor şi pe vodă Matei al 
Țării Româneşti. Dar aceleaşi evenimente au avut, pe de altă parte, o importanţă deosebită în 
consolidarea alianţei transilvano-muntene, care se va opune ulterior eficient demersurilor şi 
acțiunilor lui Vasile Lupu. De aceea va trebui să ne oprim o clipă asupra lor. 

Unul din factorii care i-au îngăduit iniţial, în 1632, lui Matei Basarab să apuce frînele puterii a 
fost, cum se ştie, sprijinul lui Gheorghe Rákóczy I.” Domnul Ţării Româneşti a căutat apoi, fără 
succes, să transforme alianţa cu Transilvania într-un instrument de apărare pentru orice împrejurare, 
adică şi împotriva turcilor. Propunerea a fost înaintată curţii de la Alba Iulia în 24 mai 1635 printr-o 
solie specială,” iar apoi, prin cîteva acte din vara aceluiaşi an, Matei Basarab şi, respectiv, 
reprezentanţii Stărilor din Tara Românească s-au angajat într-adevăr formal să stea alături de 
principe şi Stările transilvănene, cu armele, contra oricărui duşman.” Dar atunci a fost vorba doar 
de o extensie unilaterală a alianţei, fiindcă în diploma de răspuns a lui Rákóczy, din 16 septembrie 
1635, era totuşi exceptat sultanul dintre inamicii potențiali împotriva cărora era ţinut să dea ajutor 
domnului de la Bucureşti: ,,... afară de puternicul împărat!”% 

Ridicarea lui Ştefan Bethlen, care în ianuarie 1636 s-a refugiat pe lîngă vizirul din Buda şi îi 
ameninţa tronul, l-a obligat însă pe Rákóczy să-şi revizuiască in extremis atitudinea, mai exact după 
ce, în 17 septembrie 1636 a aflat că Poarta îl mazilise.”! Şi astfel, în 3 octombrie 1636, în tabăra de 
la Turda era înmînat solului lui vodă Matei, Socol clucerul din Cornăţeni, un act mult dorit, emis în 
numele Stărilor transilvănene, care conţinea precizarea esențială că vecinul de la miazăzi va fi 
sprijinit „cu orice prilej.” Din partea lui, principele nu a modificat totuşi, după cît se pare, actul 
din 1635. Chiar şi aşa, tratatul nu a rămas literă moartă, deoarece în cursul aceleiaşi luni, în vreme 
ce Gheorghe Rákóczy I înfrunta forțele otomane din Ungaria în bătălia de la Salonta, Matei 
Basarab a trebuit să imobilizeze la Bucureşti corpul de oaste condus de paşa de Silistra, Kenan, 
cumnatul sultanului, care avea misiunea să traverseze Carpaţii şi să-l atace din spate pe principe. De 
fapt, domnul Ţării Româneşti a primit anterior de la Poartă repetate porunci să se pregătească să 
participe la expediţia din Transilvania." Dar, totodată, el mai fusese informat că paşa de Silistra 
aducea cu sine, în taină, un pretendent şi s-ar putea să încerce să-l schimbe.“ Peste cîţiva ani, o 
acuzație muntenească îl va pune în cauză tot pe Vasile Lupu, care, prin scrisori către Kenan pasa, ar 
fi sugerat că Matei vodă nu va cuteza să aştepte oastea otomană, ci „o va lua la fugă.” Drept 
urmare, domnul moldovean ar fi vrut ca în scaunul părăsit să fie instalat fiul său.“ 

Departe de a părăsi țara, Matei Basarab, care încă din primăvară îl îndemna pe Rákóczy la 
rezistență,” a concentrat la Bucureşti o oaste de 15.000 de oameni, „stînd toţi înarmaţi, în zi şi în 
noapte, lîngă domnul lor.S8 Şi aşa, timp de „trei zile,” cît au zăbovit ostile otomane „asupra 
Bucureştilor,” o parte cu tabăra „din sus ...la morile Cotrăcenilor,” iar alta „din Jos...despre 
Văcăreşti,” înaltul dregător de la Silistra nu a îndrăznit să întreprindă nimic contra domnului, ba 
chiar s-a lăsat „convins,” „cu daruri şi intimidări,” să se retragă peste Dunăre, sub motivul inventat, 
pe care înşişi localnicii l-au comunicat Porții, că în munţi este ... „mare zăpadă!” Pretextul era 
desigur transparent, dar a fost acceptat, deoarece sultanul, preocupat de războiul cel nou din răsărit, 
cu Iranul safavid, nu dorea să se atite un „foc” major şi în Europa. Alianţa transilvano-munteană și- 
a vădit astfel din plin eficacitatea, atitudinea lui Matei Basarab contribuind în chip substanţial la 
rămînerea lui Gheorghe Rákóczy la cîrma Transilvaniei. 

Aceeaşi gravă problemă a războiului din Asia obliga autorităţile otomane să-i ceară lui Vasile 
Lupu, în preajma datei de 7 august 1636, „să încerce să facă pace cu Polonia.” Într-adevăr, pentru 
lunile precedente constatăm o atmosferă extrem de încordată în relațiile domnului moldovean cu 
regatul de la miazănoapte.” Dacă ţinem seamă şi de insistentele apeluri ale lui Rákóczy către 
hatmanul Koniecpolski de a-l proteja contra unui eventual atac al lui Vasile Lupu şi al tătarilor, prin 


mobilizarea cazacilor la hotarele Moldovei, ` atunci sîntem ispititi să căutăm în această direcţie 
cauza expectativei în care s-a complăcut domnul de la Iaşi în toiul evenimentelor din toamna lui 
1636. În cel mai bun caz, el a aşteptat doar să culeagă roadele mişcărilor turceşti din Tara 
Românească. Pe lîngă tratatul pe care îl încheiase cu Vasile Lupu în pragul chiar al aceluiaşi an 
1636,” principele transilvănean s-a străduit, în timpul crizei, cu promisiuni şi amenințări, să-l 
atragă de partea sa sau măcar să-l facă să nu intervină alături de otomani. ° Nu credem însă că 
aceste demersuri 1-au putut determina în principal opțiunea. 

Evident, de acum încolo, din perspectiva Porții, atît Rákóczy, cît şi vodă Matei erau socotiți 
drept „rebeli,” tolerați numai temporar, pînă cînd legătura dintre statele lor va fi fost sfărîmată. lar 
pentru aceasta, atîta vreme cît sultanul Murad IV mai era reținut de războiul persan, era de ajuns ca 
unul dintre cei doi cîrmuitori să fie înlăturat.” În schimb, Vasile Lupu devenea concomitent, prin 
forța împrejurărilor, „pilonul” politicii otomane în spaţiul carpato-danubian, situație din care, 
fireşte, va încerca să tragă foloase proprii. Un călugăr din Cazan, Vasile Gagara, se afla la Iaşi a 
doua zi după Bobotează (7 ianuarie), probabil în anul 1637, cînd a asistat la o foarte semnificativă 
scenă de bucurie: „,...s-a tras cu puştile la curtea domnului Moldovei, pînă la miezul nopții.” 
Întrebînd despre motiv, i s-a răspuns că tocmai sosise de la sultan „un ceauş turc cu scrisori către 
domnul Moldovei.” Sensul acestora ar fi fost următorul: „Să nu te lepezi de mine în taină, trecînd la 
împărații şi regii care se unesc împotriva mea şi cît timp voi fi eu la Constantinopol, îţi voi da ţie 
domnia pe viaţă în Moldova şi copiilor tăi, să urmeze după tine în domnie în Moldova.” Aşadar, îi 
era oferită lui Vasile Lupu nici mai mult nici mai puțin decît domnia ereditară pentru familia sa, şi 
aceasta după ce, cum nota în continuare călătorul rus, turcii „pe domnii dinainte îi schimbau des şi 
stăteau la domnie cel mult un an sau doi şi pe mulți i-au pedepsit cu moartea.”"5 Favoarea de 
excepție, revelată de izvorul citat, se explică atît prin defecțiunea abia mascată a lui Rákóczy şi 
Matei Basarab, cît şi prin zvonul paralel, care a circulat stăruitor la Poartă în 1636-1637, despre 
constituirea unei coaliții antiotomane în Europa, alcătuită din Imperiul romano-german, Polonia şi 
Rusia. ? 

Conform tratatului polono-otoman din 1634, Poarta şi-a asumat obligația de a-i evacua pe 
tătarii din Bugeac, dar a amînat îndeplinirea măsurii pînă în 1637, cînd Inayet Ghiray, hanul 
tătarilor din Crimeea, s-a răsculat şi a pus în pericol interesele otomane din întreaga zonă.“ Cum se 
ştie, tătarii crimeeni au atacat şi devastat în martie ținuturile de la gurile Dunării, controlate de 
cealaltă grupare de tătari, a lui Cantemir Mirza, care asculta de Poartă. Abia în vară sultanul a 
izbutit să pună capăt tulburărilor, ultimul episod fiind cel al executării ambilor protagonişti.“ Prin 
suprimarea lui Cantemir şi, apoi, prin ordinul de scoatere,a nogailor din Bugeac, Poarta a urmărit - 
aşa cum pe bună dreptate s-a observat - şi să dea, în sfîrşit, satisfacție polonilor, ceea ce vădeşte 
încă odată nevoia imperioasă a turcilor de a păstra pacea la aceste hotare.“ Evident, la acţiunea din 
Bugeac au fost invitați să contribuie şi domnii Ţării Româneşti şi Moldovei, care nu puteau fi decît 
bucuroşi să vadă eliminată din coasta lor periculoasa comunitate de tătari. Şi astfel, încă din 
ultimele zile din iulie Matei Basarab era „ieşit în tabără,” în vreme ce oastea otomană se aduna în 
Dobrogea.” Cronica lui Mustafa Naima ne spune că el a fost chemat să se înfăţişeze în persoană la 
Tulcea, însă a înaintat pînă numai „la o distanță de un menzil,” cînd a dat înapoi „şi a plecat în tara 
sa,” deoarece a aflat că 1 se întindea, de fapt, o capcană. lar acelaşi pasaj de cronică este formal: 
„leşind la iveală unele fapte rele ale voievodului Ţării Româneşti, numit Matei, s-a dat firman 
pentru prinderea şi omorîrea lui.” O altă versiune a celor întîmplate, care în esenţă coincide cu cea 
a izvorului otoman, o putem citi în cronica internă muntenească: „Al doilea rînd, au făcut meşteşug 
mare, că au strîns oști turcii la Obluciţă. Vasilie vodă încă au venit cu oștile lui la Cetatea Albă, 
poruncind împărățiia să meargă şi Matei vodă cu oştile lui acolo, la Cetatea Albă, ca să-l ocolească 
acolo turcii, moldovenii, să-l prinză. Mergînd Matei vodă cu toată tabăra lui pîn la Elpuh (lacul 
Ialpug), prinse de veste că va să-l prinză turcii. Şi îndată au strîns toate oştile lîngă dînsul şi s-au 
învârtejit iar înapoi la Tîrgovişte, cu toată oastea lui întreagă, trimitind paşii multe daruri scumpe cu 
cinste şi cu plecăciune mare...” ° Ştim că în 6 septembrie 1637 Matei Basarab se găsea cu tabăra 
lîngă apa Siretului, iar în 21 septembrie 1637 (st.v.) emitea un hrisov din Buzšu. ° Cel ce i-a vestit 
primejdia şi l-a făcut să se retragă la timp a fost, după cît se pare, principele transilvănean, printr-un 


sol trimis în grabă (Acațiu Barcsai).” Contrar, însă, afirmatiilor cronicii interne, aşa s-a consumat 
doar prima fază a evenimentelor. 

La jumătatea lunii septembrie 1637 îndepărtarea tătarilor din Bugeac era fapt împlinit, Matei 
vodă fiind pînă la urmă reprezentat în această operaţiune doar de „un serdar cu oști de la sine.”®’ 
Dar, la începutul lunii noiembrie, Vasile Lupu, înţeles cu noul paşă de Silistra, Mehmed Tabant- 
Yassî, fost mare vizir - albanez de origine! - a pătruns cu oști în răsăritul Ţării Româneşti.“ În 9 
noiembrie se ştia, de pildă, că străjile domnului moldovean - un detaşament de o mie de oameni - 
sînt pe punctul să ocupe Buzăul, iar el însuşi a înaintat pînă la Rîmnicul Sărat, unde se găsea în 10 
ale lunii, neavînd însă alături „nici oști tătăreşti, nici turceşti,” ci numai un grup de „trădători” ai lui 
vodă Matei, proveniţi dintre „oamenii apropiaţi de el.” Pe lîngă această defecțiune, domnul 
muntean, cînd a părăsit Bucureştii, a avut de înfruntat şi o tulburare în rîndurile pedestrimii sale, dar 
ea a fost iute potolită, deoarece în 11 noiembrie Matei Basarab îşi aşeza tabăra, cu întreaga oaste, la 
Şoplea.”! Sosirea concomitentă a ajutorului ardelenesc, cu căpitanul Ioan Kemény, la Vălenii de 
Munte l-a făcut pe Vasile Lupu, care „intrase în ţară de 4 zile,” să înceteze marșul.” Această 
hotărîre de oprire a expediției pare a fi fost determinată şi de un ordin expres al Porții, care cerea „să 
se întoarcă Vasilie vodă îndărăptu.”” Oricum, el a început retragerea, ariergarda fiindu-i urmărită şi 
atacată de oştile munteneşti.”* 

S-a pus în mişcare spre Moldova şi corpul de oaste transilvănean, întărit prin sosirea încă unui 
detaşament, „mai mare,” comandat de Mihail Tholdalagi. Iniţial, Gheorghe Rákóczy dăduse 
dezlegarea ca această forță să-l sprijine pe vodă Matei pînă la capăt, adică şi la izgonirea din scaun a 
lui Vasile Lupu, în locul căruia trebuia să fie instalat pretendentul loan Movilă, trimis de altfel de 
principe la Breţcu.” Ordinul a fost însă modificat, la intervenţia lui Ştefan Kassay, „sfetnicul cel 
mai intim şi mai credincios al principelui,” pe amîndoi loan Kemény calificîndu-i aspru, în 
memoriile sale, drept „oameni fricoşi!”” Şi astfel, spre marea dezamăgire şi supărare a lui Matei 
Basarab, campania în Moldova nu a mai avut loc, domnul muntean „dezgustat de cererea nedemnă 
a principelui” de a se împăca - desigur, spre a nu provoca prea mult Poarta! - cu vodă Lupu, 
poruncind la rîndu-i încetarea ostilităților.” Alianţa transilvano-munteană şi-a vădit deci, cu această 
ocazie, limitele. Ea a funcţionat doar parţial, strict defensiv, din pricina ezitărilor lui Rákóczy." 

A urmat un alt moment de tensiune, ce trebuie datat la începutul verii anului 1638, înainte ca 
pacea dintre Matei Basarab şi Vasile Lupu să poată fi - temporar, cel puțin - refăcută. Episodul de 
care ne ocupăm acum este destul de obscur, putînd fi reconstituit totuşi din cîteva ştiri răzlețe - 
Miron Costin pomeneşte în chip separat de o împrejurare - „a doa ispită” a lui Vasile Lupu „pentru 
domniia Ţării Munteneşti”! - în care domnul moldovean „au pornit pre lon-vodă la păşea de 
Silistria cu citva boieri, să-l ducă paşea în scaun.” A fost trimis înainte la paşă marele postelnic 
Apostol Catargi - iată-i aşadar din nou la lucru pe „Catargieşti”! -, care, însă, „au simţit” că la paşă 
au sosit între timp alte porunci de la Poartă, pe temeiul cărora fiul lui Vasile vodă ar fi trebuit să fie 
dus nu în Tara Românească, ci „la împărățiie,” ca ostatic. Era rodul influenţei de care dispunea 
„silihtariul,” protectorul (deloc dezinteresat!) al lui Matei vodă în cercurile politice din capitala 
otomană. Drept urmare, lon pretendentul, care ajunsese „amu aproape de Dristor, la un satu,” a fost 
înştiinţat şi s-a întors acasă în mare grabă, cam „cu fuga.” Acest crîmpei de cronică pare a fi de 
pus în legătură cu o scrisoare a lui Gheorghe Rákóczy I către bistrițeni, din 27 iulie T638, prin care- 
i vestea că, după informațiile lui, domnii Moldovei şi Ţării Româneşti „,certîndu-se, sînt iarăşi în 
pregătire războinică, şi poate, se vor aşeza şi în tabără, unul împotriva celuilalt.” Alarma îl făcea pe 
principe să convoace oastea la Sighişoara şi, totodată, să solicite părerea prețuitului său consilier, 
Ştefan Kassay, aflat la Cluj, asupra atitudinii ce trebuia adoptată. Din răspunsul acestuia, datat 26 
iulie 1638, ne interesează considerațiile despre prezența tătarilor în Moldova, chemaţi de Vasile 
Lupu, despre care nu se ştia încă în ce număr au venit şi cu ce scop. ” Or, un izvor de origine 
muntenească, un text în care se face bilanţul intrigilor şi acțiunilor ostile ale lui Vasile Lupu, folosit 
de noi şi mai sus, aminteşte de o împrejurare în care domnul moldovean „şi-a pregătit toate oştile 
sale” şi „a trimis şi la han ca să-i dea tătari în ajutor,” dar în plus cu precizarea: „cînd domnul nostru 
a ieşit să se plimbe.!% Actele interne, în măsura în care le cunoaştem, vădesc că Matei Basarab, 
într-adevăr, în 1 iunie 1638 (st.v.) se găsea la Sadova, în 10 iunie la Brîncoveni, în 17 iunie la 


Bistriţa, iar la 25 iunie în Cîmpulung.” Totul coincide deci spre a ne arăta că, de astă dată, Vasile 
vodă a vrut să pună în joc mijloace mult mai ample decît în toamna precedentă, dar în ultimă 
instanță hotărîrea Porții i-a fost defavorabilă, tot din pricina desfăşurărilor de pe frontul persan, care 
reclamau linişte în aceste părți. "° 

În 20 august 1638 se afla la Iaşi şi purta tratative cu Vasile Lupu, Acațiu Baresai, trimis de 
principele transilvănean să-l invite să curme în sfîrşit „gîlceava” cu vecinul din Tara Românească, 
deoarece din „a lor gîlceava urmează pustiirea celor două ţări spre paguba puternicului împărat” 
(sultanul!). 104 Medierea lui Rákóczy a fost, aparent, încununată de succes. La curtea din Alba Iulia 
veneau, în septembrie, Dumitraşco Şoldan, mare vornic de Tara de Jos, din partea lui Vasile vodă, 
şi Sima vistierul şi Marco logofătul, solii lui Matei vodă.'% Un act din 16 septembrie 1638 reflectă 
condiţiile fixate de delegaţia munteană în vederea întocmirii formei finale, chezăşuite de Rákóczy, a 
tratatului cu Vasile Lupu, °% care nu ni s-a păstrat sau, mai curînd, nici nu a existat! Este, însă, 
vrednic de subliniat că, în paralel, a fost încheiat un nou tratat şi între Rákóczy şi domnul Moldovei. 
lar în actul emis de principe, la 29 septembrie 1638, pe lîngă prevederea despre exceptarea 
sultanului dintre inamicii contra cărora era ţinut să-l ajute pe vodă Vasile, putem citi şi această 
clauză specială: „,...adăugind şi aceea că şi domnia-sa voevodul Vasilie să nu meargă în nici un 
chip, pe nici o cale asupra lui Matei voevod şi a ţării sale, fără voinţa şi îngăduința noastră, nici cu 
sabia, nici cu armele.”!% Înțelegerea din toamna anului 1638 a fost deci, pînă la urmă, una 
„tripartită,” numai aşa găsindu-se forma juridică potrivită, menită a face din Gheorghe Rákóczy I 
garantul raporturilor paşnice dintre vecinii săi de la răsărit şi miazăzi. % 

„Pacea” din 1638 a fost mai curînd un armistițiu, care nu a durat decît aproximativ un an, 
deoarece în octombrie 1639 circulau deja ştiri despre noi preparative militare ale lui Vasile Lupu. 
De astă dată evoluţiile sînt prea bine cunoscute pentru a stărui prea mult asupra lor. Vom alege şi 
analiza de aceea numai faptele şi elementele semnificative, cu întregirile pe care ni le oferă un grup 
de acte otomane recent editate. Cum se ştie, Vasile Lupu a obţinut de la Poartă un firman prin care 
fiul său lon era numit în scaunul domnesc al Moldovei şi un altul prin care el însuşi primea domnia 
Țării Româneşti.!!0 El trebuia să-şi dobîndească scaunul doar cu propriile-i forțe, precum şi cu un 
ajutor de la tătari şi de la dregătorii otomani de la hotare. Porunci în acest sens au sosit într-adevăr 
atît la valiul de Oceacov, Halil paşa, cît şi la mutesellimul de Nicopole, Osman aga. Ultimul a 
înaintat cu oştile de care dispunea pînă la Rusciuc, unde a intrat în 29 noiembrie 1639. Nu a mai 
apucat si treacă, însă, de cealaltă parte a Dunării, căci i-a sosit acolo vestea despre înfrîngerea lui 
Vasile Lupu, după „o mare luptă şi măcel.”!!! Această bătălie s-a dat, în 3 decembrie 1639, „în 
apropiere de satul Nenişori de pe marginea rîului Ialomița din Tara Românească,” aşa cum a 
precizat chiar Matei Basarab, într-un foarte interesant raport (maruz) pe care l-a înaintat la Poartă 
numaidecît după biruinţă.!!? Atât actul menţionat, cât şi o petiție colectivă, trimisă din partea Stărilor 
Țării Româneşti, subliniau că haraciul fusese sporit „de trei ori” tocmai pentru ca vodă Matei să 
poată rămîne în scaun, după evenimentele din 1632, cu consimțământul sultanului.!'” Era o aluzie la 
legalitatea prezenţei lui Matei Basarab la cîrma Țării Româneşti, în temeiul termenilor unui acord 
ce fusess scrupulos respectat, prin plata regulată a haraciului, şi care, deci, nu avea de ce să fie 
încălcat.!!* În noaptea de 15 spre 16 decembrie 1639, caimacamul Mehmed Tabani-Yassî, socotit 
vinovat de iscarea tulburărilor de la Dunărea de Jos, a fost executat prin spînzurare în închisoarea 
Yedi-Kule.!!* A fost o măsură care, împreună cu confirmarea în domnie a lui Matei vodă, trebuia să 
salveze prestigiul - „onoarea”! - Porții. "6 Rezolvarea crizei în favoarea domnului muntean a fost 
decisă nu numai de cîştigarea luptei de la Nenişori, ci şi de cunoaşterea de către turci a strînsei lui 
legături cu Transilvania. Potrivit cronicii otomane, Silahdar paşa i-ar fi spus sultanului Murad IV: 
„Padişahul meu, abia am scăpat de pericolul persan. Atât timp cît în părțile Transilvaniei se află un 
blestemat atitátor ca Rákóczi, este cuminte să fie ucişi acei care au condus aceste treburi şi acei care 
au angajat astfel de intrigi.”!!” 

În realitate, în condiţiile noului conflict, atitudinea principelui transilvănean a fost nu doar 
ezitantă, ca în 1637, ci chiar, după cît se pare, duplicitară. Matei Basarab i-a cerut iarăşi, bineînţeles, 
ajutor, însă „principelui îi venise ordine de la Poartă să nu cuteze a se amesteca în aceste afaceri” şi 
el, împreună cu majoritatea membrilor consiliului său, a ales soluția simulării trimiterii ajutorului 


solicitat, prin concentrarea oştilor, sub comanda lui Sigismund Kornis, în Tara Bîrsei.!!% Dar, în 
paralel, Acațiu Barcsai, devenit omul de legătură al lui Rákóczy cu curtea de la Iaşi, era expediat în 
Moldova, ca să-l asigure pe vodă Lupu că principele „nu va ajuta pe Matei.”!!” Absența sprijinului 
militar transilvănean l-a făcut ulterior, în mai 1640, pe Matei Basarab să pretindă, prin intermediul 
unei mari solii, în frunte cu însuşi mitropolitul Teofil al Țării Româneşti, reînnoirea vechiului tratat 
cu curtea de la Alba Iulia. Ioan Kemény, din ale cărui însemnări am citat şi mai sus, a comentat 
astfel subterfugiul la care va recurge acum Rákóczy ca să împiedice încheierea unei alianţe 
complete, erga omnes: „După aceea, săracul (Matei) a stors de la noi o nouă diplomă, dar şi aici 
principele a lucrat cu viclenie, pentru că în diploma dată de ţară (=Stări) nu era nici o excepţie, în 
aceasta, dată în numele său, a exclus pe turci şi pe tătari.”! De fapt, cele două acte, ambele datate 
14 mai 1640, nu conţin altă idee decît că tratatul transilvano-muntean anterior rămîne în continuare 
în vigoare.!7! Asta însemna, însă, că principele nu-şi asuma răspunderea să emită un act similar cu 
cel al Stărilor transilvănene, din octombrie 1636, ci prefera să socoată mai departe valid propriul 
său act din 1635, care-l scutea, cum am văzut, să-şi ajute aliatul contra sultanului, în eventualitatea 
că acesta din urmă l-ar fi atacat. 2 

Atit la 1/11 noiembrie, din Iaşi, cît şi la 12/22 noiembrie 1639, din Focşani, cînd era pe 
punctul să pătrundă în Tara Românească, Vasile Lupu a semnat două documente de un interes cu 
totul deosebit, din pricina noului titlu pe care şi l-a ales: „,...domn al Țării Moldoveneşti şi 
Româneşti.” Cum a observat Nicolae Iorga: „Era mai mult decît îndrăznise oricare din 
predecesorii săi, cari, aşezindu-şi ruda în celalt principat, nu-şi arogaseră stăpînirea superioară 
asupra amîndurora.”"* Într-adevăr, nici Radu Mihnea în 1624, nici Petru Șchiopul mai devreme, 
nu au mers pînă acolo încît să folosească un asemenea titlu în chiar actele lor interne, aşa cum sînt 
de fapt cele menţionate mai sus. Intenţia lui Vasile vodă se desprinde deci limpede: fiul său Ion, 
rămas la laşi, nu avea să fie „domn” decît cu numele, pentru ceremoniile curţii, şi asta spre a 
respecta - încă! - tradiţia... 

Este locul să ne gîndim că tot acum, în 1639, a fost isprăvită zidirea bisericii de la Trei Ierarhi, 
cu extraordinara ei decorație exterioară sculptată. Monumentul acesta, îmbinare de tradiție şi 
inovaţie, dă seamă poate cel mai bine asupra personalității şi programului politic al ctitorului. S-a 
discutat mult dacă avem de-a face sau nu cu un edificiu baroc. De aproape, fațadele au aspectul unei 
„broderii orientale” şi nu se poate să nu te duci cu mintea la vocaţia pentru „tactil” specifică 
Barocului. 5 Cînd te îndepărtezi şi priveşti iarăşi biserica, constaţi însă, nu fără surprindere, că 
liniile generale ale arhitecturii ei rămîn cele clasice, conturate încă pe timpul lui Ştefan cel Mare. 26 
Credem că în cazul Trei lerarhilor nu este vorba de un baroc sui generis, „temperat” sau cenzurat de 
tradiție, cît mai curînd de o ambiguitate caracteristică pentru profilul de „om nou” al lui Vasile 
Lupu. De o parte el îşi caută rădăcinile, este plin de pietate față de opera înaintaşilor săi în scaunul 
Moldovei şi vrea să fie vrednic de ei; 27 de alta, conştient de vremelnicia puterii încredințate lui de 
sultan,” încearcă „aici şi acum” să rupă barierele impuse de propria condiţie, făptuind lucruri de 
excepţie, pe măsura lui de „omu cu hire înaltă şi împărătească, mai multu decît domnească.” 
Tălmăcirea în acest chip a mesajului podoabei sculptate de la Trei Ierarhi este din plin verificată, 
după noi, de un document din 4 decembrie 1639, în care era discutat zvonul potrivit căruia, după ce 
l-ar fi izgonit pe Matei Basarab, Vasile vodă avea a-şi „întoarce rîvna şi puterea împotriva 
Ardealului.” Autorul respectivei scrisori făcea la un moment dat şi următoarea semnificativă 
reflecţie: „Nu cred ... că nu ar rîvni nimic şi nu ar aspira la nimic, căci a început să se poarte foarte 
pompos, ține acum 100 de pedestraşi albaştri şi 100 de pedestrași muşchetari nemti.” Aşadar, în 
chiar mentalitatea contemporanilor, luxul vieții de curte etalat de Vasile Lupu era semnul sigur al 
unor viitoare inițiative politice, menite a-i satisface voinţa neînfrîntă de mărire. Cu atît mai mult 
deci, fastuosul parament de la Trei Ierarhi, conceput şi realizat tocmai în anii în care el a luptat 
pentru Tara Românească, trebuie asociat şi interpretat în funcţie de acest program politic, ca o 
ilustrație neobişnuită a ideii de unitate românească. 

Ultimul episod al confruntării dintre Vasile Lupu şi Matei Basarab, înainte de încheierea păcii 
durabile din 1644, s-a consumat în contextul crizei din raporturile ruso-otomane din anii 1641-1642, 
în legătură cu chestiunea Azovului. Ocupat de cazaci pe seama țarului încă din 1637, acest însemnat 


punct strategic nu a putut fi revendicat hotărît de Poartă decît după isprăvirea războiului persan. 
Reactivarea prezenței militare otomane, pe mare şi pe uscat, la hotarele europene ale imperiului nu 
putea, însă, să nu provoace temeri în Tara Românească sau în Transilvania. De pildă, la 22 mai 
1641, la Praga erau consemnate ştiri din Constantinopol după care, deşi oastea otomană fusese 
concentrată oficial „per l'impresa d'Asach” (Azov), totuşi se iviseră unele indicii că „la tempesta sia 
per cadere sopra Principe Mattia di Walachia,” iar apoi, după eliminarea acestuia, asupra 
Transilvaniei lui Rákóczy. ”! În anul următor, la 21 martie 1642, vodă Matei consimtea să dea un 
ajutor bisericii San Giorgio dei Greci din Veneția sub imperiul unui pericol prezent cauzat de 
„agareni.”!?? Între aceste două date se plasează un prețios raport al rezidentului imperial la Poartă, 
Johann Rudolf Schmid, în care este relatată o discuție a lui cu un sol al lui Matei Basarab, din 
ajunul zilei de 11 decembrie 1641. Solul muntean i-a comunicat că marele vizir Kara-Mustafa 
Kemankeş l-a asigurat că nu va încerca să-l mazilească pe stăpînul său, „pentru ca Matei vodă să nu 
fie îndîrjit ca odinioară Minai vodă, care i-a dat Porții atît de mult de lucru.” !? Decizia fermă a lui 
Matei Basarab de a se apăra cu armele împotriva oricărei tentative turceşti, subliniată de acelaşi sol 
în cursul discuţiei, îl făcea pe ambasadorul german să conchidă: „E deci probabil că turcii vor 
înainta deocamdată spre Asac si vor lăsa nesupărat pe domnul Munteniei.” 4 

Totuşi, teama stăruitoare a lui Matei Basarab de un eventual atac otoman, relevată de actul de 
danie sus-citat, nu era deloc lipsită de temei. Un izvor rusesc, datat 22-29 martie 1642, pomeneşte 
de un mesaj al patriarhului ecumenic Partenie, conform căruia „vizirul Mustafa paşa i-a scris 
voievodului Moldovei Vasile, făgăduindu-i că va fi stăpîn pînă la moarte în Moldova si Muntenia, 
in amîndouă aceste țări, dacă îl va împăca pe sultanul turcesc cu împăratul Moscoviei... şi ca 
împăratul să dispună ca Azovul să fie înapoiat sultanului turcesc.” Independent de această 
mărturie, la 18 mai 1642 rezidentul german la Constantinopol găsea şi el de cuviinţă să raporteze că, 
în pofida pregătirilor armatei de uscat pentru asedierea Azovului, marele vizir a trimis un ceauş la 
Moscova, ca să-l determine pe ţar să-i facă pe cazaci să predea cetatea, şi, pe de altă parte, „a mai 
dat şi domnului din Moldova îndeosebi însărcinarea de a interveni cu toată stăruința la Marele duce 
(țarul Mihail Romanov), promiţindu-i că-i va da, drept răsplată pentru înapoierea Asacului, pe lîngă 
domnia lui de acum şi pe a Munteniei.”!** Aşadar, întocmai precum odinioară Radu Mihnea, Vasile 
Lupu s-a văzut în 1642 în situaţia de a juca rolul de mediator între două din marile puteri ale 
timpului, rol care îi adusese pînă la urmă înaintaşului său cîrmuirea efectivă asupra celor două ţări 
româneşti extracarpatice.!*” Că el şi-a fixat într-adevăr acest obiectiv, care trebuia să fie atins îndată 
după retrocedarea paşnică a Azovului, ne-o vădeşte chiar unul dintre apropiații săi, medicul danez 
Hans Andersen Skovgaard, într-o scrisoare alcătuită în laşi, la 13 septembrie 1642: „Lupu îşi pune 
acum toată nădejdea în trupele turceşti ce se întorc din expedițiunea făcută asupra Azovului, care 
vor ataca, crede el, pe vecinul său Matei şi-l vor alunga, apoi îl vor ridica pe el în scaunul 
Munteniei.” 158 Însuşi Vasile vodă, în scrisoarea-memoriu către Poartă din 1642, din care am 
reprodus ceva mai devreme fragmentul despre posibilităţile de răsturnare a lui Rákóczy, vorbeşte de 
demersurile lui pentru căpătarea Ţării Româneşti, dar pentru un membru al familiei sale: „Acum am 
făcut cheltuieli şi osteneli mari cu muscalii şi cazacii să dea înapoi Azacul fără război, şi am căpătat 
pe muscali prieteni ai împăratului (=sultanului), iar leşilor duşmani. Deşi prea puternicul împărat n- 
a vrut să dea fratelui sau ginerelui meu domnia munteană, voi fi călăuz în Tara Leşească oștirii 
împărăteşti...» 13? 

Chiar dacă detaliile pe care le oferă acest document trebuie neapărat să ne reţină atenția, tonul 
de ansamblu adoptat pentru redactarea lui, al unui supus devotat al Porții, pregătit să servească în 
continuare oricînd ţelurile otomane în Europa, nu mai corespunde deja realității. Dezamăgit de 
eşecul ultim înregistrat în încercarea de a manipula autoritatea şi forța Porții în propriul interes, 
Vasile Lupu se va orienta de acum încolo spre o altă variantă; strîngerea legăturilor cu Polonia şi, în 
paralel, refacerea pe baze trainice a păcii cu Tara Românească. Mijlocită mai întîi, în toamna lui 
1643, de Gheorghe Rákóczy I, iar apoi, în cursul anului următor, de Petru Movilă, mitropolitul 
Kievului, căsătoria fiicei lui mai mari Maria cu principele lituan Janusz Radziwill, care a avut loc în 
5 februarie 1645, a marcat cotitura către regatul de la miazănoapte; după cum misiunea 
mitropolitului Varlaam, din 1644, la curtea Ţării Româneşti a adus, în sfîrşit, o împăcare autentică, 


pecetluită prin înălţarea reciprocă de ctitorii - biserica Stelea de la Tîrgovişte şi, respectiv, 
mănăstirea Soveja din Vrancea -, cu Matei Basarab.“ Semn prevestitor al acestor evoluţii - încă în 
1642 apărea la Lvov o carte, un Triod înflorat, cu o parte din exemplare închinate lui vodă Matei, 
iar alta - lui Vasile Lupu.! Ambele dedicaţii semnate de meşterul tipograf liovean Mihail Sliozka 
trebuie că au fost întocmite din îndemnul lui Petru Movilă, sub supravegherea spirituală a căruia a 
fost de altminteri reeditată această carte.“ Proveniența impulsului decisiv pentru mutarea axelor 
politicii lui Vasile Lupu este astfel odată mai mult şi în chip simbolic pusă în lumină. si 

Dacă în privinţa Ţării Româneşti acţiunile şi demersurile diplomatice ale lui Vasile Lupu îi 
luminează îndestulător țelul, nu tot aşa stau lucrurile şi cu planurile lui în privinţa Transilvaniei. Am 
văzut deja că de timpuriu, din 1639, erau exprimate temeri, în mediile transilvănene chiar, că după 
dobîndirea Ţării Româneşti în mod necesar el va rîvni şi la stăpînirea lui Rákóczy." Însuşi Matei 
Basarab, în mesajul transmis curții imperiale habsburgice în mai 1640, îi punea în seamă proiectul 
de a uni sub cîrmuirea lui toate cele trei state de la Dunărea de Jos, cu încuviințarea si în beneficiul 
sultanului (Qui ab imperatore Turcarum provincias istas christianas, Transilvaniam, Moldaviam ac 
Transalpinam sibi suisque dari postulavit’). La fel, într-o scrisoare din 1 noiembrie 1643 către 
împăratul Ferdinand III în legătură cu problema unei eventuale ofensive a lui Rákóczy în teritoriile 
habsburgice, autorul ei, Sigismund Prepostváry era de părere că acest atac nu se va produce, 
deoarece el ştia că domnul Moldovei, cu ajutor de la tătari, intenționează să-l răstoarne pe cel al 
Țării Româneşti, iar dacă va obține victoria plănuieşte să se îndrepte contra principelui 
transilvănean, obligat de aceea să vegheze şi să rămînă imobilizat (... super quem si triumphare 
posset, dictus Vajvoda moldaviensis omne propositum id haberet ut se et bellum suum verteret 
contra principem Transylvaniae, qui iam propterea vigilaret ne per invigiliam suam casu quo 
opprimeretur).'* Sînt aceste mărturii şi altele, asemenea lor," simple speculații, fără nici un temei 
în realitatea faptelor? Chiar dacă am admite că avem de-a face cu zvonuri complet nefondate, suma 
lor conturează un reper fundamental al ideologiei politice din epocă: alăturarea sub una şi aceeaşi 
autoritate a Moldovei şi Ţării Româneşti atrăgea după sine neîndoielnic perspectiva alipirii, mai 
devreme sau mai tîrziu, şi a Transilvaniei. 

Dar să coborîm pe tărîmul faptelor. Înainte de 4 martie 1643 era înlăturat din fruntea 
mitropoliei ortodoxe a Transilvaniei Ilie lorest, prelat ce fusese acceptat de Rákóczy, în toamna lui 
1640, tocmai la recomandaţia lui Vasile vodă Lupu. 1% Căderea şi prigoana la care a fost expus 
mitropolitul Ilie lorest sînt expresia unei evidente stări de tensiune în relațiile moldo-transilvănene. 
SI nu este deloc exclus, aşa cum s-a presupus, să fie vorba de efectul aflării de către R4kóczy a 
conţinutului scrisorii-memoriu a lui vodă Lupu către Poartă,” din care a putut vedea că acesta se 
bizuia, cînd făcea propunerea de a ataca Transilvania, pe acea „mai mult de a treia parte” din 
populaţie constituită din românii ortodocşi, păstorită chiar de omul domnului moldovean, Ilie 
Iorest.'* Însă lucrurile nu au rămas pe loc. Sosit la curtea Moldovei în 2 octombrie 1643, Acațiu 
Barcsai trata acolo nu numai despre căsătoria fiicei mai mari a domnului cu Janusz Radziwill, ci şi 
despre o posibilă alianță matrimonială între stăpînul său şi Vasile Lupu. Nu ştim din ce parte va fi 
venit inițiativa, dar, la B noiembrie 1643, îl vedem pe domnul de la Iaşi trimitind lui Rákóczy 
portretul fiicei sale mezine, Ruxanda. |! Proiectul însoţirii acesteia cu Sigismund, al doilea fiu al 
principelui transilvănean, pare a fi dat naştere, la curtea habsburgică, bănuielii că Rákóczy ar vrea 
să-l instaleze în Tara Românească pe propriul său fiu.” De fapt, în instrucțiunile pentru Barcsai, 
din 20 septembrie 1643, principele spunea următoarele: „Ca noi să ne înţelegem cu el în mergerea 
asupra lui Matei vodă, nu putem acum încă din multe pricini; dar din amîndouă părțile să lăsăm la o 
parte discuția despre aceasta: să aştepte şi domnia-sa. Voevodul Matei e om bătrîn, mîine ajunge la 
sfîrşitul vieţii.” În continuare îl asigura doar pe Vasile Lupu că, odată scaunul muntean vacant, îl va 
sprijini neapărat numai pe el sau „pe cel pe care-l pofteşte domnia-sa.” În acest context se referea 
apoi şi la „împlinirea” împreună a unor „făgăduinţe,” care ar putea fi însuşi proiectul de alianță 
matrimonială pomenit mai sus. Oricum, principele îi cerea insistent domnului moldovean să nu 
tulbure pacea cu Tara Românească, cel puţin „pînă în ziua de Paşti” a anului următor.” 

Nevoia de linişte a lui Rákóczy la hotarele de răsărit şi de miazăzi este de înţeles. El se 
pregătea să angajeze Transilvania într-o nouă intervenţie în războiul de Treizeci de ani, alături de 


coaliția franco-suedeză.!** Obtinind, în sfîrşit, acordul Porții, în pragul anului 1644 principele 
aştepta contingentele de oaste ale Moldovei şi Țării Românești." Cei doi domni, deşi au respectat 
porunca primită de la Poartă în acest sens, nu au fost deloc mulțumiți s-o facă, fiecare pentru 
motivele lui. De altminteri, pe la începutul verii, Vasile Lupu şi-a retras detaşamentul de 1.000 de 
călăreți, lucru pentru care rezidentul german la Constantinopol îi mulțumea. În scrisoarea lui de 
răspuns, rezumată de acesta la 4 decembrie 1644, domnul moldovean îşi oferea şi pe viitor serviciile 
împăratului creştin, cu precizarea extrem de interesantă că „e supărat pe Rákóczy, doritor de a primi 
în loc de Moldova Ardealul.” Acelaşi izvor vădeşte că cel ce a mijlocit legăturile lui vodă Lupu cu 
imperialii a fost hatmanul polon Koniecpolski.'* La rîndul lui, loan Kemény spune şi el că: „... noi 
de acest Lupul nu puțin aveam să ne temem, pentru că ştiam că e înţeles cu germanii împotriva 
noastră.” De aceea, atît el, cît şi Acațiu Barcsai au fost trimişi la festivitățile prilejuite de nunta 
domniţei Maria cu principele Radziwill ca să-l reprezinte pe principe, dar cu misiunea paralelă de a 
protesta vehement faţă de vodă Vasile cu privire la nerespectarea tratatului de alianţă din 1638.1!” 

În acelaşi moment, mai exact la 4 februarie 1645, un raport german din Constantinopol 
consemna: „Domnul Munteniei, certat iar cu Rákóczy, se uneşte cu Lupu contra lui şi însărcinează 
pe agenţii săi să se pună cu privire la chestiunea aceasta în mai de aproape înţelegere cu marele 
ambasador împărătesc Comiţele Herman Czernie...” A avut loc chiar o întîlnire între reprezentanții 
domnului Tării Româneşti şi rezidentul Greiffenklau, „în casele proprii ale lui Matei vodă,” cei 
dintîi declarînd cu acest prilej: „Rákóczy a fost... totdeauna, ce-i drept, un cap înfierbîntat şi un 
vecin rău şi neastîmpărat, dar mai ales pentru popoarele şi pentru ţările din vecinătatea sa a ajuns 
nesuferit; de aceea dară, iar nu pentru că ar fi rîvnind la Ardeal, care e mai prejos de Muntenia, 
Matei vodă stăruie ca Rákóczy să fie scos din Ardeal şi roagă pe împăratul să lucreze în vederea 
acestui rezultat, care în actualele împrejurări se poate obţine mai uşor decît în alte dăţi.”!*% Sigur, 
nemulțumirea lui Matei Basarab îşi avea originea în însăşi declanşarea războiului cu Habsburgii, act 
cu totul contrar întregii lui politici tainice de apropiere cu aceştia, de pînă atunci. Dar trebuie să ne 
întrebăm dacă această reacţie hotărîtă nu este de pus şi pe seama faptului că domnul muntean ştia că 
Habsburgii, încă din noiembrie 1644, plănuiau să-l trimită în Transilvania, la cererea lui, ca să-i 
răscoale pe români contra lui Rákóczy, pe pretendentul Mihai Pătraşcu, cu care, în aceşti ani, 
legăturile curţii de la Tîrgovişte au fost de altfel neîntrerupte. "°? 

Oricum, dacă elementele documentare citate pînă acum despre existenţa unui consens politic 
negativ între cîrmuirile de la răsărit şi miazăzi de Carpaţi în privinţa lui Rákóczy nu ar fi suficiente, 
o iniţiativă din domeniul spiritual întregeşte sugestiv numărul probelor. Într-adevăr, s-a stabilit 
recent că faimosul Răspuns împotriva Catihismusului calvinesc al mitropolitului Varlaam al 
Moldovei nu a putut fi discutat şi aprobat în „săbor dintr-amîndoao părțile, şi din Tara 
Românească, şi din Ţara Moldovei,” decît cu ocazia nunţii de la Iaşi a domniţei Maria, din februarie 
1645, cînd acolo a fost prezent, în fruntea delegaţiei trimise de Matei Basarab, episcopul Ştefan de 
Buzău.!% Cărţulia a fost ulterior imprimată la mănăstirea Dealul „în limba noastră românească,” ca 
şi Catehismul, şi se adresa direct acelor „iubiţi creştini şi cu noi de un neam român, pretutindirea 
tuturor ce să află în părțile Ardealiului,” victime ale prozelitismului calvin încurajat de principele 
Gheorghe Rákóczy L. °! Publicarea acestei opere polemice a fost deopotrivă o manifestare ostilă 
faţă de principe şi un gest de solidaritate activă cu românii transilvăneni. "6 

Revenind la Vasile Lupu, socotim că în împrejurările din a doua jumătate a anului 1644 şi din 
prima parte a celui următor el a putut asocia aspiraţiile lui permanente spre extinderea puterii 
personale de Transilvania. A fost vorba, negreşit, şi de consecinţa logică a schimbării bazelor 
politicii sale externe. Aprobarea Porții pentru căsătoria fiicei sale mai mari cu Janusz Radziwill a 
fost dată în 27 septembrie 1644, iar pacea cu Matei Basarab era fapt împlinit la 19 noiembrie 
1644.'% Dar încă la 6 august 1644, cînd încuviințarea pentru alianța matrimonială în Polonia era pe 
punctul să fie obţinută, capuchehaia Transilvaniei la Poartă, Hajdu György, raporta zvonul care 
circula că „pe cealaltă fată, vodă a promis-o lui Moise Szekely, făgăduind că va plăti şi 150.000 de 
taleri la Poartă pentru ca Moise să fie luat de aici şi dus (ca principe) în Transilvania.” ! Putem 
astfel întrezări calea pe care şi-o alesese domnul moldovean spre a acționa în direcția Transilvaniei. 
El vroia după cît se pare să determine chiar pe turci să-l depună pe Rákóczy, probabil sub acuzația 


că acesta va sfirsi prin a tiri Imperiul otoman într-un inoportun război cu Habsburgii. ° 
Interpretarea de mai sus este susținută şi de notele lui loan Kemeny asupra discuţiilor purtate la Iaşi, 
în februarie 1645, cu Vasile Lupu. Domnul, care la sfîrşitul întrevederii cu solii ardeleni a refuzat să 
înnoiască tratatul din 1638, a declarat că „dacă-i va porunci sultanul, fără îndoială, el este dator a se 
scula asupra noastră şi a ne fi duşman; altminteri el va ţine pace şi prietenie.” 6f Hotărîrea aparţinea 
deci, în ultimă instanţă, sultanului... În plus, tot Kemény, cînd enumera motivele suplimentare - 
pe lîngă ordinul de la Poartă! - care l-au făcut pe Rákóczy să încheie pacea de la Linz (16 decembrie 
1645), include printre ele şi pe acesta: „...pentru că nici Lupul vodă nu ne era prieten, şi Moise 
Székely era ţinut la Poartă.” 

Izbucnirea războiului pentru stăpînirea insulei Creta între turci şi venețieni (19 aprilie 1645) a 
adus alte speranţe pentru neobositul făuritor de planuri aflat la cîrma Moldovei. De astă dată, 
împreună cu Matei Basarab, el a optat în favoarea participării la proiectul de cruciadă al regelui 
polon Vladislav IV şi a înțeles să joace un rol activ în contactele diplomatice pregătitoare din 
răsăritul Europei. Îl vedem astfel, în primăvara anului 1646, încheind un nou tratat cu Rákóczy. De 
fapt, ni s-au păstrat cele două acte semnate de principe la 4 aprilie 1646, în Alba Iulia. Dar actele 
respective nu reflectă practic nimic nou în relaţiile oficiale dintre cei doi cîrmuitori. În unul din ele 
ne întîlnim cu clauza îndătinată: „De quibus tamen omnibus Potentissimus Imperatorem excipimus 
et secludimus.”1% Trebuie să ne adresăm altor izvoare pentru a afla ceva mai mult asupra naturii 
reale a contactelor moldo-transilvane din acest moment. De pildă, solul Ivan Grigoriev, expediat din 
Iaşi la Moscova în 11 mai 1646, aducea cu el ştiri despre războiul turco-veneţian din Mediterana şi 
propunerea concretă a lui Vasile vodă de a se alătura ţarului, împreună cu Matei Basarab, în lupta 
împotriva sultanului şi a hanului din Crimeea. Solul adăuga că în vederea închegării aceleiaşi 
coaliții antiotomane, domnul moldovean a trimis emisari în Polonia, Transilvania, precum şi în 
„țările sîrbeşti.”1%9 Şi într-adevăr, o scrisoare a lui către Rákóczy, din 15/25 martie 1646, deci din 
ajunul întocmirii sus-amintitului tratat, se ocupa pe larg de iminenţa unei ofensive ruseşti contra 
tătarilor, din pricina recentei incursiuni a acestora în teritoriile ţarului. Iar în post scriptum, după ce- 
i vestea principelui moartea hatmanului Koniecpolski, îi comunica şi ştirea sosită tot din Polonia că 
solul moscovit aflat acolo încerca să obţină alianța regelui polon pentru o expediţie comună 
împotriva hanatului Crimeei.'" Este probabil că, pe cale orală, solii lui Vasile Lupu la curtea 
transilvăneană au spus şi alte lucruri, ce nu puteau fi încredințate hîrtiei. 

Împrejurările din 1646 au marcat cea din urmă fază semnificativă în raporturile lui Vasile 
Lupu cu Gheorghe Rákóczy I, deoarece noile tratative, din 1648, în legătură cu vacanţa tronului de 
la Varşovia, au fost întrerupte din pricina dispariţiei principelui.'! Ulterior, centrul atenţiei 
domnului moldovean s-a mutat în răsărit, în jurul conflictului dintre Polonia şi coaliția tătaro- 
cazacă. Totuşi, un grup de scrisori din anii 1651-1652 merită să fie trecut în revistă, fiindcă 
oglindeşte destul de fidel stadiul de atunci al relațiilor lui cu noul principe, tînărul şi ambițiosul 
Gheorghe Rákóczy II. Astfel, Vasile Lupu a fost reprezentat la ceremonia nunţii lui Sigismund, 
fratele principelui, cu Henrica, fiica electorului Frederic de Pfalz (castelul din Sărospatak, 26-28 
iunie 1651), dar ulterior el se plîngea de tratamentul la care au fost supuşi solii săi, rezultat al 
calomniilor cu care i-au acoperit numele „duşmanii” săi aflați acolo.” Foarte curînd, însă, la 
sfîrşitul lui 1651, cumnata principelui s-a stins din viață. Surprins de veste, domnul de la Iaşi a 
reacţionat totuşi imediat, propunînd iarăşi căsătoria fiicei sale Ruxanda cu Sigismund Rákóczy.” 
El se considera scăpat de obligația de a împlini promisiunea de încuscrire făcută lui Bogdan 
Hmelnițki, după înfrîngerea de către poloni a coaliției tătaro-cazace în bătălia de la Beresteczko 
(28-30 iunie 1651).!'* La rîndul lui, datorită aceleiaşi victorii polone, principele transilvănean, care 
anterior se bizuise pe înţelegerea cu cazacii în vederea înfăptuirii visurilor sale cu privire la tronul 
regatului de la miazănoapte, s-a vădit favorabil ideii unei apropieri cu Vasile Lupu. > Dar şi de astă 
dată proiectul de alianţă matrimonială a rămas fără urmări, deoarece Sigismund Rákóczy a murit, la 
Făgăraş, în 4 februarie 1652. 

În mai 1652, Timuş Hmelnițki, fiul hatmanului cazac, se îndrepta spre Moldova, ca să 
„peţească” sub ameninţarea armelor pe fata lui Vasile vodă. La cererea acestuia, hatmanul polon 
Kalinovski i-a aț|nut calea cu o mică oaste, dar în lupta de la Batov, din 29 mai, sorții izbînzii au 


căzut de partea cazacilor zaporojeni si a tátarilor. ° În atare situaţie, domnul moldovean s-a înclinat 
şi nunta atîta vreme amînată a fost celebrată în sfîrşit, la Iaşi, în ultimele zile ale lunii august 
1652.! De acum încolo, Vasile Lupu va încerca să mijlocească, fără succes, o înţelegere autentică 
între poloni şi cazaci.''5 În schimb, Rákóczy s-a îndepărtat complet de cazaci şi şi-a fixat ca 
obiectiv prioritar răsturnarea lui Vasile Lupu. La Poartă, în 18 septembrie 1652 era făcută cunoscută 
o acuzație a lui potrivit căreia domnul moldovean pregăteşte împăcarea polonilor cu cazacii, cu 
scopul ca ,,... apoi să-i unească pe cei doi împăcaţi în o alianță îndreptată mai întîi contra tătarilor, 
apoi contra turcilor; el a şi obținut în Polonia indigenatul şi titlul de principe şi astfel are în pecetea 
sa o coroană, iar cu timpul se gîndeşte să ia cu ajutorul polonilor şi al cazacilor Moldova, Muntenia 
şi Ardealul ca stăpînitor absolut.” '? Mai interesantă, fiindcă oferă mai multe amănunte despre 
pretextul folosit de Rákóczy în acțiunea lui din primăvara anului următor, este cronica lui Georg 
Kraus: „... Lupu vodă a uneltit cu împăratul roman Ferdinand al III-lea, cu palatinul Francisc 
Wesselény şi cu vizirul din Buda împotriva lui Rákóczy şi a lui Matei vodă din Tara Românească. 
El a pus la cale o urzeală (conspiration) bine întocmită, şi anume ca Lupu să ajungă principe în 
Transilvania, Timuş, ginerele său, voievod al Moldovei, iar fratele său voievod al Ţării Româneşti, 
în locul evlaviosului Matei vodă.” Vizirul de la Buda, însă, lacom de bani, ar fi trimis „scrisoarea 
de uneltire” a lui vodă Lupu atît principelui transilvănean, cît şi domnului muntean. Georg Kraus 
mai ştie şi că omul de legătură al lui Vasile Lupu cu Habsburgii ar fi fost „un episcop grec cu 
numele Makri Podori,” care, plecat „din Tihany din Ungaria,” ar fi adus cu el promisiunea de ajutor 
a împăratului Ferdinand III.' Că ne aflăm în prezenţa unei versiuni oficiale, destinate propagandei, 
o dovedeşte faptul că pînă şi Paul de Alep a înregistrat-o, în chipul următor: logofătul Gheorghe 
Ştefan, trecut peste hotar, „a învinuit pe Vasile de dorința de a cuceri cu sabia şi cu sprijinul 
cazacilor tara maghiarilor <=Transilvania) şi Tara Românească. Ei (Gheorghe Rákóczy II şi Matei 
Basarab) s-au mîniat foarte împotriva lui (Vasile vodă) şi au dat marelui logofăt amintit o armată 
mare de aproane treizeci de mii de ostaşi, ca să meargă împotriva lui Vasile şi să-i ucidă.”'5! În 
realitate, aşa cum a vădit Miron Costin, motivul deciziei comune munteano-transilvane de a-l 
înlătura pe Vasile Lupu a fost teama resimțită de cei doi cîrmuitori faţă de proaspăta lui legătură cu 
cazacii. 52 

Ceea ce mai merită reţinut este faptul că, după consumarea primei faze a evenimentelor din 
1653, Rákóczy, spre a-şi justifica la Poartă intervenţia în Moldova, a găsit potrivit să invoce chiar 
amintirea lui Mihai Viteazul, al cărui model, spunea el, Vasile Lupu era pe punctul să-l imite. Un 
sol al principelui, sosit la Constantinopol în 28 mai 1653, a predat o scrisoare cu o cuprinzătoare 
listă de acuzaţii, printre care şi aceasta: „el (Vasile Lupu) stăruie a pune la cale între împăratul 
(german), regatul Poloniei, cazaci şi sine o puternică alianță contra împărăției otomane... În 
privinţa aceasta el a călcat cu desăvîrşire în urmele fostului domn român Mihai, care prin 
înțelegerea lui cu generalul Basta şi prin celelalte procedări ale lui i-a arătat calea pentru 
întreprinderile lui primejdioase.” !® Alăturat celorlalte mărturii, citate mai sus, izvorul de faţă are 
meritul că foloseşte explicit numele lui Mihai Viteazul, arătîndu-ne cît de vie se păstra imaginea 
faptei lui, din moment ce, la jumătate de secol după dispariţia voievodului, ea era socotită vrednică 
de a fi temă de propagandă, în scopul „defăimării” lui Vasile Lupu! 

Credem în ce ne priveşte că, în afara fazei 1644-1645,'* într-o singură altă împrejurare i se 
poate atribui lui Vasile Lupu intenţia de a ajunge la cîrma Transilvaniei şi anume după succesul 
instalării, în 1659, pe scaunul domnesc al Moldovei a fiului său Ștefăniță. Într-adevăr, eliberat acum 
din închisoarea celor Şapte Turnuri şi înconjurîndu-se iarăşi de un lux orbitor, el putea nutri pe 
țărmurile Bosforului cu oarecare temei nădejdea ca va reveni pe scena politică de la Dunărea de Jos. 
Un raport al rezidentului german la Poartă, Simon Reniger, din decembrie 1660, în care acesta se 
ocupă de situația din Transilvania, oferă şi următoarea mențiune: ,,... Deoarece Poarta e tot atît de 
puţin mulţumită şi de procedările lui Barcsay, ° Lupu îşi dă silința să obtie scaunul Ardealului şi 
primeşte consimţămîntul cîtorva dintre miniştrii Porții, care sînt protectorii săi speciali.” 18° Alt ecou 
şi, totodată, o confirmare a acestor demersuri vine din partea bailului venețian, care şi el pomeneşte 
de anume dissegni sopra la Transilvania et la Polonia.'5 Dar moartea lui Vasile Lupu în capitala 


împărăției otomane, la începutul lui aprilie 1661, a întrerupt orice evoluţie în planul care ne 
interesează. 

Sigur, este foarte greu, dacă nu imposibil, să rezumi în cîteva cuvinte tumultul unei vieți de 
excepţie cum a fost, sub multe aspecte, cea a lui Vasile vodă Lupu. A încercat s-o facă Nicolae 
Iorga, cînd, recurgînd la inevitabila comparaţie între cei doi mari domni români contemporani, a 
scris următoarele: „era la unul (Matei Basarab) şi la celait (Vasile Lupu) urmărirea unor mari ţinte 
ale vremii: „la cel dintâi cruciata, la celait Bizanțul.” Fără îndoială, la limită, Iorga are dreptate. 
Totuşi, cu anumite necesare nuanţări! De pildă, cel puţin în două împrejurări, în 1645-1646 şi în 
1649-1650, şi vodă Vasile al Moldovei a vrut cruciada, fie că ea trebuia să plece din Polonia, fie din 
Rusia. Pe de altă parte, patronajul „imperial” exercitat de el asupra Bisericii Răsăritului!“ nu 
reprezintă, fără îndoială, decît o atitudine ideală, care, deşi amplificată în cazul lui, are în spate o 
tradiţie, ilustrată de un Petru Șchiopul sau un Radu Mihnea.'* Din alt unghi de vedere, „Bizanţul,” 
dar de astă dată cel contemporan, musulman, ” a fost cu siguranță termenul de referință estetică 
fundamental, în funcţie de care, pînă într-un anume moment, şi-a croit cadrul vieții de curte. S-ar 
putea chiar spune că a vrut să dea o „replică,” pe măsura modei şi, în genere, a gradului de 
civilizație atins pe țărmurile Bosforului, în acel „centru al lumii” de care destinele lumii româneşti 
şi ale celei balcanice fuseseră şi continuau să fie atît de intim legate. 

Însă trebuie să ne coborîm la un alt nivel, la cel al practicii politice de zi cu zi, ca să ne 
apropiem ceva mai mult de înțelegerea personajului. În pragul anului 1647, cînd Vasile Lupu, 
bănuit la Poartă de implicare în proiectul de cruciadă al regelui polon Vladislav IV, mijlocise deja 
un prim contact diplomatic polono-otoman şi acum se oferea şi ca mediator în tratativele ruso- 
otomane, bailul Giovanni Soranzo - direct interesat, din contră, în menţinerea unei stări conflictuale 
la hotarele răsăritene ale Imperiului otoman! - nota cu amărăciune, dar şi cu luciditate: „Questi sono 
ufficj pessimi, ma per il vero io ho sempre poco sperato di meglio perché la conditione sua d'esser 
tra le faccie de Turchi, de Polacchi, et de Tartari lo rende per necessita studioso di divertir le gran 
mosse ancorchè le compla alcuna volta di seminar gelosie per rendersi in quanto puo necessario a 
tutte le parti?!” Nici că s-ar putea o definiție mai concentrată şi mai justă a politicii externe 
practicate de Vasile Lupu permanent față de marile puteri ale timpului! Ca rezultat al ei, un răstimp 
de aproximativ două decenii Moldova, în adevăr, cu rare excepții - cum a fost expediția tătaro- 
cazacă din 1650 -, nu a avut de suferit de pe urma invaziilor străine, ceea ce i-a îngăduit refacerea si 
înflorirea economică. Iar acest mare merit i-a fost recunoscut de posteritate, devreme ce o cronică 
moldovenească tîrzie, din veacul următor, făcînd bilanțul domniei lui Constantin Brîncoveanu în 
Tara Românească vecină, recurgea la comparatia: ,,...pliná era acea țară de oameni cu hrană şi cu 
agonisită, precum se pomeneşte că au fost si la noi în ţară în zilele lui Vasili Vodă.” 1 

Altceva au fost, evident, inițiativele lui în privința unității politice a spațiului carpato- 
danubian, pentru care nu o dată a apucat chiar armele. Fiul agăi Nicolae Coci, îngropat în vechea 
biserică Stelea din Tîrgovişte,” cunoştea fără doar şi poate nemijlocit identitatea de neam a 
românilor de la răsărit şi miazăzi de Carpaţi. Originea lui balcanică şi care-l făcea să-şi caute la 
Stambul sprijinitori printre înalți dregători conaţionali, ” i-a îngăduit nu numai să constate cu 
uşurinţă existența acestui fenomen, ca atîția alți oameni veniți din afară, ci, liber de prejudecăți 
locale separatiste, să-şi dea seama că el poate fi folosit pentru lărgirea bazelor teritoriale ale 
„monarhiei absolute” promovate în Moldova. În plus, Vasile Lupu a trăit personal, de asemenea, 
momentul unirii dinastice a celor două state, din anii 1623-1626. S-a întâlnit aşadar şi cu o tradiţie 
politică în acest domeniu, ce-i drept nu foarte veche şi deci nu încă adînc înrădăcinată, pe care s-a 
vădit gata să şi-o însuşească în propriul beneficiu. Or, această tradiție se întemeia pe principiul 
fidelei respectări a legăturilor cu Poarta. Că fidelitatea, în cazul lui, era strict subordonată unui scop 
precis reiese limpede din acel curriculum vitae pe care şi l-a întocmit în 1642. În textul respectiv, 
după ce-şi enumera meritele față de Poartă acumulate în lungul anilor, de la refuzul de a-l urma pe 
vodă Graţiani, cînd s-a aliat cu polonii contra Imperiului otoman, pînă la mijlocirea retrocedării 
paşnice a Azovului, el strecoară numaidecît reproşul: „Deşi prea puternicul împărat n-a vrut să dea 
fratelui sau ginerelui meu domnia munteană...”!%% De altminteri, întreaga-i evoluţie pe eşichierul 


politic international, din a doua jumătate a domniei, verifică din plin cit de relativă a fost, în fapt, tot 
timpul, temeinicia sentimentelor lui de prietenie în raport cu turcii. 

Cît priveşte Transilvania, ca țintă ultimă a unui program politic bine conturat, trebuie iarăşi să 
ne gîndim la rolul factorului etnic în concepția lui Vasile vodă, dar şi, în genere, în mentalitatea 
vremii. Să lăsăm pentru moment de o parte mărturia lui directă despre existenţa în Transilvania a 
unei numeroase populații româneşti, pe care se simţea capabil s-o mobilizeze „împotriva ungurilor,” 
în condiţiile pătrunderii în ţară a unor forțe moldo-muntene şi turco-tătare. Am văzut, însă, că în 
toamna anului 1644 autoritățile habsburgice se pregăteau să-l trimită în Transilvania pe Mihai 
Pătraşcu, ca să-i răzvrătească pe românii de sub stăpînirea lui Rákóczy, cu care se aflau în război. 
Negreşit, nepotul lui Mihai Viteazul ar fi urmat să acționeze în calitate de pretendent la tronul 
Transilvaniei sprijinit de Habsburgi. La rîndul lor, polonii în 1657, din pricina campaniei întreprinse 
contra lor de Gheorghe Rákóczy II, proiectau să-l înlăture de la cîrma Transilvaniei şi să instaleze în 
locul lui pe un membru al familiei Movilă." Este limpede că şi acest plan se bizuia pe cunoaşterea 
exactă a situației componenţei etnice a principatului, altminteri în Polonia s-ar fi putut lesne opta, 
în vederea acestei operaţiuni, pentru oricare din marii nobili localnici, cu veleităţi princiare...” 
Nici unul din cei doi pretendenți amintiţi nu era născut în Transilvania. În schimb, amîndoi erau 
români şi, ca atare, erau socotiți, în Viena, ca şi la Varşovia, capabili să-şi atragă adeziunea unei 
largi părți din populaţia transilvăneană. Dacă aceasta era, însă, perspectiva de la curțile europene ale 
epocii asupra posibilităților pe care le oferea ideea naţională românească pentru răsturnări politice 
înlăuntrul arcului carpatic, cu atît mai mult un Vasile vodă Lupu, „prencipe terribile e superbissimo 
di natura” (Marco Bandini - 1645) sau, mai sugestiv pentru chestiunea în discuţie, „ardente di 
natura e desideroso di dominio” (Giovanni Tiepolo - 1647)? se putea gîndi la utilizarea 
elementului românesc transilvănean în planurile sale. Iar scrisoarea-memoriu din 1642 constituie, 
de fapt, proba decisivă că a şi fácut-o.2% 

De ce nu a izbîndit Vasile Lupu în planurile lui, mai ales în direcția Țării Româneşti, pentru 
care avem sub ochi iniţiative concrete si, prin urmare, mai uşor de analizat? În primul rînd, acordul 
Porții, atunci cînd i-a fost dat, a fost numai cu jumătate de gură. Explicaţia este una singură - pînă la 
încheierea păcii cu Iranul, de la Kasri Şirin (1639), Imperiul otoman nu a avut nevoie de conflicte 
majore în Europa. De aceea, încuviințările primite de domnul moldovean spre a trece la acțiune în 
Tara Românească au fost mai mult rodul unor „comploturi” cu unii mari dregători de la Poartă. Nici 
chiar în împrejurarea de la sfîrşitul anului 1639, cînd a existat sigur o poruncă oficială, a sultanului 
Murad IV, de mazilire a lui Matei Basarab, turcii nu au vrut să pună în joc mijloace militare 
superioare, ci s-au limitat să pună în mişcare doar detaşamente de la hotare. La capătul tentativei din 
1639, boierii munteni spuneau: „Fireşte că turcul ar dori să ne nimicim unii pe alții, ca să se poată 
bucura.”2 Sigur că această idee a avut un anume rol în discuţiile de la Poartă în legătură cu 
dezlegările cerute de vodă Lupu. Dar, pe de altă parte, nu este mai puțin adevărat că, printre marii 
dregători otomani, s-a manifestat şi un alt curent de opinie, potrivnic oricăror tulburări ce ar fi 
putut destabiliza situația de la Dunărea de Jos. Este astfel semnificativ că în 1658, cînd vodă Lupu, 
încă prizonier în temniţa celor Şapte Turnuri, a început să reactiveze „bogatele lui mijloace de bani 
şi pe numeroşii săi aderenţi” ca să recapete tronul Moldovei - conjunctura părea să-i fie favorabilă! - 
majoritatea factorilor de decizie s-au opus, sub cuvînt că „el a trăit în timpul domniei lui în harță 
necurmată cînd cu cazacii, cînd cu alţi vecini şi astfel tulbura mereu liniştea mult dorită.”20% 

Al doilea element care a zădărnicit inițiativele domnului moldovean în privința Țării 
Româneşti a fost desigur politica lui Matei Basarab de strînsă alianţă cu Transilvania, capabilă nu 
odată să-i descurajeze chiar pe turci. Dacă obiectivul superior al domnului muntean a fost cruciada, 
țel pentru care diplomația lui a intrat în contacte cu toate centrele politice europene apte să o 
organizeze, pe plan local, strict defensiv, el a căutat necontenit să-şi asigure spatele, adică legătura 
cu statul învecinat de peste munţi, după cum avanposturile, în apropierea hotarului dunărean, i-au 
fost lanţul de mănăstiri puternic fortificate, de la Măxineni şi Slobozia lui lanache în răsărit, pînă la 
Sadova şi Strehaia în Oltenia." Strategia lui defensivă este admirabil oglindită de răspunsul dat lui 
Gheorghe Rákóczy II în iunie 1652, cînd a respins cea dintii ofertă a acestuia de a efectua împreună 
un atac preventiv împotriva lui Vasile Lupu: „De cine să ne temem, dacă ţările noastre (Tara 


Românească şi Transilvania) vor păstra buna înțelegere de pînă acum? În afară de Dumnezeu, de 
nimeni!”* În fond, a fost vorba de o strategie tradiţională, care s-a dovedit încă odată deosebit de 
eficientă, dincolo de sinuozitățile din evoluția relaţiilor cu cei doi principi transilvăneni 
contemporani cu el.” 

Eşecul repetat înregistrat de vodă Lupu în politica lui față de Tara Românească este, după noi, 
pilduitor pentru rezolvarea unei probleme. S-a spus că „instalarea unui domn muntean în Moldova 
ori a unuia moldovean în Tara Românească... a fost, din cînd în cînd, o hotărtre a Porții care încălca 
privilegiul țărilor noastre de a fi cîrmuite, fiecare, de oamenii ei.” De aceea, acest aspect ar trebui 
„deosebit” de inițiativele de „mobilizare generală a forțelor româneşti împotriva amenințării 
otomane,” care, numai ele, ar fi avut o însemnătate „într-adevăr considerabilă... ca factor activ în 
formarea unităţii naţionale.”2* Mărturisim mai întîi că în nici unul din numeroasele izvoare despre 
confruntarea dintre Matei Basarab şi Vasile Lupu nu am întîlnit măcar o singură referire la ideea că 
ultimul nu ar fi avut dreptul să domnească în Tara Românească deoarece nu era dintre „oamenii” ei. 
Cu alte cuvinte, în această epocă tradiția medievală a dinastiilor separate, chiar îşi în forma alterată 
a provenienţei din „oamenii” locului, îşi pierduse complet rolul de obstacol în calea apropierii 
politice a celor două ţări româneşti extracarpatice.2! Dar, lucru şi mai semnificativ, cazul special al 
lui Vasile Lupu demonstrează fără putinţă de tăgadă că, fie şi sub egidă otomană, ideea contopirii 
sub autoritatea unei singure familii a Ţării Româneşti şi Moldovei corespundea de acum unei 
autentice tradiţii interne. El este cel ce smulgea „hotărîrea Porții” pentru ca fiul său lon sau el însuşi 
să devină domni ai Ţării Româneşti. Şi tot el se vădea dezamăgit cînd Poarta, ca în 1642, refuza să-i 
mai gireze politica în această direcţie. În plus, cum am mai spus-o, Vasile vodă nu putea invoca, 
precum a fost cazul „Mihneştilor” sau „Movileştilor,” o tradiţie de familie în privinţa unirilor 
dinastice ale statelor româneşti.”!! Ideea căpătase deci autonomie deplină. Iar aplicarea ei se bizuia, 
evident, numai pe dezvoltarea sentimentului unităţii naționale care, la rîndul lui, fusese favorizat de 
precedentele momente de unire dinastică, în condițiile regimului dominației otomane. 

Sub cel din urmă aspect, spre a surprinde în chip adecvat nivelul atins în mentalul colectiv de 
ideea comunităţii naționale, trebuie să ne îndreptăm gîndul către literatura în limba vernaculară, ca 
reflex fidel al acestuia. Astfel, caracteristică primei jumătăţi a secolului XVII este apariția susținută 
şi difuzarea traducerilor în româneşte a cărților populare. De pildă, din 1620 datează cel dintii 
manuscris cunoscut al tălmăcirii romanului popular Alexandria, datorat popii lon Românul, din 
satul Sînpetru. Una din însemnările lui vădeşte, aşa cum sublinia N. Cartojan, psihologia clerului 
mărunt, cum înţelegea să justifice acesta vehicularea unui asemenea tip de literatură laică: „... şi mă 
usteniiu cît putuiu şi o scris să cetască şi să socotiască bine ce este împărăție ceştii lumi deşarte şi 
mîngănoasă...” (subl. N. C.).2!2 Aşadar, nu numai legendele religioase puteau fi pilduitoare în 
limba poporului de acum încolo, ci şi „romanul de vitejie, iubire şi moarte tragică a lui Alexandru”! 
Este vorba neîndoielnic de o sensibilă lărgire a orizontului mental, vădind amplificarea procesului 
de transformare a limbii române într-un instrument complex de cultură. 

În aceeaşi ordine, dar pe un alt „palier” al ierarhiei societăţii, de o particulară semnificaţie este 
şi gestul din 1648 al lui Udrişte Năsturel de a dărui în româneşte o versiune a altui roman popular, 
Vieaţa Sfinţilor Varlaam şi Ioasaf?” Cumnatul lui Matei vodă Basarab, învăţat cărturar, se ştie 
prea bine, a fost în epocă, în Tara Românească, „campionul” unei idei conservatoare în planul 
culturii - încurajarea slavonismului, atît ca limbă de cancelarie, cît şi pentru cărțile de cult.2! În 
anul 1636, el a întreprins o călătorie specială pe la marile mănăstiri din ţară, spre a selecta din 
bibliotecile lor manuscrisele ce trebuiau salvate prin copiere sau utilizate la multiplicare pe calea 
tiparului.”!? A fost deci personalitatea care, incontestabil, a dirijat întreaga mişcare culturală de la 
miazăzi de Carpaţi vreme de peste două decenii. De aceea, gestul lui din 1648 trebuie înţeles ca un 
accent distinctiv între diferitele compartimente ale vieții spirituale. El este conştient de valenţele 
limbii române, pe care o ştia îndeaproape înrudită cu latina,2! dar o rezervă anumitor domenii, cum 
este literatura populară. 

Sau domeniului literaturii juridice. Apariţia Pravilei de la Govora, în 1640, tălmăcită după un 
nomocanon slav de călugărul Mihail Moxa sau Moxalie, deşi era numai un îndreptar pentru viața 
clerului, însă atît din Țara Românească, cît şi din Transilvania, a însemnat, cum adeseori s-a 


recunoscut, punctul de pornire al unei autentice emulații cu Moldova vecină întru punerea bazelor 
unei legislații în limba naţională.”!” Acestei cărţi îi „răspunde” Vasile vodă Lupu cu „pravila” lui, o 
legiuire mult mai cuprinzătoare, cu numeroase dispozițiuni de drept laic, pregătită pentru tipar de 
Eustratie fost logofăt şi imprimată la Iaşi, în 1646, sub titlul Carte românească de învățătură de la 
pravilele împărăteşti şi de la alte giudeaţe.?"* Iar această experienţă a „fraţilor moldoveni”?!” a fost 
nu numai cunoscută, ci şi exploatată la miazăzi de Carpaţi, din moment ce monumentala Îndreptare 
a legii de la Tîrgovişte, din 1652, a încorporat, altfel orînduit, şi textul cărții din 1646.2% 

Tot limbii române îi era atribuit rolul de instrument în purtarea polemicilor iscate de intensa 
propagandă calvină din Transilvania. Nu vom mai stărui asupra vestitei Cazanii a lui Varlaam sau a 
Răspunsului său la Catehismul difuzat dincolo de munti. Dar aceeaşi necesitate de replică făcea să 
iasă, în 1644, de sub teascurile tiparniţei de la laşi cartea despre „ceale şeapte taine mari a 
Besearicii,” iarăşi în tălmăcirea fostului logofăt Eustratie. Fiindcă, aşa cum observa Nicolae Iorga, 
„a vorbi despre taine era însă a se lupta cu calvinismul, care nu le admite” (subl. N. L). 2! 
Investirea limbii vulgare cu un asemenea rol militant reclama, bineînţeles, purificarea şi unificarea 
ei peste diferențele regionale, de grai local. Ea trebuia înţeleasă uşor pretutindeni în lumea 
românească, mai ales în mediul românilor transilvăneni. Or, eforturi de renunțare la particularități 
fonetice regionale au fost desluşite tocmai în cartea Șeapte taine, ceea ce confirmă remarca lui Iorga 
despre caracterul polemic al editării ei, precum şi în cuprinsul Răspunsului împotriva 
Catihismusului calvinesc.2 Că era vorba peste tot de o strădanie conştientă de unificare a limbii 
româneşti literare o afirmă lămurit mitropolitul Simion Ştefan în predoslovia la Noul Testament de 
la Bălgrad (1648): „Aciasta încă vă rugămu să luaţi aminte că rumănii nu grăescu în toate țărăle 
într-un chip, încă neci într-o ţară toţi într-un chipu... Bine ştimu că cuvintele trebue să fie ca banii, 
că banii aceia sănt buni carii umblă în toate țărăle, aşa şi cuvintele acelea săntu bune carele le 
înțelegu toţi; noi dereptu aceia ne-am silit, de în cît am putut, să izvodim asia cum să înțeleagă toți, 
iară să nu voru înţelege toți nu-i de vina noastră, ce-i de vina celuia ce au răsfirat rumănii priintr- 
alte țări, de ş-au mestecat cuvintele cu alte limbi de nu grăescu toţi într-un chipu.”” Să reținem din 
acest text şi ideea cu privire la românii „răsfirați” în mai multe „ţări.” Ea implică, evident, conştiinţa 
existenţei la origine a unui trunchi comun, a unei unități etnice primordiale. Care era, însă, relația 
dintre conştiinţa unității etnice, lăsată în fond moştenire de evul mediu, şi ideea unităţii statale, 
vestitoare a viitorului modern al spaţiului carpato-danubian? Vom discuta numaidecît chestiunea. 
Deocamdată să marcăm progresul sensibil față de secolul precedent, al tipăriturilor coresiene, 
înregistrat în această epocă în direcția acurateţei lingvistice a textelor încredințate tiparului. 
Preocupările incipiente de creare a unor norme supradialectale se înscriu şi ele printre premisele 
unei concepții culturale moderne. 

Ultimul domeniu însemnat în care acum, către mijlocul veacului XVII, limba română a 
căpătat „drept de cetate” a fost cel al istoriografiei naționale. Stă mărturie mai întîi cronica lui 
Grigore Ureche. Dar şi în Tara Românească vecină, deopotrivă, încă de la începutul domniei lui 
Matei Basarab a fost întreprinsă opera de tălmăcire a vechilor anale slavone, de întregire a 
informaţiei conţinute de ele şi de continuare a lor pînă la întîmplările anului 1633.24 Este adevărat, 
însă, că în afară de limbă, care le este comună, cele două scrieri par să perpetueze ideea 
separatismului statal, întrucît fiecare dintre ele tratează numai istoria cîte unuia din statele româneşti 
extracarpatice. Ba chiar Grigore Ureche, cu nedisimulată mîndrie faţă de trecutul glorios al 
Moldovei sale, ţine să amintească de vremurile cînd moldovenii nu doar îi biruiau pe leşi şi tătari 
sau ţineau piept cu succes turcilor, ci şi: „Aşijderea şi muntenilor nu numai nevoie şi groază le 
făciia, ce şi domniile schimba şi pre cine vrea ei, primiia; pre ardeleni nu-i lăsa să să odihnească, ci 
pururea le făcea nevoie şi cetăţi căteva le luasă şi le lipiia cătră tara Moldovei...” Totuşi, există 
încă un element, fundamental, care uneşte cele două scrieri - discuția asupra originilor din fruntea 
lor, despre acel întîi „descălecat,” de la Roma.” 

Or, lăsînd la o parte cunoscuta si răspicata afirmare a romanitàtii moldovenilor - ,....màcarš că 
de la Rim ne tragem”! -, ne interesează aici cu precădere această frază a lui Grigore Ureche în 
legătură cu termenul „Vlahiia”: „Ce noi acesta nume nu-l priimim, nici-l putem da țării noastre 
Moldovei, ci Țării Munteneşti, că ei nu vor să disparță, să facă doao ţări, ci scriu că au fostu tot un 


loc şi o țară şi noi aflăm că Moldova s-au discălicat mai pe urmă, iar muntenii mai dintăi, măcară că 
s-au tras de la un izvod.””” Este limpede că cronicarul moldovean dialoghează cu o teorie care, 
pornind de la numele Vlahia, desprins dintr-o denumire etnică (vlah= român), tindea să susțină 
ideea unei unități statale primordiale, cel puţin pentru ţinuturile locuite de români în afara arcului 
carpatic. Dar a existat în epocă o asemenea teorie muntenească? Şi unde a fost expusă? Deoarece în 
textul de la începutul Letopiserului Cantacuzinesc, care îl reflectă pe cel al cronicii din vremea lui 
Matei Basarab, se vorbeşte numai de ascendența romană a populației de la Dunărea de Jos - 
„rumânii carii s-au despărțit de la romani şi au pribegit spre miiazănoapte”! -, precum şi de 
răspîndirea lor, „pre apa Tisei...pînă la Maramurăş,” iar la răsărit „pînă în apa Siretului şi pînă la 
Brăila” (aici în contextul procesului extinderii teritoriale a statului întemeiat de Negru Vodă!).2% 

Un izvor muntenesc propriu-zis care să conţină teoria pomenită nu cunoaştem. În schimb, 
credem că putem indica o sumă de repere documentare care demonstrează că ea într-adevăr circula 
în mediul aulic din Tara Românească. Ne-a atras astfel atenţia faptul că, sub domnia lui Matei 
Basarab, pe lîngă denumirea oficială, îndătinată, a statului, „Ungrovlahia,” care continuă să fie 
folosită sistematic în compunerea titlului domnesc, răsare şi o alta, paralelă, „Vlahia zaplanenska,” 
la rîndul ei utilizată cu oarecare insistență.” O întîlnim chiar şi într-un document personal al lui 
Matei vodă, cum este pomelnicul trimis de el la Veneţia.” Însă lucrul cel mai semnificativ ni se 
pare că o aflăm ieșită şi de sub pana lui Udrişte Năsturel.” Ea însemna „Vlahia de peste munţi,” 
ceea ce presupune recunoaşterea existenţei altor „Vlahii,” evident crîmpeie dintr-o întinsă Vlahie 
originară... S-ar putea observa că această interpretare este prea îndrăzneață sau înşelătoare, că, de 
pildă, „zaplanenska” poate fi pur şi simplu o transpunere mecanică în slavonă a latinescului 
„transalpina,” fruct al contactelor cu cancelaria transilvăneană. Nu putem accepta un asemenea tip 
de rezerve, la care de altminteri am reflectat în prealabil. Şi iată de ce. 

În anul 1620, în mănăstirea Bistriţa olteană, Mihail Moxa întocmea în româneşte compilația 
lui de istorie universală, acel Cronograf, în care, însă, nu s-a mulțumit să pună cap la cap izvoarele 
ce i-au stat la dispoziţie, ci le-a completat şi cu ştiri de istorie românească.” La fel, încă de la bun 
început, cînd înseamnă momentul întemeierii Romei, el echivalează cuvîntul roman cu rumân: 
„Deci câţi es de acolea, ei se chiamă rumàni.”” Dar, lucru şi mai important, în paragraful închinat 
primei domnii a împăratului bizantin Justinian II (685-695) ne întîlnim cu această frază: „Pentru 
aceia-l certă Dumnezeu, că se sculară şcheii (=bulgarii), sîrbii şi rumânii muntenii, de la luară 
(grecilor) tara de cătră Dunăre, tocma pînă la Dracea (=Durazzo), şi lustianin încă peri rău” (subl. 
noastră - Şt. A.).*** Prin urmare, noţiunea care stă la baza denumirii teritoriale semnalate mai sus 
era creată înainte de epoca lui Matei Basarab. Şi Moxa încearcă, de fapt, cu mijloacele care-i stau la 
îndemiînă, să reconstituie o istorie a românilor meridionali mult anterioară fazei „descălecatului” lui 
Negru Vodă, la care se oprea cronistica medievală. În plus, în aceeaşi serie de repere trebuie reținut 
şi numele „Vlahul Munteanu,” prin care este substituit Negru Vodă, în redarea legendei despre 
întemeierea statală a Ţării Româneşti, reprodusă curînd după mijlocul secolului XVII de Paisie 
Ligaridis.”*” Substituirea respectivă oglindeşte o nevoie identică de luminare mai completă a 
rădăcinilor. „Rumânii muntenii,” „Vlahul Munteanu” şi „Vlahia de peste munţi” sînt astfel tot atîtea 
dovezi, ce se susțin reciproc, că Ureche avea într-adevăr în vedere o teorie bine articulată despre 
unitatea originară a spațiului carpato-danubian, care includea şi ideea unităţii statale, a Vlahiei ce se 
întindea odinioară peste toate ţinuturile locuite de români.” Dar existența însăşi, în epocă, a 
dialogului pe această temă are implicații pe care nu mai este necesar să le subliniem. De el nu va fi 
rămas străin în nici un caz un om ca Vasile Lupu, înzestrat cu o deschidere şi mobilitate mentală atît 
de remarcabile... 

133-135). 

* Cronica lui Mustafa Naima (Mihail Guboglu, Crestomaţie turcă. Izvoare narative privind istoria Europei 
orientale şi centrale (1263-1683), Bucureşti, 1977, p. 567). Pentru acuzaţiile la Poartă ale lui Vasile Lupu, care susținea 
că dacă va obţine confirmarea „ţara Moldovei va hi cu ieşii totuna,” vezi Miron Costin, op. cit., ed. cit., p. 102. 

* Gh. I. Brătianu, Sfatul domnesc ..., p. 229. 

35 De aceea, încă din 28 mai 1630 la Poartă se cerea aducerea ca ostatic a fratelui său Ioan, cerere reînnoită apoi 
şi la 3 iunie 1631, cînd turcii ştiau că acesta „a venit în Moldova, din părțile Transilvaniei” (A. Veress, Documente 
privitoare la istoria Ardealului, Moldovei şi Țării Româneşti, vol. IX, (1614-1636), Bucureşti, 1937, nr. 244, p. 308; 
Tahsin Gemil, Relaţiile țărilor române cu Poarta otomană..., nr. 94, p. 218-219). 

* Menţiune a lui Mihail Tholdalagi, reprodusă în Repertoriul manuscriselor de cronici interne privind istoria 
României (sec. XV-XVIII), întocmit de I. Crăciun şi A. Ilieş, Bucureşti, 1963, p. 265; vezi şi N. Iorga, Istoria românilor, 
VI, Monarhii, Bucureşti, 1938, p. 26, nota 2. 

%7 D.R.H., B, Țara Românească, vol. XXIV, nr. 148, p. 200. În aceeaşi zi, domnul muntean ajunge „lîngă Siriat, 
la Galaţi” (Ibidem, nr. 149, p. 201). Aici „s-au împreunat cu pasa” (Abaza), cum ne spune cronica internă (Istoria Țării 
Româneşti (1290-1690). Letopiseţul Cantacuzinesc, ed. C. Grecescu şi D. Simonescu, Bucureşti, 1960, p. 105). Pentru 
prezenţa la laşi a lui Moise vodă începînd cu 25 august 1633 (st. v.) vezi şi grupul de acte editat în D.R.H., A, Moldova, 
vol. XXI, nr. 344-350, p. 436-449. Încă aflați la Poartă, boierilor moldoveni care l-au ales pe Moise li s-a spus „să fim 
gata, căci sultanul vrea însuşi să meargă în Tara Leşească, deoarece ruşii l-au îndemnat” (Hurmuzaki, Documente, XV- 
2, nr. MDCCCLXXXIV, p. 992). 

38 Ilie Corfus, Documente ..., nr. 77-83, p. 136-147; acte semnalate şi comentate pe larg de Idem, Noutăţi 
despre tatăl lui Miron Costin, în „Revista de Istorie,” t. 32 (1979), nr. 4, p. 722-723: în 22 octombrie 1633, Abaza paşa 
a atacat tabăra polonă de pe dealul Paniowce, la sud de Camenița, după care noaptea, fără a cîştiga lupta, s-a retras peste 
Nistru, în Moldova, speriat de informațiile false, comunicate de români, despre apropierea unei oşti căzăceşti; ultima 
„ispravă” a acestei campanii a fost cucerirea orăşelului Studeniţa. 

? P. P. Panaitescu, Influenţa polonă în opera şi personalitatea cronicarilor Grigore Ureche şi Miron Costin, în 
„A.A.R.,” M.S.I., Seria III, t. IV, Bucureşti, 1925, p. 255-256. 

“ Ilie Corfus, Documente ..., nr. 79, p. 140. 

4l Anterior, pînă la alegerea lui Miron Barnovschi, cu care a întreţinut excelente raporturi (Miron Costin, op. cit., 
ed. cit., p. 101), Matei Basarab pregătise un alt pretendent la tronul Moldovei (Paul Cernovodeanu, Din nou despre 
pretendentul Neagu „Vodă ” fiul lui „ Basarab,” în „Revista de Istorie,” t. 39 (1986), nr. 6, p. 535-537). 

“2 A. Sacerdoţeanu, Predosloviile..., I, p. 70; vezi şi Dan Simonescu şi Damian P. Bogdan, Începuturile culturale 
ale domniei lui Matei Basarab, Bucureşti, 1939, p. 14 (extras din „Biserica Ortodoxă Română,” an. 56 (1938), nr. 11- 
12). 

* Stim de pildă că în 1636 tributul ţării era trimis la 15 februarie (D.R.H, B, vol. XXV, nr. 406, p. 445); vezi şi 
N. Iorga, Studii şi documente, IV, p. CLXXI. 

“ V, Motogna, Epoca lui Matei Basarab şi Vasile Lupu, în „Cercetări Istorice,” an. XIII-XVI, Iaşi, 1940, p. 472. 
Atrage atenția faptul că, din partea lui Vasile Lupu, la depunerea acestui jurămînt au asistat Curt Celebi şi 
„Cantacuzineştii.” Este deci de admis că grecul Curt Celebi, care s-a opus atît la recunoaşterea lui Matei Basarab în anul 
precedent (Letopisețul Cantacuzinesc, ed. cit., p. 104), a fost cel ce a contribuit, în numele cercurilor de boieri „greci 
ţarigrădeni,” înlăturate de la cîrma Țării Româneşti, la numirea lui Vasile Lupu (vezi şi N. Iorga, Studii şi documente, 
IV, p. CLXXI; denumirea de „greci țarigrădeni” o întîlnim în copia din 1651 a Pomelnicului mănăstirii Argeşului, editat 
de A. Sacerdoţeanu, în „B.O.R.,” an. LXXXIII (1965), nr. 3-4, p. 313). După cît se pare, Vasile Lupu a beneficiat şi de 
sprijinul ambasadorului olandez Cornelius Haga (Dimitrie Cantemir, Sistemul sau întocmirea religiei muhammedane, 
ed. Virgil Cândea, Bucureşti, 1977, p. 281). 

4 V. Motogna, op. cit., loc. cit.; din partea lui Matei Basarab la aceste tratative a participat marele stolnic Vasilie 


Paindur, iar din partea lui R4kóczy, Francisc Mik6. Pentru desfăşurarea tratativelor, vezi I. Sîrbu, op. cit., p. 44-45 şi 49; 
Tahsin Gemil, Țările române în contextul politic internaţional. .., p. 84-86. 

“ Ilie Corfus, Noi informații despre români... p. 493-494; Idem, Noutăţi despre tatăl lui Miron Costin..., p. 
724. 

“7 D.R.H., B, vol. XXV, nr. 80, p. 98; nr. 82, p. 99; nr. 84, p. 102; nr. 85, p. 103. În 12 iunie (st. v.) Matei vodă se 
găsea deja, din nou, în Bucureşti (Ibidem, nr. 88, p. 106). Vezi, pentru întreg acest moment, Stefan Andreescu, Un 
episod al relaţiilor moldo-muntene în timpul lui Matei Basarab, în „Anuarul Institutului de Istorie şi Arheologie A. D. 
Xenopol,” XX, Iaşi, 1983, p. 427-431. 

48 Ştefan Andreescu, op. cit., p. 428. 

* N. Stoicescu, Dicţionar al marilor dregători din Țara Românească si Moldova (sec. XIV-XVII), Bucureşti, 
1971, p. 369-370. 

* Asupra politicii lui interne din ultima domnie în Tara Românească, vezi Dan Pleşia, Contribuţii documentare 
la istoricul minăstirii Argeş în timpul lui Alexandru Iliaş (1627-1629), în „Mitropolia Olteniei,” an. XXII (1970), nr. 1-2, 
p. 75-80. 

°! În 1639, în memoriul înaintat de solii munteni curţii de la Alba Iulia, se spunea: „De la Şerban Vodă pînă la 
Leon Vodă ne-am pierdut toate libertăţile, de nu s-a ales nimica din ele, iar măria sa (Matei Basarab) ni le-a dat îndărăt, 
întocmindu-le toate după rînduială” (V. Motogna, op. cit., p. 498-499). Aşadar, în optica boierimii muntene perioada 
1611-1632 era socotită una de decădere a regimului Stărilor, din pricina „grecilor ţarigrădeni” şi a altor elemente 
levantine care preluaseră frînele puterii, în dauna boierimii autohtone. 

` Letopisețul Cantacuzinesc, ed. cit., p. 102. 

5 Ibidem. Vezi si mai sus nota 27. Aceeaşi datare a luptei, anterior, la I. lonascu, în „Magazin Istoric,” an. IV 
(1970), nr. 9, p. 94-95 

“N, Iorga, Studii şi documente, IV, p. 343; pentru el, ajuns „sfetnicul cel mai ascultat” al lui vodă Vasile, vezi si 
Idem, Istoria românilor, VI, p. 183. 

5 Török-Magyarkori történelmi emlékek, V, Pesta, 1870, nr. XXXVI, p. 71-73. 

56 S-a susținut că abia „spre sfîrşitul domniei” lui Vasile Lupu „majoritatea dregătorilor de la curte erau greci,” în 
timp ce la început el „se înconjurase numai de boieri de ţară” (C. Cihodaru, Răscoala din anul 1653 din Moldova, în 
„Analele ştiinţifice ale Universităţii Al. I. Cuza din Iaşi,” Seria nouă, Istorie, t. XIV (1968), p. 104-105. Dar observaţia 
aceasta a fost făcută numai pe baza analizei componenţei sfatului domnesc. În schimb, domenii extrem de importante, 
cum era cel a legăturilor cu Poarta, au rămas în chip constant în mîinile grecilor, aşa cum nota în 1643 rezidentul 
german Johann Rudolf Schmid (Peter Meienberger, op. cit., p. 270). Tot el semnala că nu a putut stabili nici un contact 
cu aceşti agenți greci ai domnului la Constantinopol, deoarece ei lucrau în colaborare cu ambasadorul olandez, ceea ce 
întăreşte afirmaţia lui Cantemir citată mai sus (nota 44). 

°? Dintre izvoare menţionăm mai ales scrisoarea lui Rákóczy către Abaza pașa, din 15 august 1632, publicată de 
I. Lupaş, Documente istorice transilvane, vol. I (1599-1699), Cluj, 1940, nr. 76, p. 185-187; vezi de asemenea N. Iorga, 
O scrisoare a lui Matei Basarab către Gheorghe Rákóczy 1l, principele Ardealului, cu lămuriri asupra venirii în Domnie 
a lui Matei, în Studii şi documente..., vol. IX, Bucureşti, 1905, p. 4-17. În rest, lucrarea de referință în această problemă 
rămîne tot cea a lui L. Sîrbu. 

58 A. Veress, op cit., IX, nr. 268, p. 346-347. 

* Editate în tălmăcire românească în anexele studiului lui Neagoe Popea, Memoriile lui Kemény Iânos 
(Traducerea şi adnotarea pasagiilor privitoare la români), Bucureşti, 1900, nr. I-IV, p. 51-58; vezi şi N. Iorga, Studii si 
documente, IV, p. CLXXVIII-CLXXX şi Costin Feneşan, Două acte domneşti privind păstorii ardeleni în Tara 
Românească, în culegerea Sub semnul lui Clio. Omagiu Acad. Prof. Stefan Pascu, Cluj, 1974, p. 113-114. 

© Editat de A. Veress, op. cit., IX, nr. 266, p. 343-344 (cu data de lună greşită: „martie”), V. Motogna, op. cit, p. 
476 (numai traducerea actului). Vezi şi I. Sîrbu, op. cit., p. 67-68; N. Iorga, Studii şi documente, IV, p. CLXXX. 

SI V. Motogna, op. cit., p. 480. 

6 Ibidem, p. 481-482. În 12 octombrie (st. v.), din Bucureşti, Stările muntene răspund printr-un act simetric, în 
care era garantat ajutor „împotriva tuturor duşmanilor” Transilvaniei, în schimbul dreptului de azil în cetățile de peste 
munti (Neagoe Popea, op. cit., anexa VII, p. 59-60). 

6 Din 30 octombrie 1636. Această bătălie a fost „prima după treizeci de ani contra turcilor” dată de un principe 
transilvănean (Ladislas Makkai, Histoire de Transylvanie, Paris, 1946, p. 234-235). Pentru ecoul ei european, vezi 
Ferrante Pallavicino, Successi del mondo dell’? anno MDCX X X V 1, Veneţia, 1638, p. 117-119. 

% V. Motogna, op. cit., p. 497 

% Neagoe Popea, op. cit., p. 26. Kemény spune că: „eu însumi am văzut pe voievodul, pe care voiau să-l pună în 
locul lui Matei vodă.” 

% Tărăs-Magyarkori történelmi emlékek, V, nr. XLI, p. 78-80. 

% A. Veress, op. cit, IX, nr. 285, p. 371-374. Actul este probabil din martie, deoarece pomeneşte la sfîrșit de 
plecarea solilor lui Matei la împăratul german si la regele polon, care s-a întîmplat atunci (I. Sîrbu, op. cit., p. 79-80). 
Domnul muntean a propus cu acest prilej un plan de apărare, în două variante. 

% Letopiseţul Cantacuzinesc, ed. cit., p. 107; V. Motogna, op. cit., p. 483. Vezi si I. Sîrbu, op. cit., p. 97 şi 99- 
100. 

% Letopisețul Cantacuzinesc, ed. cit., loc. cit; V. Motogna, op. cit, p. 497 (memoriul muntean din 1639 


precizează sugestiv cá pasa Kenan „era ca un prizonier între noi”!), Neagoe Popea, op cit., p. 26. Vezi şi Mihail 
Guboglu, Cronici turceşti privind țările române (Extrase), vol. II, Bucureşti, 1974, p. 190-192. 

În privința condiţiilor pe care le-a oferit Rákóczy pentru reluarea legăturilor cu Poarta, vezi actul lui din 2 
decembrie 1636, trimis din Orăştie beilerbeiului de Buda, Husein pasa, editat de curînd de Tahsin Gemil, Relaţiile..., 
nr. 101, p. 233-235. În esenţă, principele cerea revenirea la situaţia de mai înainte, cu angajamentul formal: „nu vom fi 
împreună nici cu neamţul şi nici cu polonezul.” 

7! Hurmuzaki, Documente, Supliment I, vol. I, Bucureşti, 1886, nr. CCCXLIII, p. 235. 

” Hurmuzaki, Documente, XV-2, nr. MDCCCCXXII-XXIII, p. 1016- 1017; Ilie Corfus, Noi informaţii despre 
români..., p. 1494. 

? Mesajul primei solii transilvănene în Polonia a fost înregistrat în 17 martie 1636 de Albrycht Stanislaw 
Radziwill (op. cit., t. II, p. 159); pentru instrucțiunile din 14 iunie ale celei de-a doua solii, vezi I. Sîrbu, op. cit., p. 87 şi 
V. Motogna, op. cit., p. 473. 

La sfîrşitul lunii septembrie 1636 domnul moldovean se mulțumea doar să-l avertizeze pe primarul Braşovului 
că dacă Rákóczy „nu dă ţara de bunăvoie,” atunci atît moldovenii, cît şi muntenii şi tătarii „vor fi gata să intre”; de fapt, 
el vroia să afle dacă principele se retrage sau nu „de bunăvoie” (A. Veress, op. cit., IX, nr. 284, p. 371). 

N. Iorga, Studii şi documente, IV, p. CLXXXIII. 

79 Ibidem, vol. XX, Bucureşti, 1911, p. 196; în 10 octombrie 1636, de pildă, din tabăra lui de lîngă Oradea, 
Rákóczy expedia grabnic doi soli la Iaşi (Hurmuzaki, Documente, XV-2, nr. MDCCCCXXXV, p. 1 026). 

77 Pentru desfăşurările de pe frontul persan, vezi Aurel Decei, Istoria Imperiului otoman (pînă la 1656), 
Bucureşti, 1978, p. 359-366. 

138 Călători străini despre ţările române, vol. V, Bucureşti, 1973, p. 148- 149. Nu credem că izvorul este din 
ianuarie 1636, deoarece atunci sultanul abia se înapoiase în capitală de pe frontul asiatic (la 27 decembrie 1635). El a 
reluat personal campania la 8 aprilie 1638. Apelul la fidelitate către Vasile Lupu se potriveşte mai bine cu împrejurările 
de la hotarul anilor 1636-1637. 

7 Ibidem, p. 148: „lar acum au dat de veste sultanului turc că stăpînitorul nostru, ţarul merge împotriva lui şi cu 
acel stăpînitor merge şi cesarul creştin şi regele Litvaniei şi mulți alți domni şi regi”; vezi şi Hurmuzaki, Documente, 
IV-2, nr. DLX, p. 480 (3 mai 1636) şi VIII, nr. DCXLV, p. 452 (25 noiembrie 1636). 

8 Tahsin Gemil, Țările române în contextul politic internațional. .., p. 93-96. 

š! Ibidem, p. 96-97; Aurel Decei, op. cit., p. 343 

82 A, Veress, op. cit., X, București, 1938, nr. 5, p. 6. 

83 T. Gemil, op. cit., p. 99. 

84 Mihail Guboglu, op. cit., p. 598; Mustafa A. Mehmet, Cronici turceşti privind țările române (Extrase), vol. III, 
Bucureşti, 1980, p. 85. 

55 Letopiseţul Cantacuzinesc, ed. cit., p. 108; pentru prezenţa lui Vasile Lupu „în cimpiile de la Cetatea Albă,” 
notată la 19 septembrie 1637 la Constantinopol, vezi N. Iorga, Studii şi documente, vol. XVIII, Bucureşti, 1911, nr. XX, 
p. 199. 

5 Catalogul documentelor Țării Româneşti, vol. IV (1633-1639), Bucureşti, 1981, nr. 1 070, p. 482 (si fig. 15, de 
la p. 481); nr. 1078, p. 484-485. Aceste date fixează etapele întoarcerii domnului muntean. 

87 Török-Magyarkori történelmi emlékek, V, p. 79; vezi si I. Sîrbu, op. cit., p. 109-114. 

88 Miron Costin, op. cit., ed. cit., p. 111-112; A Veress, op. cit. X , nr. 7, p. 8. 

°° Încă din 17 octombrie, după mîntuirea lucrurilor în privința tătarilor, la Poartă se nota că: „acuma au de gînd 
(turcii) a prinde pe domnul Țării Româneşti care, pentru prea marea lui înțelegere cu principele Rákóczy, e aici foarte 
suspect şi urît, fără vărsare de sînge şi iute, prin fostul mare vizir Mehemed Pasa” (N. Iorga, Studii şi documente, XXIII, 
Bucureşti, 1913, nr. CLXXIV, p. 201-202). Mehmed paşa era trimis la Dunăre în jurul datei de 1 august 1637, cu titlul 
de beilerbei de Ozii (Oceakov) şi serascher al oştii Rumeliei (Jbidem, nr. CLXXII, p. 199-200). Tinta lui vodă Vasile era 
impunerea în scaunul de la Bucureşti a unuia din cei doi frați ai săi (Ibidem, IV, p. CLXXXVID. 

% A. Veress, op. cit., X, nr. 10, p. 16-17 şi nr. 11, p. 18. 

” Ibidem, p. 18. 

22 Neagoe Popea, op. cit., p. 29. 

” Miron Costin, op. cit., ed. cit., p. 114. 

” Letopiseţul Cantacuzinesc spune că Matei vodă „au mers cu toată tabăra lui pînă la Putna,” iar transilvănenii şi 
mai departe, retrăgîndu-se „pre Trotuş să meargă în Ardeal” (ed. cit., p. 107; vezi şi A. Veress, op. cit., X, nr. 13, p. 22 
şi N. Iorga, Studii şi documente, IV, p. CXC, nota 3). 

2° Neagoe Popea, op. cit., p. 30. Despre încercarea lui loan Movilă vezi şi raportul lui Haga din 9 ianuarie 1638, 
care pomeneşte şi de o poruncă a sultanului de a se curma ostilitățile (N. Iorga, Studii şi documente, IV, nr. LIII, p. 207- 
208). Acelaşi act semnalează în plus şi absenţa ajutorului polon pentru loan Movilă. Această menţiune ne îndeamnă să 
re-datăm acum, în 1637, scrisoarea lui loan Movilă publicată de A. Veress, op. cit., IX, nr. 276, p. 355-358, cu 
atribuirea cronologică la „sfîrşitul anului 1635.” În ea, între altele, pretendentul vorbea de o înţelegere cu hatmanul 
Koniecpolski şi cu „cumnaţii noştri” din Polonia pentru un ajutor de 7.000 de oameni. (Vezi şi Ştefan Meteş, Domni şi 
boieri din ţările române în oraşul Cluj, Cluj, 1935, p. 60, pentru data corectă a morţii lui Gavrilaş Movilă). În 11 
decembrie 1637 loan Movilă se găsea la Codlea (A. Veress, op. cit., X, nr. 14, p. 23-24). 

” Neagoe Popea, op. cit., p. 29-30. 


” Ibidem, p. 31. 

?Š Asupra tuturor evenimentelor de la finele anului 1637, vezi reconstituirea amănunţită a lui I. Sîrbu, op. cit., p. 
115-131. 

” Miron Costin, op. cit., ed. cit., p. 115. Cronicarul făptuieşte o uşoară eroare doar în privința protectorului lui 
vodă Matei, care în 1638 nu era încă Mustafa Silihdar paşa, ci Rusnameghi. Bailul Alvise Contarini, într-un raport din 
12 februarie 1639, cu referire la desfăşurările din anul precedent, îl aminteşte tocmai pe acesta, care, împreună cu fostul 
mare vizir Bayram pasa (2 febr. 1637-26 aug. 1638), s-a opus ideii intervenţiei în Ţara Românească, pînă la întoarcerea 
sultanului Murád IV în capitală (Hurmuzaki, Documente, IV-2, nr. DLXXX, p. 501) 

10 Hurmuzaki, Documente, XV-2, nr. MDCCCCLXVI, p. 1 047; A. Veress, op. cit., X, nr. 16, p. 27. 

oy örök-Magyarkori történelmi emlékek, V, p. 78-80. Izvorul adaugă că „hanul nu i-a dat tătari în ajutor.” 

1% Catalogul documentelor Țării Româneşti, IV, nr. 1 227, p. 545; nr. 1 232,, p. 547; nr. 1 241, p. 550 si nr. | 
243, p. 550. Ulterior, domnul a rămas mai multă vreme la Tîrgovişte, unde, probabil, a vegheat în fruntea oștilor sale 

1% N, Iorga, Studii si documente, IV, p. CXCI: sultanul, plecat din nou în Asia, în campania pentru cucerirea 
Bagdadului, lăsase cuvîntul de ordine „să nu se facă nici cea mai mică schimbare în aceste părți” (vezi şi mai sus, nota 
99). 

104 A, Veress, op. cit., X, nr. 18, p. 33. 

105 Ibidem, nr. 19, p. 35 şi nr. 20, p. 36. 

1% V. Motogna, op. cit., p. 490-492. A urmat o contrapropunere moldoveană, la care solii munteni au răspuns în 
17 septembrie (A. Veress, op. cit., X, nr. 21, p. 38-39; vezi si V. Motogna, op. cit., p. 492-493, care publică o altă 
variantă de replică munteană, nedatată). 

107 A. Veress, op. cit., X, nr. 22, p. 42. N. Iorga, care a publicat anterior același act, l-a comentat astfel: 
„Niciodată Rákóczy nu făgăduise asa de mult şi asa de limpede lui Matei” (Studii şi documente, IV, p. CXCIV si nr. 
LIV, p. 209-210). 

108 Pentru actele lui Matei si ale Stărilor muntene trimise acum, la 23 octombrie 1638, din Bucureşti, lui 
Rákóczy, vezi N. Iorga, Studii şi documente, IV, p. CXCV (de fapt, învoielile vechi erau doar reconfirmate); A. Veress, 
op. cit., X, nr. 26, p. 48-49. 

10 Hurmuzaki, Documente, IV-2, nr. DLXXXVIII, p. 505-506. Vodă Matei era oricum sigur că, după terminarea 
războiului persan, va fi atacat de oştile otomane si de aceea, printre altele, căuta alianța cu Veneţia (vezi actul citat la 
nota 99). Asa se explică, de altminteri si alarma din mai 1639, cînd un sol al său cerea ajutor de oaste în Transilvania, 
iar principele Rákóczy se pregătea să convoace o dietă care să voteze impozite de război (N. Iorga, Recherches dans les 
Archives royales de la Haye, în „Bulletin de la Section Historique de l'Académie Roumaine,” t. XX, Bucarest, 1938, p. 
4). 

110 Vezi, în primul rînd, raportul din 13 noiembrie 1639 al bailului Alvise Contarini, în Hurmuzaki, Documente, 
IV-2, nr. DXC, p. 506-507 (comentarii la I. Sîrbu, op. cit., p. 157-158), precum şi raportul olandez din 26 noiembrie 
1639, editat de N. Iorga, Studii şi documente, IV, nr. LV, p. 210-212 

1I Tahsin Gemil, Relațiile țărilor române..., nr. 105, p. 240; vezi şi Mustafa A. Mehmed, Documente 
turceşti... , I, nr. 168, p. 168-169. 

112 A. Decei, Relaţiile lui Vasile Lupu şi Matei Basarab cu Poarta... nr. Il, p. 66 (pentru data luptei, vezi discuţia 
de la p. 54, nota 27). 

115 Vezi şi Ibidem, nr. HI, p. 67-68. 

114 Aceeaşi idee răzbate şi din recomandaţiile trimise de vodă Matei principelui Rákóczy la începutul crizei iscate 
de pretendenta lui Ştefan Bethlen, din anul 1636 - un sol al acestuia la Poartă trebuia să arate că Transilvania „în fiecare 
an a predat darea obişnuită şi plocoanele,” într-un cuvînt „n-a dat prilej” pentru vreo tulburare; dacă totuşi Bethlen, cu 
asentimentul otomanilor, va ataca, atunci acelaşi sol trebuia să avertizeze că „pentru libertatea noastră suntem gata să ne 
apărăm” (vezi mai sus nota 67). 

115 Vezi Constantin C. Giurescu, Uciderea vizirului Mohammed Tabâni Buiuc, sprijinitorul lui Vasile Lupu (O 
scrisoare inedită), în „Revista Istorică,” an. XII (1926), nr. 1-3, p. 98-103 (Cf. M. Guboglu, op. cit., p. 600). 

116 Cuvîntul e folosit de Mustafa Naima (M. Guboglu, op. cit., p. 602). 

117 Ibidem, p. 604; cf. M. A. Mehmet, Cronici turceşti... III, p. 85. 

118 Neagoe Popea, op. cit., p. 31; Hurmuzaki, Documente, XV-2, nr. MDCCCCLXXXII, p. 1 058. 

119 Neagoe Popea, op. cit., p. 32; în 30 noiembrie 1639, aflat la Cluj, Rákóczy anunţa că solii lui Vasile Lupu şi 
ai lui Matei Basarab se aflau la el şi îi convoca pe reprezentanții bistriţenilor să-şi spună părerea asupra răspunsului ce 
trebuia trimis fiecăruia (Hurmuzaki, Documente, XV-2, nr. MDCCCCLXXXIII, p. 1 059). Vezi şi I. Sîrbu, op. cit., p. 
162-163. 

120 Neagoe Popea, op. cit., p. 32; vezi şi Veress, op. cit., X, nr. 40, p. 73-75. 

121 Textul lor, la N. Iorga, Studii si documente, IV, nr. LVII-LVIÏI, p. 217-222. În 20 mai 1640 delegația 
munteană poposea la Braşov (Ibidem, nr. LVI, p. 215). Pe de altă parte, în 19 iunie 1640, din Suceava, vodă Vasile 
expedia în Transilvania pe marele stolnic Torna Cantacuzino si pe boierul Andrei Plantos, cu împuternicirea de a trata 
atît despre diferendul de hotar moldo-transilvănean, cît si asupra unei eventuale înțelegeri cu Matei Basarab (A. Veress, 
op. cit., X, nr. 41, p. 75-76; Török-magyarkori állam-okmánytár, III, Pesta, 1870, nr. XXIV, p. 68-69). Pentru conflictul 
de hotar, vezi Teodor Bălan, Controversa pentru regiunea Dornei dintre Moldova si Transilvania, in „Studii si 
materiale,” Istorie, III, Suceava, 1973, p. 159-174 


122 Cf. opinia diferită a lui N. Iorga, Istoria românilor, VI, p. 74, A. Veress, op. cit., X, nr. 80, p. 136-138 a 
publicat un act al lui Matei Basarab, semnat la Bucureşti, în care sultanul este exceptat dintre inamicii contra cărora el 
se alia cu Gheorghe Rákóczy I. Insă actul nu este din ,,1643,” ci din 1633 (iulie 17). Este vorba de întîiul tratat oficial 
munteano-transilvan, încheiat după recunoaşterea de către Poartă a lui vodă Matei (asupra acestui act, vezi şi L. Sîrbu, 
op. cit., p. 51-52: rezumatul relației din 19 iulie a lui Szalânczi, care l-a preluat). 

15 C. Velichi, Vasile Lupu ca domn al Moldovei si al Țării Româneşti, în „Revista Istorică,” XXII (1936), p. 
103; Melchisedec, Cronica Hușilor, Bucureşti, 1869, p. 273-274. Cu această ocazie, vodă Vasile a pus să i se facă şi o 
pecete inelară octogonală, pe care sînt figurate împreună stema Moldovei - capul de bour - şi cea a Ţării Româneşti - 
corbul cu crucea în cioc (D. Cernovodeanu, Știința şi arta heraldică în România, Bucureşti, 1977, p. 140 şi pl. LII/2). 

124 N. Iorga, Istoria românilor, VI, p. 71. Iorga insistă, cu drept cuvînt, asupra „scenariului” înălțării la tron a 
fiului Ion în Moldova, silit apoi să abdice, la înapoierea lui vodă Vasile, „Domnul muntean izgonit” (Ibidem, p. 70 şi 
73). Şi în aceste elemente distingem o repetare, dar în sens invers, a procedeului din 1623 al lui Radu Mihnea, cînd, 
înainte de a se muta el însuşi în scaunul de la Iaşi, a asistat la ceremonia instalării în Tara Românească, după toate 
formele, a fiului său, Alexandru Coconul (asupra întîrzierii sosirii la Iaşi a lui vodă Radu, vezi scrisoarea ducelui 
Cristofor de Zbaraz către Sir Thomas Roe, din 28 noiembrie 1623, în Elementa ad fontium editiones, VI, Roma, 1962, 
nr. 270, p. 312). 

125 Răzvan Theodorescu, Portraits brodés et interférences stylistiques en Moldavie dans la première moitié du 
XVIle siecle, în „Revue des Etudes Sud-Est Europeennes,” t. XVI (1978), nr. 4, p. 705-709; vezi şi Răzvan Theo- 
dorescu, loan Oprea, Piatra Trei lerarhilor, Bucureşti, 1979, p. 33-34. 

126 Remarca pertinentă a Cătălinei Velculescu, Éléments du baroque dans l'historiographie roumaine de la fin du 
XVIIe siècle et du debut du XVIIIe siècle, în „Synthesis,” V (1978), p. 123-124. 

127 La 6 august 1635 el împiedică să se ia piatră de la curţile de la Vaslui, ruinate, căci „acesta lucru nu să cade să 
facem că nu iaste cu cinste” (Gh. Ghibănescu, Surete si izvoade, vol. III, Iaşi, 1907, nr. 179, p. 326). 

128 În 1642 scria că: „eu nu pot căuta aici în Moldova) moştenire statornică pentru fiii mei, pentru că azi 
Dumnezeu şi puternicul împărat (sultanul) mi-a dat-o mie, mîine sau după aceea o pot da altuia” (A. Veress, op. cit., X, 
nr. 66,p. 118). 

129 Miron Costin, op. cit., ed. cit., p. 113. 

SUA Veress, op. cit., X, nr. 35, p. 65. Să ne aducem aminte de remarca lui Miron Costin despre „zburdata 
podoabă” a curţii lui Radu Mihnea, din cursul celei de-a doua domnii în Moldova, cînd el realizase unirea dinastică a 
celor două ţări româneşti extracarpatice. Gh. I. Brătianu se întreba, cu drept cuvînt, dacă aceasta „nu era şi ea o lăture a 
unei politici de fast şi strălucire, menite să îndemne la cheltuieli boierimea şi s-o adune, ca într-un mic Versailles, sub 
privegherea autoritară a domniei” (Sfatul domnesc..., p. 78 şi 221). Or, acest chip de a vedea lucrurile se întîlneşte 
perfect cu o reflecţie a lui Iorga pe marginea atitudinii lui Vasile Lupu faţă de boierime: „La Curtea lui sînt în 
permanenţă 200 de invitaţi. De altminterea, o parte dintre boieri locuiau chiar acolo, întocmai ca, în Franţa lui Ludovic 
al XIV-lea, o bună parte din nobilime” (storia românilor prin călători, |, ed. cit., p. 325; izvorul lui Iorga este Marco 
Bandini). 

BI Documenta Bohemica Bellum Tricennale Illustrantia, t. VI (1635-1643), Praga, 1978, nr. 1192, p. 401-402. 

132 M. Manussacas, Corrispondenza della Confraternita Greca di Venezia (1641-1647) con i principi di 
Valacchia e di Moldavia (tratta dai suoi Capitolari) (în lb. greacă cu rez. italian), extras din „Thesaurismata,” Veneţia, 
1978, nr. 3, p. 16-17. Îndreptăm acum o eroare de lectură în pomelnicul de familie al lui Matei vodă, trimis cu acest 
prilej la Veneţia (pl. 2, fig. 1 şi p. 19), care l-a nedumerit şi pe Andrei Pippidi (în recenzia publicată în „R.E.S.E.E.,” 
XVIII (1980), nr. 1, p. 140). Nu este vorba acolo de „neamul lui Mircea,” ci pur şi simplu de formula îndătinată: 
„neamul său cel răposat” (rod ego mritvii), după care urmează înşiruirea numelor membrilor familiei Craioveştilor. 

133 E. de Hurmuzaki, Fragmente ..., HI, p. 15f. 

134 Ibidem. Veracitatea celor consemnate în acest raport se verifică întru-cîtva dacă ținem seamă şi de relaţia 
concluzivă, din 1643, a lui Schmid, în care el repetă ideea că turcii se tem de Matei şi îl tin drept un „alt Mihai voievod” 
(Peter Meienberger, op. cit., p. 182; Hurmuzaki, Documente, IV-1, nr. DXCVIII, p. 671). 

135 Relaţiile istorice dintre popoarele U.R.S.S. şi României în veacurile XV-începutul celui de-al XVIII-lea. 
Documente şi materiale în trei volume, Il, Moscova, 1968, nr. 21, p. 74-75. 

136 E. de Hurmuzaki, Fragmente ..., III, p. 155. 

137 Miron Costin indică, în două rînduri, ca emisar la Moscova al lui Vasile vodă în chestiunea Azovului pe un 
anume Isar, „omu aicea în ţară pe acele vremi vestitu cu neguţitoriia în Tara Moschicească” (op. cit., ed. cit., p. 112 şi 
118). 

18 E. de Hurmuzaki, Fragmente..., III, p. 164; pentru acest personaj, vezi E. Lozovan, Un médecin danois en 
Moldavie: Hans Andersen Skovgaard (1600-1656), în „Romanica,” 4, La Plata, 1971, p. 81-84. Despre corpul de oaste 
otoman plecat în primăvară spre Azov, precum şi despre deplasarea lui Vasile vodă la Orhei, vezi Hurmuzaki, 
Documente. .., XV-2, nr. MMXXV, p. 1.089. 

15 N. Iorga, Scrisori de boieri - Scrisori de domni, ed. cit., p. 261. La această dată fiul Ion era mort, iar celălalt, 
Ştefan, din căsătoria cu Ecaterina Cercheza nu împlinise decît vreo doi ani. 

1% Vezi N. C. Bejenaru, Misiunea lui Leontin Szycik Zaleski şi căsătoria fiicei lui Vasile Lupu cu Janusz 
Radziwill, în „Revista Critică,” an. I (1927), nr. 3-4, p. 222-225; împăcarea celor doi domni români era fapt împlinit în 
noiembrie 1644, cînd Rákóczy protesta pe lîngă Matei vodă că nu a fost consultat în prealabil (V. Motogna, op. cit., p. 


506). Asupra influenţei exercitate de arhitectura bisericii Stelea (1645) in Tara Românească, vezi Ştefan Balş, Biserica 
Sf. Gheorghe din Piteşti, în „Monumente istorice şi de artă,” 1976, 1, p. 66. 

! Pentru tirajul dedicat lui Vasile Lupu, vezi semnalarea lui Paul Mihail, în „Revista de Istorie,” t. 38 (1985), 
nr. 7, p. 727; un exemplar din acest tiraj pare a fi cel descoperit la biserica parohială a satului Ipotești de lîngă Suceava 
(Şt. D. Hreniuc, O veche carte de ritual bisericesc slavono-ucraineană, în „Mitropolia Moldovei şi Sucevei,” an. XLV 
(1969), nr, 7-9, p. 512-514). 

2 P. P. Panaitescu, O carte necunoscută a lui Petru Movilă dedicată lui Matei Basarab, în vol. Omagiu lui P. 
Constantinescu-laşi, Bucureşti, 1965, p. 299-300. 

* Vezi şi capitolul următor. 

Vezi mai sus nota 130. 

4 Hurmuzaki, Documente, IV-L, nr. DLXXXIV, p. 656; comentarii la N. Iorga, Istoria românilor, VI, p. 99. 

6 N. Iorga, Recherches dans les Archives royales de la Haye..., p. 5; trad. la Idem, Istoria românilor, VI, p. 


= = = = 
+ 


121. 
141 Hurmuzaki, Documente, IV-1, nr. DXC, p. 662 (29 iunie 1642) şi nr. DXCII, p. 664 (23 iulie 1642). Ambele 
mărturii citate şi de N. Iorga, Istoria românilor, VI, p. 102. 

148 În 4 martie 1643 era pe punctul să fie recunoscut vlădică al românilor ardeleni Simion Ştefan (I. Lupaş, 
Documente istorice transilvane, I, nr. 93, p. 221-223). 
13 Hurmuzaki, Documente, IV-1, nr. DXCVI, p. 670. 
15 Vezi Mircea Păcurariu, Mitropolitul Ilie Iorest al Transilvaniei, în „B.O.R.,” an. XCVI (1978), nr. 9-10, p. 


1156. 

151 A. Veress, op. cit., X, nr. 91, p. 157; pentru sosirea lui Barcsai la 2 octombrie, vezi Ibidem, nr. 88, p. 151. 

152 Hurmuzaki, Documente, IV-l, nr. DCX, p. 692; vezi si N. Iorga, Istoria românilor, VI, p. 120. 

153 A. Veress, op. cit., X, nr. 86, p. 147. 

14 Vezi Cristina Feneşan, Transilvania şi războiul de Treizeci de ani, în „Anuarul Institutului de Istorie si 
Arheologie Cluj-Napoca,” t. XXVI (1983-1984), p. 134-138. Ofensiva lui Rákóczy contra imperialilor a început la 2 
februarie 1644, în baza tratatului cu Suedia, încheiat la 16 noiembrie 1643. Principele a fost lipsit totuşi de un ajutor 
otoman efectiv. 

155 A, Veress, op. cit., X, nr. 95 (la 28 ianuarie 1644, contingentul moldovean, sub căpitanul Apostol, era pe 
punctul de a pleca spre Transilvania, însoțit de Acațiu Barcsai); nr. 98, p. 170 (în 1 februarie, Vasile Lupu anunță pe 
principe că i-a trimis numai 900 de oameni, restul de 100 promitind să-i expedieze „după cinci sau şase zile”); nr. 100, 
p. 174-175 (în 10 februarie, detasamentul muntean, de 1.000 de oameni, în frunte cu postelnicul Constantin Şerban, a 
trecut munţii). Vezi şi Miron Costin, op. cit., ed. cit., p. 120 şi N. Iorga, Studii si documente, I-II, p. 43; Idem, Inscriptii 
din bisericile României, |, Bucureşti, 1905, p. 89. 

15 E, de Hurmuzaki, Fragmente ..., HI, p. 177. În 2 iunie 1645, Vasile Lupu scria că: „Oamenii pe care i-am 
trimis anul trecut pentru milostivul domn principe, au fugit de la marginea ţării, unii în Tara Românească, alţii în tara 
leşească” (A. Veress, op. cit., nr. 111, p. 187). Într-o altă scrisoare, din 5 aprilie 1644, domnul vorbea de o răscoală în 
rîndurile oştenilor trimişi, făgăduind totuşi să-i înlocuiască pe cei fugiți, dacă noul vizir i-o va porunci (Ibidem, nr. 106, 
p. 180-181). Vezi şi Neagoe Popea, op. cit., p. 34-35. 

`? Neagoe Popea, op. cit., p. 35. 

58 E. de Hurmuzaki, Fragmente ..., III, p. 179. 

1 A. Veress, Documente, X, nr. 108-109, p. 182-184; Hurmuzaki, Documente, IV-1, nr. DCXV, p. 696-697. 

1% I Ionescu, Cînd s-a scris „Răspunsul împotriva Catihismusului calvinesc”?, în „Revista de Istorie şi Teorie 
Literară,” an. XXXIII (1985), nr. 4, p. 126-128. 

ói Varlaam, Opere. Răspunsul împotriva Catihismusului calvinesc, ed. critică de Mirela Teodorescu, București, 
1984, p. 31, 38-39 si 185-186. 

2 În vara lui 1639, ca replică la presiunile calvine ale principelui, Matei Basarab a consimțit la reconvertirea la 
catolicism a comunității reformate a saşilor din Cîmpulungul Țării Româneşti (Ştefan Andreescu, Le missionaire 
Giovenale Falco da Cuneo en Valachie: nouvelles données pour une biographie, în „Revue Roumaine d'Histoire,” t. 
XXV (1986), nr. 1-2, p. 85-87). În schimb, acelaşi vodă Matei dădea ajutoare materiale mitropoliei ortodoxe a 
Transilvaniei (I. Lupaş, Documente istorice transilvane, I, nr. 142, p. 326), iar în 1640 edita Pravila de la Govora, 
compilație de legislație bisericească, si într-un tiraj special pentru Transilvania (I. Bianu si N. Hodos, Bibliografia 
românească veche (1508-1830), vol. 1I, Bucureşti, 1903, p. 113-114). Pe de altă parte, simptomatic pentru contactele 
spirituale interromâneşti este şi cazul tînărului Oprea Alămănuț din Sălişte, care în 1651 era trimis în Moldova „să 
înveţe scrisoare” (I. Moga, O însemnare despre legăturile culturale dintre Ardeal şi Moldova în sec. al XVII-lea, în vol. 
Scrieri istorice (1926-1946), Cluj, 1973, p. 294-295). 

'% E. de Hurmuzaki, Fragmente..., LU, p. 176; cererea adresată de Vasile Lupu Porții, la Aurel Decei, Relaţiile 
lui Vasile Lupu şi Matei Basarab..., nr. I, p. 62-64 (comentarii la p. 51-54). Vezi şi mai sus nota 140. 

% Apud Paul Cemovodeanu, Din nou despre pretendentul Neagu „Vodă ”..., p. 538; vezi şi N. Iorga, Istoria 
românilor, VI, p. 120. 

165 În cea dintîi dintre convorbirile cu Acațiu Baresai din octombrie 1643, Vasile Lupu dezaproba în acest chip 
ideea alăturării eventuale a lui Rákóczy la liga antihabsburgică: „...a zis că măria ta face foarte cuminte că nu se 
osteneşte împotriva împăratului, pentru că dacă s-ar şti la Poartă că măria ta are pornire împotriva nemților, s-ar 


îngădui, dar nu le-ar cădea bine lucrul, căci ar gîndi turcii cá măria ta vrea numai să-i încurce cu nemții” (A. Veress, op. 
cit., X, nr. 88, p. 152). 

1% Neagoe Popea, op. cit., p. 38. 

167 Ibidem, p. 39. 

S A. Veress, op. cit., X, nr. 116, p. 192; N. Iorga, Studii şi documente, IV, nr. LXX, p. 233-234. 

1% Relaţiile istorice dintre popoarele U.R.S.S. şi România..., II, p. 372, nota 126. 

170 N. Iorga, Studii şi documente, IV, nr. LXIX, p. 232-233. 

17! Vezi Neagoe Popea, op. cit., p. 41-47. 

172 A. Veress, op. cit., X. nr. 155, p. 241. (Act editat anterior de T. G. Bulat, în „Revista Istorică,” an. X X1924), 
nr. 10-12, p. 257-259). 

ID A. Veress, op. cit., X, nr. 152, p. 237. Problema acestei căsătorii s-a mai pus şi în 1648 (Neagoe Popea, op. 
cit., p. 46). 

174 Poziţia lui Vasile Lupu faţă de această chestiune, adusă la cunoştinţa polonilor în primăvara anului 1652, era 
următoarea: „dacă va avea putere, nu-şi va da fiica, iar dacă nu va avea, trebuie s-o dea” (I. Corfus, Documente..., nr 
96, p. 164). În vara lui 1651, Gheorghe Kutnarski, secretarul de limbă polonă al domnului, a dus la Varşovia, odată cu 
felicitări pentru victoria de la Beresteczko, daruri bogate pentru rege (Ibidem, nr. 93, p. 161-162). 

15 Vezi mai sus nota 173. Ecouri despre avatarurile acestui proiect vechi, la Georg Kraus, Cronica Transilvaniei 
(1608-1665), trad. de G. Duzinchevici şi E. Reus-Mîrza, Bucureşti, 1965, p. 143. 

176 Asupra desfăşurării luptei de la Batov, vezi Miron Korduba, Fontes Historiae Ukraino-Russicae 
(Ruthenicae), t. XII, Lvov, 1911, nr. 191, p. 175-176; vezi şi N. Iorga, Studii şi documente, IV, p. CCXXXVIII- 
CCXXXIX. 

17 Descrierea evenimentului, datorată unui martor anonim german, în Călători străini... V, p. 471-478. 

178 Hurmuzaki, Documente, IX-1, Bucureşti, 1897, nr. XXVIII, p. 17 şi nr. XXX, p. 18; L Corfus, Documente..., 
nr. 97, p. 164-165. Vezi şi N. Iorga, Studii şi documente, IV, p. CCXLII-CCXLIII. 

1 E. de Hurmuzaki, Fragmente. .., III, p. 219. La 1 septembrie 1652, din Alba Iulia, principele îl trimitea în 
solie la Poartă pe Ştefan Seredy, cu haraciul Transilvaniei şi „peşcheşul obişnuit,” precum şi cu misiunea de a obține 
recunoaşterea succesorului său desemnat, Francisc Râkoczy „în vîrstă de 8 ani” (Mustafa A. Mehmed, Documente 
turceşti..., I, nr. 179, p. 183-184; T. Gemil, Relaţiile ţărilor române. .., nr. 126, p. 285-287; Georg Kraus, op. cit., p. 
147). Solia a plecat la 9 septembrie, întorcîndu-se în ianuarie 1653. Succesul ei pare a-l fi îndemnat pe principe la 
acțiune în direcția Moldovei. 

180 Georg Kraus, op. cit., ed. cit., p. 153. Într-adevăr, în 1646, Vasile Lupu îl cerea ca episcop catolic al 
„Moldovei şi Valahiei” pe acest Iachint Makrypodari, iar la 3 ianuarie anul următor împăratul Ferdinand III intervenea 
pe lingă papă ca să fie desemnat episcop, fie măcar cu titlul de „vizitator apostolic în părțile orientale” (N. Iorga, Studii 
şi documente, I-II, Bucureşti, 1901, nr. XIII, p. 424-425; vezi şi Hurmuzaki, Documente, V-l, nr. 3, p. 2-3). El era 
originar din insula Chios şi a aparținut ordinului dominican (N. Iorga, Istoria românilor, VI, p. 114). 

151 Călători străini..., VI, Bucureşti, 1976, p. 73-74. Aceleaşi lucruri şi la Bisaccioni (N. Iorga, Maiolino 
Bisaccioni şi „Războaiele din Moldova,” în „Arhiva, III, laşi, 1892, p. 705). 

* Miron Costin, op. cit., ed. cit., p. 135. Interesant este că, în iunie 1652, cînd Gheorghe Rákóczy II i-a propus 

1660. 

% O mărturie cu valoare de excepţie ar putea fi cea comentată de N. Iorga, Istoria românilor, VI, p. 176-177; în 

Predescu, Udriste Năsturel şi răspindirea romanului religios „Varlaam si Ioasaf,” în „B.O.R.,” an. LXXXVIII (1965), 

X, p. 14). 

220 Vezi Introducerea la ediţia critică citată mai sus, p. 26-27. Un exemplar din îndreptarea legii a ajuns încă în 

legătură cu predosloviile Noului Testament de la Bălgrad (1648), în „Biserica Ortodoxă Română,” an. LXXXVIII 
(1965), nr. l- 2, p. 113-124. 

* Grigore Ureche, Letopiseţul Țării Moldovei, ed. P. P. Panaitescu, ediţia a Il-a revăzută, Bucureşti, 1958, p. 70. 

228 Letopisețul Cantacuzinesc, ed. cit., p. l-2. 

220 M. Manussacas, op. cit., pl. 2, fig. 1. 

231 În însemnarea lui pe ms. Sintagmei lui Matei Vlastares de la mănăstirea Bistriţa, datînd din 1636 (P. P. 
Panaitescu, Manuscrisele slave..., 1, p. 383-385). 

232 Prin astfel de cronografe, spunea Nicolae Iorga, „noi prezentîndu-ne ca înşişi continuatorii împăraţilor 
bizantini, cari, altfel, erau reprezintaţi de sultan” (storia literaturii româneşti. Introducere sintetică, Bucureşti, 1977, p. 

23 B, Petriceicu Hasdeu, Cuvente den bătrîni, t. I, ed. G. Mihăilă, Bucureşti, 1983, p. 359. Încă în sigiliul lui 
Petru Cercel din vremea pribegiei, databil în 1580, cu legenda în româneşte, putem citi că el era „ ... den Tara 
Rumeniască” (loan Chiper, Cel mai vechi sigiliu cu legenda în limba română!, în „Magazin Istoric,” an. XIV (1980), 

234 B, Petriceicu Hasdeu, op. cit., ed. cit., p. 377. 

25 Vezi Gheorghe I. Brătianu, Tradiția istorică despre întemeierea statelor româneşti, ed. V. Râpeanu, 

36 Există, după opinia noastră, un evident paralelism între constituirea acestei perspective şi apariția, în 1643, a 
titlului de „voievod al țărilor dacice” în legătură cu numele lui Matei Basarab. 


